
PRATARMĖ 


Kas yra elegancija? 

Kaip ir grožis, elegancija yra harmonija, tik ji - kūrybos 
rezultatas, o grožis dažniausiai gamtos dovana. 

Elegancijos ištakas atsekti nėra sudėtinga, ji kilo ir plė- 
tojosi iš civilizuotos kultūros įpročių, o lotyniškas Žodis 
eligere reiškia „parinkti“. 

Šios knygos tikslas ne pristatyti įvairias elegancijos rū- 
šis (jų yra begalė, pavyzdžiui, elgesio, kalbos, puošybos ir 
visos kitos skirtingiems gyvenimo tarpsniams būdingos 
elegancijos rūšys), o aptarti tą vienintelę — savęs puose- 
lėjimo eleganciją ir jos santykį su mada. Žinoma, niekas 
nepaneigs, kad iš tiesų elegantiška moteris tokia turi būti 
visomis prasmėmis. Žuvies pardavėjos balso tonas ar kry- 
puojanti eisena gali sugriauti net labai meistriškai parink- 
tą drabužių derinį. Vis dėlto neįmanoma aptarti visų šios 
temos niuansų vienoje knygoje, be to, tai gerokai prasi- 
lenkia su kuklia mano specializacija —- mada. Trumpai pa- 
pasakosiu, kaip aš su ja susipažinau. 

Nuo pat vaikystės viena mėgstamiausių mano veik- 
lų buvo gražiai rengtis, tai lyg ankstyva svajonė, kurią 


skatino ir mano mama, pati pasižyminti nepaprastai geru 
mados pojūčiu. 

Po pamokų visada daug mieliau lydėdavau ją pas siuvėją, 
negu eidavau į kiną, kur visos alpo dėl Rudolpho Valenti- 
no. Aš dievinau mezgimą ir sugebėdavau nusimegzti pa- 
čius sudėtingiausius megztinius — juos sugalvodavau pati, 
nes nenorėjau, kad mokykloje kas nors apsirengtų taip 
kaip aš. Be to, negalėjau pakęsti uniformų. 

Vieną dieną (tada jau turėjau ne tik vyrą, kuris visada 
labai domėjosi, kokiais drabužiais aš vilkiu, bet ir duk- 
terį, kurią puošti tiesiog dievinau) susivėriau karoliukų 
vėrinį, kuris nustebino mane pačią, o draugė patarė pa- 
rodyti jį Lucienui Lelongui — tuo metu vienam svarbiau- 
sių Paryžiaus mados kūrėjų. Apakinta pirmųjų pardavi- 
mų džiaugsmo, greitai nusileidau ant žemės, sužinojusi, 
kiek įvairiausių praktinių niuansų reikia žinoti turint 
savo verslą! 

Po to, kai labai greitai užsitarnavau savo profesinį var- 
dą — aukštosios mados paruriėre (liet. papuošalų kūrėja), 
o tai reiškė, kad daugiau nei pusė mano per metus su- 
kurtų kūrinių iškeliaudavo į aukštosios mados namus 
(terminas „aukštoji mada“ apibūdina įtakingus Paryžiaus 
dizainerius, kurie savo salonuose prekiauja vienetiniais 
pagal užsakymą pasiūtais drabužiais), — aš dar pradėjau 
dirbti dizainere nedidelėje mezginių įmonėje. Iš pradžių 
viskas buvo gana paprasta — aš kūriau papuošalų dizai- 
ną, rinkau ir pirkau jiems pagaminti reikalingas žaliavas, 
o galiausiai pati viską parduodavau ir pristatydavau į ma- 
dos namus. 

Mano, kaip drabužių kūrėjos, karjera prasidėjo, kai vie- 
ną dieną buvau paprašyta sukurti paplūdimio ansamblį 

moteriškų drabužių parduotuvei. O papuošalus ir mezgi- 
nius galiausiai visiškai apleidau. 

Tuo metu mano mados namai Geneviėve d'Ariaux kles- 
tėjo, o madingosios klientės tvirtino, kad tiesiog dievina 
mano kuriamus drabužius, nepamiršdamos pridurti, kad 
kainos joms gerokai per didelės. Kadangi esu pamišusi dėl 
kokybės, savo klientėms siūliau tik tokius drabužius, ku- 
rių kokybe pati buvau visiškai patenkinta, todėl kainos ir 
buvo tokios aukštos. Taigi, kai ponas Robertas Ricci, Ni- 
nos sūnus ir įmonės prezidentas, pasiūlė man tapti mados 
namų direktore, aš sutikau. Amžinai liksiu jam dėkinga 
už suteiktą galimybę puoselėti savo aistrą madai, nesu- 
kant galvos dėl visų tų varginančių finansinių rūpesčių. 

Visą gyvenimą paskyriau tam, kad galėčiau patarti kli- 
entėms ir parinkti labiausiai joms tinkančius drabužius. 
Dalis klienčių buvo išskirtinai gražios, iš tikrųjų joms 
visiškai nereikėjo mano pagalbos, nes jos pačios puikiai 
žinojo, ko nori. Žavėdavausi jomis lyg meno kūriniais, 
tačiau, kadangi mano pagalbos joms nelabai reikėjo, jos 
nebuvo labiausiai branginamos klientės. Man patiko tos 
moterys, kurios neturėjo nei laiko, nei patirties, kuri 
reikalinga, norint gražiai apsirengti, tačiau norėjo būti 
elegantiškos ir naudojosi specialisto pagalba. Aš mielai 
pasitelkdavau visą savo fantaziją ir, atsižvelgdama į šių 
moterų gyvenimo būdą ir aplinką, kurioje jos praleisdavo 
daugiausia laiko, parinkdavau visą jų garderobą, įskaitant 
ir aksesuarus. 

Jeigu galėčiau nedidelį šį savo sugebėjimą pavadinti ko- 
kiu nors skambiu žodžiu, pasakyčiau, kad paprastą mote- 
rį paversti elegantiška dama buvo ir yra mano gyvenimo 
misija. 

„Na, o dabar, ar norėtumėte, kad ir jums pasisektų taip, 
kaip pasisekė Pigmalionui? Jeigu bent šiek tiek manimi 
pasitikite, leiskite pasidalyti su jumis keliomis praktiško- 
mis idėjomis apie patį patikimiausią saviraiškos būdą — 
eleganciją. Jūsų eleganciją. 


PS 


AKINIAI 


Akiniai labai retais atvejais puošia veidą, todėl, jeigu 
esate priversta nešioti akinius, rinkitės juos labai at- 
sargiai ir apgalvotai. 

Jūsų veido forma lemia, kokie akiniai jums tinka, — 
stačiakampiai, ovalūs ar apvalūs. Vienintelis būdas iš- 
sirinkti tinkamiausią formą — matuotis vieną po kito 
ir visą laiką apžiūrinėti save veidrodyje iš priekio ir 
profiliu. Lęšiai gali būti pritvirtinti prie vėžlio kiauto 
ar metalinio rėmo. Tačiau tikrai kvaila stengtis suteik- 
ti sau velnišką įvaizdį ir rinktis juokdario tipo akinius, 
nebent į viršų užriesta akinių dalis yra vos matoma 
ir jų dydis proporcingas jūsų veido bruožams. 

Negailestingai atsisakykite bet kokių papuošimų, 
ypač brangakmenių, išraižytų drugelių ir panašių pa- 
gražinimų, nes jie atrodo pigiai, net jeigu pagaminti iš 
tikrų deimantų. 

Didžiuliai akiniai nuo saulės, po kuriais galima pa- 
sislėpti lyg būtumėte slapta keliaujanti kino žvaigždė, 
taip pat atrodo neskoningai. Vienintelės pateisinamos 

priežastys užsidėti akinius nuo saulės yra šios: kai iš 
tikrųjų skaisčiai šviečia saulė, kai akys paraudusios 
nuo verkimo ar visą naktį trukusių linksmybių, jei 
jūsų tokios nepatrauklios mažos akytės, kad norite bet 
kokiais būdais paslėpti jas nuo aplinkinių žvilgsnių. 
Kalbantis su žmogumi, kurio veidą slepia tamsūs aki- 
niai, kyla toks pat nemalonus įspūdis, kaip ir kalbantis 
per uždaras duris. 


-e.-. 


AKSESUARAI 


Prie aprangos priderinti aksesuarai, tokie kaip pirš- 
tinės, kepurė, batai ar rankinė, yra vieni svarbiausių 
elegantiškos išvaizdos elementų. Kuklios suknelės ar 
kostiumėlio vertė gali išaugti trigubai, kai priderina- 
ma elegantiška skrybėlė, rankinė, pirštinės ar batai, 
o nerūpestingai parinkus aksesuarus, autentiškas di- 
zainerio kūrinys gali prarasti nemažai žavesio. 

Labai dažnai moteris nusiperka paltą ar kostiumė- 
lį ir net nesusimąsto, kad jų kaina padvigubės, jeigu 
ji turės nusipirkti prie naujo drabužio derančius to- 
kios spalvos aksesuarus, kokios šiuo metu jos spintoje 
nėra. 

Būtina turėti juodos ir, esant galimybei, rudos spal- 
vos aksesuarų rinkinį, taip pat smėlinės spalvos ba- 
telius ir tokios pat spalvos šiaudinę rankinę vasarai. 
Su šiais pagrindiniais aksesuarais beveik visi deriniai 
bus patrauklūs. Pamenu, kaip tai atrodė drąsu, kai Dior 

pirmą kartą viename ansamblyje suderino rudą ir juo- 
dą spalvas, o dabar šis derinys laikomas klasika, kaip ir 
tamsiai mėlyna su juoda. 

Žinoma, būtų idealu turėti po dvi kiekvieno aksesu- 
arų rinkinio versijas — vieną laisvalaikio, o kitą puoš- 
nesnį. Šioje vietoje negaliu susilaikyti nepasakiusi, 
kokį susirūpinimą jaučiu, kai matau moterį, kuri prie 
puošnaus ansamblio priderina krokodilo odos rankinę 
tik todėl, kad už ją sumokėjo milžinišką sumą pini- 
gų. Krokodilo oda griežtai skirta tik laisvalaikiui ar 
kelionėms — tai galioja ir batams, ne tik rankinėms. 
Po penktos valandos vakaro šis pagarbos vertas roplys 
turi ilsėtis. 

Ryškių spalvų batai gražiai atrodo tik vakare, dirb- 
tinėje šviesoje, priderinti prie ilgos arba trumpos va- 
karinės suknelės. Kalbant apie baltus batus, norėčiau, 
kad jie iš viso dingtų iš miesto gatvių (žinoma, išsky- 
rus tropinės juostos miestus), juos visais atvejais gali- 
ma avėti tik vasarą ir tik prie baltos suknelės. Smėlinės 
spalvos rankinė ir batai visada yra daug geresnis pasi- 
rinkimas nei balti. 

Man asmeniškai nepatinka baltos rankinės, na, iš- 
skyrus vienspalvę ar karoliukais puoštą vakarinę balto 
satino delninukę (kai kurios moterys vos pasirodžius 
pirmiesiems saulės spinduliams negali joms atsispirti). 
Balta rankinė puikiai tinka paplūdimyje ar vasarą ku- 
rorte, tačiau miesto gatvėse kažkodėl atrodo provinci- 
aliai net rugpjūčio viduryje. 

Ponia Bricard, viena iš gražiausiai besirengiančių 
moterų Paryžiuje, įkvėpusi Christianą Diorą sukurti 

daugybę išskirtinių ansamblių, niekada nenešiojo ran- 
kinės. Vietoj to ji turėjo daugybę kišenių, meistriškai 
paslėptų palto pamušale. Tačiau nėra reikalo pulti į 
kraštutinumus! 

Kalbant apie tas smulkmenėles, kurias mes nešio- 
jamės savo rankinėse... jos gali būti labai žavingos, 
ypač, jei dera viena su kita. Taigi nuspręskite, kokios 
spalvos ir medžiagos norite, ir žingsnis po žingsnio 
stenkitės įsigyti visą rinkinį: piniginę, smulkių mo- 
netų piniginę, šukų dėklą, raktų dėklą, akinių dėklą 
ir t. t. (Tai ideali tema, ieškant mažų mielų dovanė- 
lių!) Jūsų pudrinės stilius priklausys nuo piniginės 
storio, bet, nežiūrint to, ar ji paprasta, ar antikinė 
aukso dėžutė, pasistenkite turėti derantį lūpdažio dė- 
klą ir — turbūt net nereikia priminti - kiekvieną rytą 
švarią nosinaitę. Aš asmeniškai teikiu pirmenybę bal- 
toms plonos drobės nosinaitėms, ant kurių išsiuvinė- 
ti mano inicialai. 

Trumpai tariant, visada būtina gerai apmąstyti, 
kokių aksesuarų jums reikia ir niekada impulsyviai 
nepirkti daiktų, kurie neras vietos gerai suderinta- 
me jūsų garderobe. Posakis „Negaliu sau leisti pigių 
daiktų“ yra šventa tiesa! Nors tikrai nesu labai turtin- 
ga, bet pirkau tokias rankines kaip Hermės, Germaine 
Guerin ir Roberta, kurios man tarnavo ilgus metus. 
O visas naujas ir pigias rankines be jokių išimčių iš- 
dalijau, nors iš pradžių ir negalėjau joms atsispirti. Tas 
pats tinka batams ir pirštinėms. 

Suprantu, kad visa tai galėjo nuskambėti gana griež- 
tai, o gal net pasirodyti labai brangiai, tačiau šios pa- 

stangos yra vienas iš raktų, vienas iš tų „Sezamai, atsi- 
verk“ momentų, kurie atrakina elegancijos duris. 


ŽIŪRĖTI: RANKINĖS, BATAI 


0 


AMŽIUS 


Prancūzai turi posakį: „Elegancija ateina su amžiu- 
mi“, dėkui Dievui, tai visiška tiesa. Moteris gali būti 
elegantiška iki gyvenimo galo, tačiau, laikui bėgant, ji 
keičiasi, todėl privalo būti sumani ir objektyviai pri- 
imti šį faktą. 

Sutikite, močiutė, kuri rengiasi kaip jauna moteris, 
atrodo ne mažiau absurdiškai nei paauglė, kuri mas- 
kuojasi keturiasdešimtmetei tinkančiais drabužiais. 

Labai jaunoms moterims šioks toks ekscentriškumas 
gali būti atleistinas, toks tarsi dabitiškas neapdairu- 
mas, kuris vėliau joms pačioms sukels šypseną. Kas 
kartą pašiurpstu, prisiminusi kai kuriuos jaunystėje 
dėvėtus paplūdimio drabužius ar skrybėles. Vargšas 
mano vyras veikiausiai slapta troško, kad niekas jo su 
manimi nepamatytų! Tačiau elegancija išugdoma tik 
begalės klaidų, kurias suvokiame vėliau, kaina. 

Vyresnėms moterims arba, tiksliau tariant, mote- 
rims, kurios atrodo vyresnės, nederėtų peržengti kai 
kurių tabu: nesirinkti per ryškių spalvų ar pernelyg 
ekstremalių modelių, pavyzdžiui, per trumpo sijono. 

Kai kurie atspalviai itin nedera su žilais plaukais: 
iš esmės tai visos ekscentriškos ir agresyvios spalvos: 

elektrinė mėlyna, ryškiai oranžinė, rėkianti rožinė ar 
žirnelių žalia. O pastelinės spalvos, pilka, smėlinė, taip 
pat raudona, balta ir juoda dažniausiai labai tinka. Vis 
dėlto prie juodos suknelės iškirptės geriau rinktis ką 
nors šviesesnio, pavyzdžiui, kelias juostas baltų per- 
lų, taip išvengsite išvaizdą apsunkinančio efekto, kurį 
veidui suteikia monotoniška juoda spalva. 

Yra medžiagų, kurios itin išryškina nebe tokios liau- 
nos figūros trūkumus, tai nelygus tvidas, stambus mo- 
heris, blizgus ir kietas šilkas, atlasas. 

Ištikimiausi vidutinio amžiaus moters draugai yra: 


S visi pasteliniai atspalviai; 

S visi nėriniai, minkštas krimplinas ir plona vilna; 

5 patrauklios vakarinių drabužių iškirptės (jokiu būdu ne- 
sirinkite drabužių be petnešėlių!); 

5 šaliai, skraistės ir šalikai; 

5 plačiakraštės, šešėlį ant akių metančios skrybėlės; 

s lengvi vasariniai drabužiai su trumpomis, tačiau rankų 


viršaus neapnuoginančiomis rankovėmis. 


Taisyklė, kad šviesios spalvos nuo tam tikro amžiaus at- 
rodo gražiau, tinka ir plaukams. Moterys, kurioms žili 
plaukai nepatinka arba netinka, dažniausiai juos dažo ir 
grįžta prie natūralios plaukų spalvos. Tačiau po kelerių 
metų būtų protinga iš naujo apsvarstyti šį klausimą ir 
pagalvoti, ar neatrodytumėte gražiau, jeigu parodytu- 
mėte žilus plaukus arba bent jau šiek tiek juos pašvie- 
sintumėte iki švelnesnio atspalvio. Visiškai balti plau- 
kai dažniausiai atrodo tikrai gražiai, išskyrus atvejus, 
kai jiems suteikiamas mėlynas ar violetinis atspalvis. 

Makiažas taip pat turėtų būti šiek tiek švelnesnis, ta- 
čiau nederėtų jo visiškai atsisakyti, nes tada moteris 
tiesiog atrodytų senamadiška arba nesusitvarkiusi. Tur- 
būt dažniausia vyresnių moterų klaida — ant skruostų 
užteptos dvi ryškios skaistalų dėmės; dažnai svarstau, 
ar tai suprastėjusio regėjimo padarinys, ar tiesiog gero 
skonio stoka. Štai saugiausias veido pudravimo būdas: 
1) naudokite skystą arba kreminę pudrą, kuri ant vei- 
do odos pasiskirsto gerokai lygiau negu kompaktinė; 
2) užsidėkite akinius ir ryškioje dienos šviesoje apžiū- 
rėkite savo veidą veidrodyje, o tada negailestingai pa- 
šalinkite bet kokį įtarimą keliantį makiažo perteklių. 

Peršokant dar vieną kitą dešimtmetį, leiskite pa- 
gerbti senyvo amžiaus moteris. Net negalvokite, kad 
sulaukusi septyniasdešimtmečio elegantiška moteris 
nebesirūpina savo apranga! Yra keli paprasti būdai, 
kurie padės jai palaikyti elegancijos dvelksmą: 

s Nesiliaukite avėjusi aukštakulnių, tiesiog pasirinkite že- 

mesnį ir tvirtesnį kulną. 

S Jeigu jūsų kojų venos išsiplėtusios, mūvėkite neutralaus 
atspalvio elastingas nailonines kojines. Jos atrodo plo- 
nos, bet iš tikrųjų visiškai nepersimato. 

$ Išsirinkite tokius drabužius, kuriuos lengva apsirengti 
ir nusirengti, pavyzdžiui, su sagutėmis priekyje arba la- 
bai ilgu užtrauktuku gale. Veikiausiai jūs jau ne tokia 
lanksti kaip anksčiau, taigi neverskite savęs kovoti su 
suknele, kurią reikia vilktis per galvą. Beveik visi drabu- 
žiai gali būti pasiūti taip, kad į juos būtų galima tiesiog 
įlipti. 

5 Atsižvelgiant į tai, kad vis daugiau laiko praleidžiate sė- 
dėdama, vilkėkite šiek tiek platėjančius sijonus, kurie 

„gražiau sėdi“. Taip pat rinkitės sijonus, kurių sudėty- 
je yra taftos ar šilko, kad išvengtumėte išsėdėto maišo 
efekto, o svarbiausia — venkite siaurų tiesių sijonų, ku- 
rie sėdint pakyla virš kelių. 

s Kadangi jūsų suknelės, paltai ir kostiumėliai tampa pa- 
prastesni, daugiau dėmesio skirkite elegantiškiems ak- 
sesuarams. Idealus vyresnės damos garderobas susideda 
iš vos kelių puikaus dizaino ir kokybės drabužių, bet 
užtat iš didžiulės įvairovės itin rafinuotų aksesuarų. 

s Dėvėkite gražiausius, kokius tik galite sau leisti, blyš- 
kaus moherio šalius ir pastelinių spalvų kašmyro megz- 
tinius, švelniausias, puošniausias nedideles kailines 
apykakles ir pačius elegantiškiausius pastelinės spalvos 
vilnos chalatus. 


5 Galiausiai, būkite ypač reikli asmeninei savo priežiūrai. 
Nelygi drabužių apačios linija, nušiurę batai ar netvar- 
kinga šukuosena atrodo labai nepatraukliai. 


Trumpai tariant, moters elegancijos evoliucija, sulau- 
kus tam tikro amžiaus, turėtų žengti koja kojon su jos 
elgesiu apskritai. Abu turėtų laipsniškai sušvelnėti ir 
gyvenimo rudenį, kaip subtiliai mėgstame pavadinti tą 
amžiaus tarpsnį, turėtų lydėti lėtas tempas, kuklumas 
ir geras skonis. Moteris turėtų iš šalies stebėti besikei- 
čiančias madas ir likti ištikima tam, kas jai labiausiai 
tinka. Elegantiškiausios yra tos moterys, kurioms pa- 
vyko rasti asmeninį savo stilių, metų metus rūpestin- 
gai pasirikdamos tinkamus derinius, jos puikiai žino, 
kas joms tinka, ir tuo vadovaujasi. 


vw“ 


APATINIS TRIKOTAŽAS 


Nuo dvidešimto amžiaus pradžios moteriškų apatinių 
drabužių skaičius gerokai sumažėjo. Moterys dėvėjo 
liemenėles, apatinius marškinius, korsetus, trumpikes 
ir apatinius sijonus, o šiandien apsiriboja tik kelnaitė- 
mis ir liemenėle. 

Moters amžius ir socialinė padėtis šioje srityje ne- 
turi jokios reikšmės. Tiesą sakant, elegantiškiausiai ir 
prabangiausiai apsirengusios moterys dažniausiai dėvi 
mažiausiai apatinių drabužių, nes visos jų suknelės 
turi šilkinius pamušalus, o į vakarines pobūvių su- 
kneles neretai jau būna įsiūti net liemenėlės kaušeliai. 
Kita vertus, dabar galima išsirinkti nepaprastai žavin- 
gų, ryškių, pastelinių ar net raštuotų apatinio trikota- 
žo komplektėlių (įvairiomis kainomis), su kuriais, nu- 
sirengusios minėtas sukneles, moterys atrodytų daug 
patraukliau. 

Moterys klysta, jei aplaidžiai žiūri į šiuos potencia- 
liai joms dar daugiau žavesio ir patrauklumo galinčius 
pridėti drabužėlius. Aš tikrai nepatariu rinktis tokio 
apatinio trikotažo, kuris labiau tinka šokti stripti- 
zą, nei dėvėti kasdien, tačiau visgi moterims vertėtų 
nusirengimo procesą apgalvoti ne mažiau nei apsiren- 
gimo. (Prisiminiau draugę, kuriai kartą pasiguodžiau, 
kad nerimauju dėl savo paauglės dukters, kuri visiškai 
nesidomi apatiniu trikotažu. Draugė atsakė, kad neri- 
mauti reikės, kai ji pradės tuo domėtis!) 

Per pastaruosius metus audinių struktūra nepapras- 
tai patobulėjo. Daugiau jokių kankinančių banginio 

ūsų ir guminių medžiagų, kurios taip meiliai apkabin- 
davo per liemenį. Tokie pluoštai kaip lykra ar nailonas 
prilaiko apvalumus su tokiu pat atsidavimu, tačiau ke- 
lia daug mažiau nepatogumų. 

Nors moters apatinio trikotažo dalių skaičius ir gali 
būti sumažintas iki dviejų vienetų, tačiau jie turėtų 
bent jau derėti tarpusavyje. Vienu metu dėvėti bal- 
tą liemenėlę ir juodas kelnaites (arba atvirkščiai) yra 
apsileidimo viršūnė. Ryškiaspalviai apatiniai atrodo 
tikrai žavingai, tačiau nepamirškite, kad juos dėvėti 
galima tik po juodos ar kitos tamsios spalvos suknelė- 
mis, o baltą spalvą verčiau rinktis vasarą. 


10. 


APSIPIRKIMAS 


Apsipirkimas mieste sukelia tokį pat pasitenkinimą 
kaip medžioklė kaime: abiem atvejais medžiotojas 
būna apdovanotas ir gali pasilikti sumedžiotą svajonių 
gyvūną ar daiktą! 

Be jokios abejonės, prekybos centrai, ypač Londo- 
ne ar Niujorke, yra ta vieta, kur visos moterys, nepai- 
sant finansinių jų galimybių, gali rasti didžiausią viso 
pasaulio drabužių ir aksesuarų pasirinkimą. Užtektų 
vos vienos dienos tokiose parduotuvėse kaip Harvey 
Nicbols, Bergdorf Goodman, Saks Fiftb Avenue ar Macy's, 
kad jūsų poreikiai būtų patenkinti ir sukomplektuotas 
drabužių garderobas. 


o 


ASMENYBĖ 


Norint būti elegantiškai, visų pirma reikia pažinoti 
save, o kad gerai save pažintum, reikia ne tik kritinio 
mąstymo, bet ir sumanumo. Todėl nelabai sumaniai 
moteriai bus ypač sudėtinga būti iš tikrųjų elegantiš- 
kai. Ji tiesiog pamėgdžios bet kurį jai patikusį madingą 
drabužių derinį ir net nesistengs prisitaikyti jo prie 
savo figūros ar gyvenimo būdo. Ir net nesuks galvos 
dėl to, kad minėtas derinys akivaizdžiai buvo sukurtas 
visiškai jos priešingybei. 

Kad išlaisvintum savo asmenybę iš ribojančios aplin- 
kos, kuri geranoriškai tik nori jus apsaugoti, reikia 
tvirto charakterio. Kai kurioms moterims taip ir ne- 
pasiseka išsilaisvinti arba, jeigu ir pasiseka, tai tik ge- 
rokai vėliau gyvenime. Tačiau šiais laikais merginos 
labai anksti tampa nepriklausomos nuo tėvų ir trokšta 
visko, kas prieštarauja tam, ko buvo išmokusios na- 
muose. Šis dėsnis, kai žmogus trokštamą elgesį sieja 
su kažkuo, ko praeityje nėra patyręs, turbūt ir išlaiko 
tokią pačią proporciją tarp elegantiškų ir apsileidu- 
sių moterų, nes dažnai pastebiu, kad labai elegantiš- 
kos moters dukra dažnai mėgsta rengtis kaip valkata. 
O nuolat mėlynus džinsus dėvinčios moters dukra 
svajoja tik apie nėrinius ir raukinius! 

Tvirta asmenybė nereiškia vien maištaujanti, tvirtu- 
mas yra ir aiškus savo išvaizdos trūkumų ir privalu- 
mų, 0 taip pat moralinių ir finansinių galimybių suvo- 
kimas. Tai reiškia, kad turite sau pripažinti: 

6 Jeigu neturite drąsos praeiti pro statomą namą, kuriame 
dirba dvidešimt darbininkų ir kurie tikrai pradės jums 
švilpti, vadinasi, nėra jokio tikslo pirkti tą nepaprastai 
gražią raudoną skrybėlę, kuri taip jums tiko. 

5 Jeigu jūsų plaukai labai nepaklusnūs ir nauja šukuose- 
na išsilaiko ilgiausiai valandą, iš karto galite pasirink- 
ti tokį kirpimą, su kuriuo pati be vargo susitvarkysite, 
pavyzdžiui, į kuodą ar į kriauklę susuktus plaukus. 
Veltui bandysite pasidaryti tokią pat sudėtingą šukuo- 
seną kaip jūsų kaimynės. 

5 Jeigu jūsų ūgis 150 cm, o sveriate apie 60 kg, plokščiapa- 
džius batelius geriau paslėpkite iki savaitgalio. 

S Jeigu jūsų vyras vakarais tiesiog nekenčia žmonėtis 
mieste, o jūs nenorite užgauti jo jausmų, nėra reikalo 
pirkti puošnaus vakarinio palto, net ir už labai mažą 
kainą. Kita vertus, galbūt nauji dailūs naktinukai pagy- 
vintų tuos nuobodžius vakarus namuose. 

5 Jeigu esate profesionali krepšininkė, veikiausiai atro- 
dysite juokingai, apsivilkusi plono audinio kelnes ar į 
sijoną sukišamą pastelinės spalvos palaidinę. 


Trumpai tariant, formuoti savo asmenybę reiškia vis- 
ką apie save žinoti. Na ir svarbiausia, geriau neapgau- 
dinėti savęs, o pripažinti viską, kas jūsų gyvenime 
ar išvaizdoje nemaloniausia, ir stengtis tai ištaisyti. 
Kai moteris atskleidžia savo asmenybę, arba, — jeigu 
yra tvirtesnio būdo, —- suformuoja ją pagal savo skonį, 
jai daug lengviau ne tik atrodyti elegantiškai, bet ir 
jaustis laimingai. 


—eoL 


ASMENS HIGIENA 


Turbūt nė nereikia sakyti, kad neįmanoma tuo pat 
metu būti gražiai apsirengusiai ir neprisižiūrėjusiai, 
nes šie du dalykai prieštarauja vienas kitam. Net jeigu 
neprisižiūrėjusi reiškia tokias nereikšmingas detales 
kaip kelios netvarkingos plaukų sruogos, pora purvi- 
nų pirštinių, nubėgusi pėdkelnių akis, nudaužytas kul- 
niukas, ant apykaklės nubirusios pleiskanos ar pažastų 
pieštuko dėmės. 

Muilas galėtų būti kertinis elegancijos akmuo. Nors 
prausimasis, galvos plovimas ir plaukų šukavimas ne 
visada automatiškai paverčia moterį elegantiška (jeigu 
taip būtų, ligoninės seselės būtų elegantiškiausios mo- 
terys pasaulyje), vis dėlto tiesa yra ta, kad moteris ne- 
gali būti elegantiška, jeigu nėra tobulai susitvarkiusi. 

Yra tam tikras nerūpestingumas, daugiau ar mažiau 
išlavintas aplaidumas, kuris kai kuriomis aplinkybė- 
mis (pavyzdžiui, per atostogas) gali būti stiliaus vir- 
šūnė. Tačiau tos subtilybės pasiekiamos toli gražu ne 
kiekvienai moteriai, tad daug geriau atrodyti švariai ir 
elegantiškai, nei lyg ką tik išlipusiai iš lovos. 

Kiekviena moteris privalo turėti veidrodį, kuria- 
me matytų save visu ūgiu, ir gerai didinantį rankinį 
veidrodėlį. Taip pat ji neturėtų manyti, kad yra pasi- 
ruošusi pasirodyti plačiajai visuomenei, kol neįsitiki- 
na, kad: 


5 Rankos ir nagai atrodo nepriekaištingai. Nėra nieko ne- 
tvarkingesnio (ir lengviau pataisomo) nei atsilupęs nagų 
lakas. 

s Plaukai tvarkingai sušukuoti. 


s Makiažas yra ne tik tvarkingas, bet ir beveik nepastebi- 
mas. (Kad būtų išvengta ties smakru staiga pasibaigusios 
kaukės efekto, atspalvį suteikiantį makiažo pagrindą 
reikia tolygiai paskirstyti ir ant kaklo.) 

5 Batai švarūs ir puikios būklės. 

s Pėdkelnių raštai tiesūs ir neišsikraipę. (Jeigu nepavyks- 
ta išlaikyti tiesios rašto siūlės, geriau rinktis pėdkelnes 
be rašto. O jeigu jūsų pėdkelnės dažnai pasmunka ties 
kulkšnimis ar keliais, turbūt geriau rinktis prisegamas 
kojines.) 

s Sijonas išlygintas. (Reikėtų pašalinti sėdint susidariusias 
raukšles priekyje ir „maišiuko“ efektą gale.) 

s Drabužių apačios linijos lygios ir nenukarusios. 

s Nesimato apatinio trikotažo petnešėlių. 

5 Drabužiai švarūs ir nedėmėti. (Kai kurių dėmių nesima- 
to dirbtinėje šviesoje, tačiau ryškioje dienos šviesoje jas 
iš karto pastebėsite.) 


5 Ji nepamiršo pasinaudoti dezodorantu, pasipurkšti tua- 
letinio ar parfumuoto vandens ir paskutinio akcento — 
lašelio to paties kvapo kvepalų. 


Ilgas sąrašas neturėtų jūsų išgąsdinti, nes visas šias 
mažas detales pastebėsite vos užmetusi akį, o kelios 
sekundės per dieną yra labai nedidelė kaina už galimy- 
bę pasitikėti savimi. 

Aplaidumas, kai moteris „visiškai atleidžia vadeles“, 
yra arba asmenybės problema, arba fizinio ir morali- 
nio nuovargio pasekmė. 

Pirmuoju atveju vilties kažką pakeisti tikrai maža. 
Tačiau antruoju atveju tereikia geriau susidėlioti savo 
dienotvarkę ar gauti nedidelį moralinį padrąsinimą, 

kuris įkvėptų stiprybės ir ryžto skirti šiek tiek laiko 
sau, pasidaryti šukuoseną ar manikiūrą. 

Tikrai galingas nervinio išsekimo priešnuodis yra 
kirpėja. Apsileidusi moteris beveik visada jaučiasi 
prislėgta ir nusivylusi, tačiau mintis, kad nauja šukuo- 
sena gali pataisyti nuotaiką, nėra tik pasakos, — tai ti- 
krų tikriausi raminamieji vaistai. 


no L-- 


AUGINTINIAI 


Viešumoje pasirodyti su panteros jaunikliu, prijaukin- 
tu krokodilu ar orangutanu, net ir labai protingu, gali 
sau leisti tik jauna, populiarumo siekianti žvaigždutė, 
nes tai sukuria cirko atmosferą, kuri yra nesuderina- 
ma su diskretišku elegantiškos moters elgesiu. Tačiau 
situacija iš esmės pasikeičia, jeigu moters palydovas 
yra ištikimiausias žmogaus draugas šuo. 

Nuo pat antikos laikų turėti šunį reiškė būti elegan- 
tiškai, o kelios gražiausios visų laikų moterys dėjo di- 
deles pastangas, kad iš žemiškojo pasaulio iškeliautų 
kartu su mylimiausiais savo naminiais gyvūnais. Net 
jeigu baisiai atrodote, esate prastai apsirengusi, pavar- 
gusi, jaučiatės atstumta ir jums bloga nuo visų ir visko, 
šuns akyse visada rasite begalinį susižavėjimą ir besą- 
lyginį atsidavimą. 

Kartais pagalvoju, kad šunys ir buvo sukurti tam, 
kad pakeltų mums ūpą ir savivertę tada, kai mums 1a- 
biausiai reikia padrąsinimo. 

Mainais už šias neįkainojamas dovanas iš elegancija 
besirūpinančios miestietės jie reikalauja labai nedide- 
lių pastangų ir rūpesčio. Be abejonės, Londone gyvena 
begalė moterų, kurios puikiai žino, kokių nepatogu- 
mų gali sukelti šuns laikymas, priežiūra ir vedžioji- 
mas, kitaip sakant, — laiminga moters ir šuns drau- 
gystė. Eidamos su augintiniu pasivaikščioti po Haid 
parką ar po medžiais apsodintą Jurgio aikštę, anglės 
visada apsiauna patogius batus žemu kulniuku ir ap- 
sivelka neaiškių spalvų margus kostiumėlius, ant ku- 
rių nesimato mylimų, tačiau purvinų letenų paliktų 
dėmių. 

Jeigu laikote tikrą šunišką šunį, kuris mėgsta žais- 
ti ir šokinėti, iš savo garderobo turėtumėte išbraukti 
baltos ar pastelinės spalvos paltus bei sijonus. O jeigu 
jūsų šuo yra kurios nors ilgaplaukių šunų veislės, tu- 
rėtumėte atsargiau rinktis kai kuriuos sintetinius au- 
dinius, kurie šuns plaukus trauks kaip magnetas. Taip 
pat turėtumėte vengti kiauraraščiu megztų drabužių, 
nes juose apstu mažyčių spąstų šunų letenėlėms. 

Dar viena kategorija — kišeniniai šunys, tokie kaip 
papiljonai, Jorkšyro terjerai, čihuahua, pekinai ar 
nykštukiniai šnauceriai, kurie nesukelia daug proble- 
mų, nes dažniausiai iš šeimininko automobilio keliau- 
ja tiesiai į šiltus namus, neretai letenomis net nepa- 
liesdami žemės. 

Kad ir kaip būtų gaila, bet šunų veislės taip pat pa- 
klūsta madai, pavyzdžiui, prieš kelerius metus visuo- 
tinį susižavėjimą kėlę Erdelio terjerai ar šiurkščiaplau- 
kiai ir švelniaplaukiai foksterjerai vieną dieną paslap- 


tingai dingo iš akiračio, nes tiesiog tapo nebemadingi 
it sena skrybėlė. Yra netgi tokių šunų veislių — špicų ir 
foksterjerų, — kurios Europoje su panieka vadinamos 
cbiens de concierge (liet. durininkų šunys) ir kurių kompani- 
jos elegantiškos moterys nepageidauja, nors šių veislių 
šunys ir laikomi vienais protingiausių. Tamsesnis ar 
šviesesnis nykštukinis pudelis, trumpaplaukis, ilga- 
plaukis arba šiurkštaus plauko taksas — visi jie turi 
teisę draskyti pagalves net aristokratiškiausiuose na- 
muose Paryžiuje. Yra tokių veislių, kurias išskirtinai 
vertina karališkosios šeimos, pavyzdžiui, valų korgius 
mėgsta britų karalienės, mopsus — Vindzorai, o anglų 
buldogus paskutiniu metu teko matyti net keliuose 
kunigaikščių rūmuose. 

Nesvarbu, kokia šuns veislė, — net jeigu jis yra uni- 
kalus kokios nors nežinomos veislės egzempliorius, — 
jis nusipelno tokios pat geros priežiūros kaip ir jo šei- 
mininkė. Kelios minutės per dieną, paskirtos šuniui 
sušukuoti, apžiūrėti jo ausis ir letenėles, išvalyti akis, 
gali padaryti stebuklus jo išvaizdai ir savigarbai. Būti- 
nai paprašykite veterinaro, kad jis retkarčiais išvalytų 
jūsų augintinio dantis ir nukirptų nagus, o prireikus, 
išmaudykite vonioje, net jeigu jis staugtų iš pykčio. 
Pudelių ir šiurkštaus plauko foksterjerų kailis privalo 
būti reguliariai apkerpamas. Tai turėtų daryti profe- 
sionalus šunų kirpėjas, — nebent jūs pati pakankamai 
kvalifikuota tai atlikti, — nes šuns kirpimas privalo 
atitikti oficialius kinologų draugijos standartus, jeigu 
norite, kad šuo atrodytų žavingai ir jam būtų leidžia- 
ma dalyvauti parodose. 

Daugumoje didmiesčių galima rasti šunų šukuosenų 
dizainerių, tačiau šioje srityje, kaip ir daugelyje kitų, 
derėtų vengti ekscentriškumo. Netikrais briliantais 
papuošti antkakliai atrodo neskoningai, todėl siūlau 
rinktis prie šuns kailio labiausiai tinkančios ar tiesiog 
juodos spalvos antkaklį ir pavadėlį, kurie daugių dau- 
"'giausia gali būti papuošti paauksuotais spaustukais, o 
žiemai nupirkite šuniui derantį apsiaustą. 


nos 


AUSKARAI 


Auskarai moters veido formai ir išraiškai daro daug 
didesnę įtaką nei bet kokie kiti papuošalai. Neapdai- 
riai pasirinkti auskarai moters išvaizdai gali suteikti 
netgi šiek tiek vulgarumo. Atsižvelgiant į tai, svarbu 
nepamiršti šių principų: 
s kabantys auskarai yra pernelyg puošnūs, todėl dieną ne- 
turėtų būti segimi; 
$ gryno aukso auskarai labai retai atrodo tikrai elegantiš- 
kai prie vakarinės ar puošnios aprangos; 
S jeigu jau segite kelių juostų ar masyviai atrodančius ka- 
rolius, auskarų geriau išvis atsisakyti. 


Svarbu suvokti, kur slypi pagrindiniai pavojai, nes 
tada galima atitinkamai elgtis, o rūpestingai parinkti 
auskarai gali pridėti žavesio ir net pakeisti veido pro- 
porcijas. Pavyzdžiui, ilgi kabantys auskarai ar labai 
dideli prisegami auskarai plonina pilnesnį, apvalesnį 

veidą, taip pat šiek tiek sušvelnina griežtai sušukuotų 
plaukų linijas. Auskarai „taškeliai“ praplatina ilgą ir 
ploną veidą. 

Kad ir kokius auskarus pasirinktumėte, kas rytą ne- 
sisekite jų tiesiog iš įpročio. Kaip ir kitus papuošalus, 
auskarus reikia rinktis apgalvotai, atsižvelgiant į tai, 
ar jie papuoš konkretų drabužių derinį. 


ŽIŪRĖTI: PAPUOŠALAI 


BAGAŽAS 


Lagaminai tikrai naudingi pagalbininkai, tačiau kartu 
jie yra labai nediskretiški, nes parodo jūsų socialinę 
padėtį daug aiškiau nei drabužiai. O pagal tai, kaip 
viduje sudėti daiktai, galima spręsti ir apie jūsų cha- 
rakterį bei įpročius. Aš niekada nesusidaryčiau geros 
nuomonės apie moterį, kuri aplaidžiai sumeta batus 
ant naktinių, nepasivargindama sudėti jų į specialius 
batams skirtus maišelius. 

Nuo portfelio, į kurį sugrūsti dokumentai, dantų še- 
petėlis ir skustuvas ir kurį nešasi į žaibišką verslo ke- 
lionę išsiruošęs įmonės vadovas, iki kalno tarpusavyje 
suderintų baltos odos krepšių, kuriuos palydovų ko- 
manda gabena paskui audinės kailiniais pasipuošusią 
ir prie krūtinės krokodilo odos papuošalų dėžutę spau- 
džiančią kino žvaigždę — egzistuoja platus pasirinkimas 
daugiau ar mažiau elegantiškų lagaminų. Retenybė, iš- 
skyrus paminėtą kino žvaigždę, kad kas nors pirktų su- 
derintų lagaminų rinkinį vienu metu. Be to, pamačius 
krūvą akivaizdžiai naujų krepšių, kažkodėl visada atro- 

do, kad jų savininkai nori pasipuikuoti savo finansine 
padėtimi, na, išskyrus tuos atvejus, kai jie stovi šalia į 
medaus mėnesį išsiruošusių jaunavedžių poros. Geriau- 
sias ir finansiškai mažiausiai skausmingas sprendimas 
yra, atsižvelgiant į savo poreikius, vienu metu pirkti 
vieną ar du lagaminus, kurie būtų bent jau tos pačios 
spalvos, pavyzdžiui, smėlinės, šviesiai rudos ar juodos. 
Margi lagaminai turėtų būti vienodos spalvos ir rašto, 
o jeigu nepavyksta to pasiekti, prie margo lagamino 
derėtų rinktis vienspalvį krepšį, kurio odos spalva ati- 
tiktų raštuoto lagamino dominuojančią spalvą. 

Moteriškų tualetinių reikmenų krepšelis per pas- 
taruosius metus buvo labai supaprastintas, jo tūris ir 
svoris gerokai sumažėjo. Šiuo metu pats elegantiškiau- 
sias pasirinkimas — stačiakampio formos krepšiai su 
kietais ar minkštais kraštais, kuriuose visus buteliu- 
kus ir stiklinius indelius galima gražiai, jų neapver- 
čiant, išrikiuoti. Laikausi nuomonės, kad visai nebū- 
tina apsunkinti savęs dar vienu papildomu nešuliu, ir 
renkuosi didelį vandeniui atsparų maišelį, į kurį sude- 
du skirtingų losjonų ir kremų pripildytus plastikinius 
buteliukus. 

Šiais laikais nėra tikslo keliauti apsikrovus bega- 
le įvairiausių grožio priemonių, nebent išsiruošėte į 
labai ilgą kelionę po trečiojo pasaulio šalį, kurios dar 
neatrado Elizabetb Arden. Tada tiesiog pripildykite plas- 
tikinius buteliukus reikiamu produkto kiekiu, kad už- 
tektų visai kelionei. 

Pakuodama lagaminą, daiktus turėtumėte sudėti 
tokia tvarka: apačioje visi sunkūs daiktai, tokie kaip 

batai, higienos priemonės ir rankinės, tada — visi nesi- 
glamžantys drabužiai (apatinis trikotažas, megztiniai 
ir kelnės), juos turėtumėte sulankstyti ir sudėti tokiu 
būdu, kad išgautumėte plokščią ir lygų paviršių, ant 
kurio švelniai paskleistumėte sijonus, švarkus, sukne- 
les ir palaidines. Permatomi plastikiniai maišeliai yra 
nepamainomi, norint atskirti daiktus, kurie gali išsi- 
purvinti arba sušlapti. 

Jau geriau iškelti audringą sceną vyrui, kuris kartoja, 
kaip puiku keliauti neapsikrovus daiktais, ir pasiimti 
vienu daiktu daugiau negu vienu per mažai. Namuose 
likusi suknelė garantuotai bus ta, kurios reikės labiau- 
siai! Vis dėlto keliaujant ypač svarbu drabužius sude- 
rinti tarpusavyje ir pasiimti tik tokius ansamblius, 
kurie jau pasiteisino praeityje, bet neimkite naujo 
megztinio ar suknelės, kurie visiškai nedera su jokiais 
jau turimais drabužiais. Be to, praktiškiau turėti ke- 
lias skirtingas viršutines dalis ir vieną sijoną ar kelnes 
negu atvirkščiai. Kadangi skrendant lėktuvu bagažo 
svoris labai griežtai ribojamas, o už perviršį tenka su- 
simokėti kosminius mokesčius, gyvybiškai svarbu pa- 
silikti sau galimybę įvairiais būdais suderinti skirtin- 
gus garderobo elementus, kartu sukuriant įspūdį, kad 
turite daug skirtingų derinių, kurie lagamine užima 
minimaliai vietos. 

BATAI 


Drabužių dizaineriai per metus sukuria dvi ar tris dra- 
bužių kolekcijas, o batų gamintojai be perstojo siūlo 
originalius, naujausius batų modelius, kurie kuriami 
arba importuojami, viliantis sugundyti mus pirkti 
bent jau dvigubai daugiau batų, nei gerai besirengian- 
čiai moteriai iš tikrųjų reikia. Taigi šioje srityje susilai- 
kymas yra neabejotina dorybė, nes batai turi papildyti 
drabužių derinį, o ne tapti pagrindiniu jo akcentu. 

Net patys elegantiškiausi batai pasaulyje negali „už- 
baigti“ drabužių derinio, tiesą sakant, jie iš viso nie- 
kada nebus elegantiški, jeigu pernelyg krinta į akis. 
Tačiau prastai parinkti batai lygiai taip pat sėkmin- 
gai gali sugriauti šiaip jau gana dailios aprangos stilių. 
Norėdama kuo paprasčiau išspręsti šį klausimą, galite 
nieko nelaukdama išmesti šiuos batus (jiems nėra vie- 
tos elegantiškos moters drabužinėje): 


s Aukštakulnius su pernelyg aukštu kulnu, kurie išbalan- 
suoja laikyseną, iškraipo siluetą ir atrodo itin vulgariai. 
Net jeigu jūsų ūgis vos 150 cm, turėtumėte rinktis ne 
ilgesnį nei 5—6 cm kulniuką. 

s Batelius atvirais pirštais, kurie galbūt ir yra visai pato- 
gūs, tačiau sausakimšose miesto gatvėse kas nors būtinai 
užmins ant pirštų, o lyjant jūsų kojos kas kartą kiaurai 
permirks. Aukštakulniai atvirais pirštais su gale užse- 
gamu dirželiu 5 dešimtmetyje buvo patys perkamiausi, 
tačiau mados švytuoklė dabar tvirtai sustojo prie batelių 
uždarais galais, o patys bateliai gali būti uždaresni ar 
atviresni. Šis modelis visada buvo ir turbūt visada išliks 
idealus miesto drabužių derinio palydovas. 

s Batelius su platforma, kuriuos prancūzės per karą pri- 
ėmė labai nenoriai. Jie pradėti gaminti, nes tuo metu 
trūko odos, ir batsiuviai buvo priversti sukurti kokį 
nors kamštinį ar medinį avalynės pagrindą. Jokie kiti 
batai nesukuria tokios nerangios eisenos ir sunkių kojų 
efekto kaip aukšti bateliai su platforma. O blogo skonio 
viršūnė — iš skaidraus plastiko pagaminta platforma, 
kurios viduje plaukioja gėlės ar auksinė žuvelė. 

$ Batelius su aplink kulkšnis apsivijusiais dirželiais, kurie 
ne tik negražūs, bet dar ir gana pigiai atrodo. 

s Batelius pernelyg smailomis nosimis, kurių galiukai, sa- 
vaime suprantama, tušti ir po kelių apsiavimų pradeda 
riestis į viršų. Taip pat milžiniška gėle ar didžiuliu kas- 
pinu papuoštus batus, kitaip tariant, visus batus, kurie į 
save atkreipia per daug dėmesio. 


s Turbūt net nereikia sakyti, kad visiškai nudrožti kul- 
niukai ir purvini batai yra tiesiog nepakenčiama? 


Niekada nesuklysite prie labai šviesios suknelės pasi- 
rinkusi smėlinės spalvos batelius, tokios pat spalvos 
kaip jūsų pėdkelnės, nes toks derinys prailgina siluetą, 
o su baltais bateliais jūsų pėdos atrodys milžiniškos. 
Ryškiaspalviai bateliai (raudoni, žali ir t. t.) stilingai 
atrodo tik su puošniu vakariniu ansambliu; dar ryš- 
kiaspalvės galėtų būti balerinos batelius primenančios 
kurpaitės, avimos prie kaime nešiojamų medvilninių 
drabužių arba vakarais prie sijono ar kelnių slidinėji- 
mo kurorte. 

Tiesą sakant, balerinos tipo bateliai arba mokasinai 
yra privalomi kelnių palydovai. Mūvint kelnes ar šor- 
tus, mažiausia užuomina į aukštakulnius gali suvul- 
garinti net rafinuočiausią drabužių derinį. Vietoj to, 

galite išmėginti tuos simpatiškus romėnų laikų akme- 
nukais nusagstytus ir basomis avimus sandalus, kurie 
madinguose vasaros kurortuose puikiai dera prie įde- 
gusių kojų, paprastų vasarinių suknelių ar kelnių. 

Balerinos tipo bateliai dar atrodo žavingai, kai juos 
avi labai jaunos mergaitės (tarkim, iki dvylikos metų, 
kai jos jau gali pradėti avėti batus paaukštinta pakul- 
ne) ir jaunos moterys, kurios vasarą priderina juos 
prie nuo liemens platėjančių, lengvai krintančio silue- 
to suknelių. Tačiau tokiems bateliams ne vieta miesto 
gatvėse, net jeigu tai rugpjūčio vidurys, nes jie, kaip ir 
visos atviros basutės, sukuria šiokio tokio netvarkin- 
gumo įspūdį. Kita vertus, aukštakulniai bateliai lygiai 
taip pat netiktų užmiestyje, pajūryje ar kalnuose, nes 
ten juos galima avėti tik vakare ir tik su puošniais dra- 
bužiais. 

Dviejų spalvų batai gali atrodyti nepaprastai pa- 
traukliai, jeigu abi spalvos yra tamsios: ruda ir juoda, 
pilka ir juoda, tamsiai raudona ir juoda ir panašiai. 
Rudos ir baltos ar baltos ir juodos spalvos vakariniai 
bateliai, nepaisant jų vis pasikartojančio populiaru- 
mo, vis dėlto niekada nebuvo labai elegantiški. Tiesą 
sakant, rudi ir balti arba juodi ir balti batai tinka tik 
žaisti golfą. 

Juodi lygios odos aukštakulniai iš esmės tinka prie 
beveik visų drabužių, išskyrus kasdienius ar laisvalai- 
kiui skirtus ansamblius; jie dera su bet kokios spalvos 
apranga, įskaitant baltą, tamsiai mėlyną ir rudą. To- 
kie bateliai taip pat puikiai tiks prie juodos krokodilo 
odos rankinės, nebent labiau norėtumėte ją derinti su 

krokodilo odos bateliais (kurie, pasikartosiu, tinka tik 
prie kasdienio ansamblio). 

Pasirinkus laisvalaikiui skirtus drabužius, geriau 
vengti aukštakulnių labai plonu kulnu ir rinktis vi- 
dutinio aukščio stambesnę pakulnę arba netgi batus 
visiškai lygiu padu, tačiau pastaruosius — tik su sąlyga, 
kad būsite be skrybėlės. 

Vakare nevalia derinti dieną avimų batelių su puoš- 
nia vakarine suknele arba laisvalaikio batelių su puoš- 
niu ansambliu, tačiau visai įmanoma suderinti šiek 
tiek puošnesnius batelius su paprasta (bet ne laisva- 
laikio) suknele. Kiekviena moteris svajoja prie kiek- 
vienos puošnios vakarinės suknelės turėti po atskirą, 
iš tos pačios medžiagos pasiūtą batelių porą. Kad ir 
kaip būtų gaila, dažniausiai tai neįmanoma, ypač jei- 
gu gyvenate labai intensyvų ir elegantišką socialinį 
gyvenimą ir turite platų puošnių vakarinių suknelių 
asortimentą. Tokiu atveju geriausias sprendimas yra 
pora iš atlaso ar brokato pagamintų šviesios spalvos 
aukštakulnių, kurie derės su visomis jūsų suknelėmis, 
o galbūt ir su vakarui skirta pelerina. O antra pora 
aukštakulnių galėtų būti iš juodo atlaso ar šilko. 

Paskutinis ir pats svarbiausias patarimas: niekada 
neaukokite komforto dėl stiliaus, nes su per siaurais 
ar netinkamo dydžio bateliais atrodysite pavargusi ir 
iškankinta, o tai toli gražu ne tas įspūdis, kurį norėtų 
palikti elegantiška moteris! 


ŽIŪRĖTI: AKSESUARAI 


o. 

BIUDŽETAS 


Jeigu jūs ne Holivudo žvaigždutė, kuri gali sau leisti 
nusipirkti visą naujausią dizainerio kolekciją, būtinai 
turite nusistatyti tikslų biudžetą ir susidėlioti ilgalaikį 
savo garderobo kūrimo planą. Rūpestingas derinimas, 
puikus skonis, truputis santūrumo — ir jūs galite ste- 
bėtinai gerai apsirengti net su pačiu kukliausiu biu- 
džetu. Orientacijai pateiksiu sukomplektuotos, tačiau 
minimalių sąnaudų reikalaujančios aprangos pagrindi- 
nius principus. 


ŽIEMA 
+ ryškios spalvos paltas, pavyzdžiui, raudonas; 
+» panašios spalvos sijonas; 
+» derančios spalvos megztinis, pavyzdžiui, smėlinis ar rudas; 
+ juodas sijonas; 
+ juodas megztinis; 
+ juodos arba baltos spalvos šilkinė palaidinė su dailia iš- 
kirpte; 
+ pora juodų aukštakulnių su platforma; 
+ pora rudų plokščiapadžių batų išvykoms už miesto; 
+ juoda odinė rankinė; 
+ perlų vėrinys. 


Turėdama visus šiuos daiktus, darbui ar romantiš- 
kiems susitikimams būsite puikiai pasiruošusi. 


PAVASARIS IR VASARA 
+ plonos vilnos pilkas arba tamsiai mėlynas kostiumėlis; 
+» 2 palaidinės: 
- tamsi, 
- vienspalvė, tačiau ryški — citrinų geltonumo, turkio 
spalvos ar rožinė; 

+ 2sijonai iš tokios pat medžiagos kaip palaidinės. Dė- 
vint kartu, jie tampa dviejų dalių suknele, tobulai tinka 
vasarą vykstančioms šventėms. 


Taip pat vasaros atostogoms (jeigu jūsų figūra neprie- 
kaištinga) galite pridėti: 

+ ryškiaspalves kelnes; 

+ tamsiai mėlynus šortus; 

+ 2 plonos medvilnės palaidines, vieną su gilesne iškirpte, 

tačiau abi lengvai suderinamų ir madingų spalvų; 

+ natūralios spalvos šiaudinę rankinę; 

+ medžiagines basutes, tokios pat spalvos kaip kelnės; 

+ 1 porą basučių. 


Visus šiuos drabužius galėsite dėvėti mažiausiai dvejus 
metus, išskyrus batus, nes jie visada turi būti neprie- 
kaištingi ir tvarkingi. 

Turint šiuos minimaliai elegancijai reikalingus daik- 
tus ir viliantis pasiekti maksimalų elegancijos lygį 
(žr. „Ideali drabužių spinta“), be abejonės, dar reikia įsigyti 
daugybę daiktų, o visų pirma — mažą juodą suknelę. 
Visi kiti pirkiniai gali būti žingsnis po žingsnio pride- 
dami prie jau sukurto pradinio aprangos branduolio. 

Sumaniai tarpusavyje derinant visus naujus pirki- 
nius jūsų išradingumas gali daryti stebuklus. Kol kau- 
piate aprangai išskirtą biudžetą, kad galėtumėte nusi- 
pirkti vakarinę suknelę ar porą puošnių batelių, dir- 
žas, kaklo vėrinys ar net auskarų pora gali pagyvinti 
bet kurį praėjusių metų jūsų garderobo derinį. 

Tačiau ieškodama to idealaus aksesuaro ar tobulos 
suknelės, privalote tam skirti laiko ir nepatingėti ap- 
eiti kelias parduotuves. Nepakanka šeštadienio popie- 

tę, per pačius kamščius, išlėkti ir nusipirkti pirmą po 
ranka pasitaikiusį daiktą. Ribotas biudžetas nepalieka 
jums prabangos suklysti. Visada turėkite omenyje savo 
finansines galimybes ir suvokite, kad, nesugebėdama 
atsispirti užgaidai įsigyti be galo patrauklų ir madingą 
daiktą, turėsite avėti senus ir jau nutriušusius batus 
dar šešis mėnesius, na, nebent nuspręsite visiškai atsi- 
sakyti desertų ir pinigų užteks viskam. 

Gaila, bet negalime įsigyti visko, ko norime, taigi 
kiekviena turime nusibrėžti savo vertybių ribas. Jeigu 
jūsų aistra drabužiams stipresnė už saldumynų potrau- 
kį, tai, kaip turbūt ir numanėte, aš pirmoji sušuksiu: 
„Bravo!“ Turbūt jūs jau elegantiška, nors drabužiams 
galite išleisti vos 21 dolerį per mėnesį! Kad ir kaip ten 
būtų, jūs esate tikrai elegantiškesnė už moterį, kuri 
atsainiai švaisto pinigus ir visiškai nederina savo pir- 
kinių. 

Moterims trūksta elegancijos ne dėl to, kad jos per- 
nelyg paprastos, o dėl to, kad dažniausiai apkrauna 
save įmantriomis detalėmis ar pasirenka tokius drabu- 
žių ansamblius, kurie nedera tarpusavyje arba netinka 
konkrečiai valandai ar progai. 


BURIAVIMAS 
Jachtoje vienintelis vėjyje besiplaikstantis daiktas tu- 


rėtų būti laivo vėliava. Plevesuojantys suknelė arba 
sijonas atrodytų gana netvarkingai, todėl paprastas 

ir galbūt net šiek tiek vyriškas drabužių stilius būtų 
daug geresnis pasirinkimas. Be to, pramoginėse jach- 
tose paprastai nėra tokių erdvių spintų, kurios galėtų 
sutalpinti krūvas suknelių. 

Jeigu jums pasisekė ir plaukiojate šiltuose vandeny- 
se, jums prireiks: 

5 kelių greitai džiūstančių maudymosi kostiumėlių (ap- 

rangos pagrindas); 
S maudymosi chalato; 


$ šortų ir medvilninės berankovės palaidinės pietaujant 
laive, nes tuo metu stipriausiai kepins saulė; 


tikros paplūdimio suknelės; 
lininio sijono ar kelnių ir palaidinės pietums ant kranto; 


vilnonių drabužių vėsiems vakarams; 

šiek tiek puošnesnės suknelės vakarienei prašmatniame 
pakrantės restorane. 


Jeigu plaukiojate vėsesniu oru, prireiks kelių šiltes- 
nių megztinių, gero palto, vilnonių kojinių ir lininio 
kostiumėlio ekskursijoms ant kranto. Kai kuriuose 
burlaiviuose įprasta visą dieną vaikščioti basomis ko- 
jomis, bet kai kuriuose kapitonas reikalauja, kad įgula 
ir svečiai avėtų neslystančius sportinius batelius. Be 
pastarųjų, jums dar reikės kelių porų sandalų arba 
espadrilių krante, tačiau jokiu būdu neimkite aukšta- 
kulnių, kurie tik gadina denį. 

Kapitono kepuraitės turėtumėte vengti kaip maro. 
Sena gera drobinė skrybėlė — geriausia apsauga nuo 
kaitinančios saulės, o vienspalviai iš medvilnės arba 
šifono pasiūti šalikai — nuo vėjo. 

Tai yra ta proga, kai galite visiems įrodyti, kad ne- 
bijote pasirodyti be makiažo, kad po savęs niekada 
nepaliekate netvarkos, kad turite stebėtinai ramų cha- 
rakterį ir kad jūsų elegancija paremta visišku papras- 
tumu. Jeigu taip ir yra (dar jeigu nesergate jūros liga ir 
mokate plaukti), be jokios abejonės, tai bus gražiausios 
akimirkos jūsų gyvenime. 


0B--— 


CITATOS 


APIE SUKNELĘ: 
Nešiok gražiai, jei tau kišenė leidžia: 
Neperdedant, puošniai, bet ne margai. 
Nes rūbas juk dažnai atskleidžia žmogų. 


Shakespeare „Hamletas“; iš anglų kalbos vertė Alfonsas Nyka-Niliūnas 


APIE ELEGANCIJĄ: 
Elegancija yra daugiau nei lengvumas, išsilaisvinimas iš 
nerangumo ir susivaržymo. Elegancija - tai tikslumas, 
blizgesys ir žėrėjimas, drąsus, bet subtilus. Hazlitt 


APIE MADĄ: 
Kiekviena karta juokiasi iš praėjusios mados, bet skrupu- 
lingai seka naująja. Thoreau 


Sekti naujausia mada dažnai mažesnė tuštybė, nei laiky- 
tis įsikibus senosios. Joubert 


Mada tėra bandymas suvokti meną per gyvenimiškas for- 
mas ir socialinius santykius. Oliver Wendell Holmes 


Kiekvienas išmintingas žmogus turi suvokti, kad aprangos 
ir elgesio kraštutinumai šokiruoja, todėl lengvai nepasi- 
duok naujovėms ir neskubėdamas priimk mados pokyčius. 
Moliėre 

Neženk pirma mados, bet ir neatsilik nuo jos; niekada ne- 
pulk į mados kraštutinumus. Lavater 


APIE SKONĮ: 
Blogas skonis byloja apie niekam tikusią moralę. Bovee 


Skonis tarsi mikroskopas parodo mūsų nuomonę. Rousseau 


Tikrai elegantišką skonį paprastai lydi nepaprasta širdis. 


Fielding 


DARBAS 


Darbą turinti moteris turi ir daugiau su drabužiais 
susijusių problemų nei namų šeimininkė, nes privalo 
nuo ryto iki vakaro būti žvali, švari, tvarkinga ir visa- 
da išlygintais drabužiais. 

Idealus ofise dirbančios moters drabužių derinys — 
vilnonis sijonas ir plonos vilnos megztukas žiemą, 
marškinukai vasarą. Šio paprasto derinio žavesį gali 
sugriauti tik vienas dalykas — provokuojanti liemenėlė. 

Žurnalistės ar mados srityje dirbančios moterys pri- 
valo įdėti daugiau pastangų, puoselėdamos savo išvaiz- 
dą, kad atrodytų išties nepriekaištingai. Jums gali pa- 
sirodyti, kad tai savaime suprantama, tačiau norėčiau, 
kad jūs pamatytumėte, kaip maža gražiai apsirengusių 
mados žurnalisčių būna spaudai skirtuose madų pri- 
statymuose. Kartais stebiuosi... ypač kai suvokiu, kad 
nuo šių moterų straipsnio priklauso dizainerio repu- 
tacija. 

Tobuliausias ansamblis, kurį privalo turėti kiekviena 
karjeristė, — iš vilnos pasiūtas kostiumėlis arba pal- 

tas su derančiu sijonu ir prie jų derantys subtilaus at- 
spalvio megztukas ar palaidinė. Jeigu megztukai jums 
nepatinka (bet kas gi gali jų nemėgti?), geriau rinkitės 
dviejų dalių ansamblį, o ne suknelę. Pastarosios biure 
dažnai atrodo šiek tiek per puošniai, be to, turi būti 
nepriekaištingai sukirptos ir puikiai pasiūtos, na ir ga- 
liausiai, jos truputį apriboja judėjimo laisvę. 
Apskritai kalbant, karjeros siekianti moteris turėtų 
vengti įmantrių papuošimų, raštuotų audinių, agresy- 
vių spalvų, vilnos su pūkeliu, labai plonų audinių, ku- 
rie tikrai susiglamžys, per trumpų, pernelyg platėjan- 
čių ir pernelyg siaurų sijonų, trumpiau tariant, — vis- 
ko, kas gali pasirodyti pernelyg vulgaru ar ekstremalu. 


ŽIŪRĖTI: PRITAIKOMUMAS 


o 


DERINIAI 


Kadangi derinimas yra esminė elegancijos dalis, stilis- 
tai stengiasi palengvinti mūsų gyvenimą ir siūlo įvai- 
rius jau suderintų aksesuarų rinkinius, o kartais net 
visą drabužių ansamblį. Jų pastangos, be jokios abejo- 
nės, labai pagirtinos ir nemažai prisidėjo prie pagerė- 
jusio bendro miesto gatvių vaizdo. Tačiau nuosaiku- 
mas visur ir visada pasiteisina. 

Pavyzdžiui, net jeigu dievinate Burberry langučius, 
neturėtumėte tirpti iš malonumo, sužinojusi, kad 
galite nusipirkti beretę, pirštines, šaliką, megztinį, 
rankinę ir net akinių rėmelius, papuoštus tokiais pat 

langučiais kaip naujasis jūsų kostiumėlis! Bandykite 
pasitenkinti tik vienu derančiu aksesuaru, na, o šią 
auką atpirks elegantiškesnė jūsų išvaizda. 

Vienspalviams audiniams pakartojimai labiau tinka 
nei raštuotiems. Tačiau net ir vien tamsiai mėlynos ar 
smėlinės spalvos ansamblis atrodytų ne toks monoto- 
niškas ir stilingesnis, jeigu jį pagyvintume nedidele ki- 
tos spalvos ar bent jau kito atspalvio detale. Tai tikrai 
nesudėtinga ir visada pasiteisinanti formulė. 

Nors ir patariau nepersistengti „piršliaujant“ mados 
srityje, tačiau turėčiau pridėti, kad yra daugybė situa- 
cijų, kuriose derinimas neabejotinai pasiteisina. Visa- 
da atrodysite madingai derindama: 


s lietpaltį, lietaus kepurę ir skėtį; 

5 chalatą ir miegamojo šlepetes; 

$ visus savo lagaminus ar bent jau atskiras bagažo dalis; 

6 prie kostiumėlio dėvimą palaidinę su švarkelio pamušalu; 


5 labai puošnų paltą ir suknelę. 


Jūsų pačios geras skonis ir objektyvus vertinimas yra 
geriausi teisėjai, nes nėra aiškių taisyklių, kurios nu- 
statytų ribą, iki kurios derindama įvairius madingo 
ansamblio elementus vis dar atrodysite elegantiškai. 
Be to, pernelyg kruopštus drabužių derinimas ne tokia 
jau didelė klaida. Iš anksto suderinti drabužių ir akse- 
suarų ansambliai gerokai palengvina daugelio su mada 
susijusių problemų sprendimą, o ir rezultatas paprastai 
atrodo patraukliai. Tačiau tokie deriniai kartu parodo 
ir juos dėvinčios moters pastangų ir vaizduotės stoką. 


e 

DERYBOS 


Perkant sunku nustatyti tikrąją pirkinio vertę, nes 
tikroji drabužio kaina nebūtinai yra tokia, kokia nu- 
rodyta ant etiketės. Norėdama įvertinti, kiek jums iš 
tikrųjų kainuoja konkretus pirkinys, turėtumėte jo 
kainą padalyti iš tiek kartų, kiek dėvėsite tą drabužį, 
ir dar dosniai atseikėti viršaus už malonumą, pasiti- 
kėjimą savimi ir eleganciją, kuriuos jis jums suteiks. 
Už pusę kainos įsigyta ir tik kartą apsivilkta suknelė 
yra tikrų tikriausias išlaidavimas, o tobulas ir dailus 
pagal užsakymą pasiūtas kostiumėlis, kuris kainavo 
šešis kartus daugiau, tačiau su pasitikėjimu buvo dė- 
vėtas diena iš dienos aštuonis mėnesius per metus ir 
taip net kelerius metus iš eilės, - nuostabus pirkinys! 

Nėra visiems atvejams tinkančių taisyklių, kuriomis 
moterys galėtų vadovautis, ieškodamos pigių pirkinių, 
tačiau asmeninė mano patirtis parodė, kad meilė iš 
pirmo žvilgsnio dažniausiai sėkmingesnė už santuoką 
iš išskaičiavimo. Kiekvieną kartą, kai nusipirkdavau 
gerai apgalvotą pirkinį, — ir čia nesvarbu, kokia bū- 
davo jo kaina, — dėvėdavau jį labai retai, o impulsyvūs 
pirkiniai, kurie tuo metu atrodydavo visiška beproty- 
bė, dažniausiai atsipirkdavo labai greitai. 

Paminėsiu kelis konkrečius pavyzdžius, kurie man 
tarnavo metų metus ir kuriuos iki šiol kartais išsitrau- 
kiu: 

s švelnaus aksomo Roberta rankinė, kurią pirkau Kaprio 


saloje prieš šešerius metus (šiuo metu jau rečiau naudo- 
jama, tačiau vis dar nepamainoma); 

5 juodas vilnonis šalis su šilku, kurį radau parduotuvėje 
Balenciaga prieš dešimt metų ir vis dar labai mėgstu; 

s salone Crabay Lježe pasiūtas juodas taftos paltas, kuriuo 
pasipuošiu į visas vakarienes ar kokteilių vakarėlius. 


Kita vertus, kai kuriuos labai apgalvotus pirkinius pa- 
naudojau labai retai ir jie tikrai nesuteikė daug malo- 
numo, pavyzdžiui: 


5 Juodas klasikinis persų ėriuko vilnonis paltas. Kasmet 
jam pritaikomi nauji stilistiniai sprendimai dar nė karto 
nesuteikė polėkio ar elegancijos. 

$ Pusvelčiui per išpardavimą įsigytas melsvos spalvos po- 
liarinės lapės kailių rinkinys. Kailiai ilgus metus pragu- 
lėjo spintoje, kol galiausiai sugalvojau papuošti jais slidi- 
nėjimo drabužių gobtuvus. 

s Mažiausiai šimtas porų gražių, nebrangių ir be galo ne- 
patogių batų. 

s Nedidelė balta audinės apykaklė, kuri prie nieko nedera. 


$ Trumpas vakarinis žydro atlaso ansamblis, kurį vilkėjau 
du kartus. 

6 Juoda vakarinė taftos suknelė, vietoj kurios visada no- 
rėjau vilkėti ką nors ryškesnio (jei atvirai, buvau ją apsi- 
vilkusi tik kartą). 

s Daugybė pigių rankinių ir begalė kitų daiktų, kuriuos 
mieliau pamirščiau. Jie visi turėjo šį tą bendra — buvo 
pirkti vien tik iš praktiškumo, be jokio entuziazmo. 


o. 


DISKRETIŠKUMAS 


Diskretiškumas, kaip ir išlavintas geras skonis, labai 
dažnai laikomas elegancijos sinonimu, ir iki aštuntos 
valandos vakaro jis turėtų būti pagrindinis jūsų tiks- 
las. Tačiau nereikėtų diskretiškumo tapatinti su pil- 
kumu. Paprastas ir madingas juodos spalvos ansam- 
blis yra diskretiška, o ryškiai raudonas derinys, kurio 
modelis buvo „ant bangos“ prieš penkerius metus, lyg 
brūkštelėjimas trintuku pradangina tokio derinio sa- 
vininkę miglotoje beveidžių žmonių masėje. 

Pamatę subtiliai apsirengusią moterį, iš pradžių tik 
trumpai ją nužvelgiame, tačiau žvilgsnis nedelsiant 
grįžta atgal, ir mes pastebime, kad visos tos moters 
aprangos detalės tobulai dera tarpusavyje, o pilką mo- 
terį pamirštame per sekundę. 

Moteris, kuri nori pasiekti diskretiškos elegancijos 
aukštumas — t. y. meno gražiai rengtis viršūnę, - tačiau 
viso savo gyvenimo nepraleido atitinkamoje aplinkoje, 
turi būti arba ypatingai apdovanota, arba šiam dalykui 
skirti tikrai nemažai dėmesio ir laiko. Net nedrįskite 
pagalvoti, kad sumokėjusi didžiulę sumą pinigų ko- 
kiam nors žymiam dizaineriui jūs automatiškai pa- 
sieksite šią tobulumo viršūnę! Tiesą sakant, dažniau 
nutinka priešingai, nes sėkmingas dizaineris stulbina- 
mo efekto siekia kurdamas impozantiškus siluetus ir 
neįprastus spalvų derinius. 

Žmogus, kuris gyvenime jau yra šio to pasiekęs, 
nebejaučia poreikio atkreipti kitų žmonių dėmesio. 
Galbūt dėl šios priežasties taip daug turtingų ir gerai 

žinomų moterų rengiasi vis konservatyviau. Jeigu ne- 
galite sau leisti pasipuošti originaliais dizainerių dra- 
bužiais, jūs dar stipriau turėtumėte linkti į diskretiš- 
kumo pusę, nes ne tik neįprastas, bet ir prastai pasiū- 
tas drabužis yra elegancijos katastrofa. 


0 


DRABUŽIO APAČIA 


Kol drabužiai trumpėja ir ilgėja, nuolankiai paklusda- 
mi juos kuriančių dizainerių užgaidoms, vis dėlto ne- 
pakitę išlieka keli svarbiausi principai: 

s Tiesaus kirpimo sijonai turėtų būti dviem su puse centi- 
metro ilgesni už platėjančius sijonus. 

s Gale drabužis turėtų būti apie pusantro centimetro il- 
gesnis negu priekyje. 

5 Žemę siekiantys paltai turėtų būti nuo pusantro iki 
dviejų su puse centimetrų ilgesni nei visi jūsų sijonai ar 
suknelės. O pasijoniai ir apatinės suknelės — nuo ketu- 
rių iki penkių centimetrų trumpesni už sukneles. 


s Nuo kulniuko aukščio priklauso ir drabužio ilgis: prie 
batelių lygiu padu dėvimas sijonas turėtų būti šiek tiek 
trumpesnis nei tas, kurį derinate su aukštakulniais ba- 
teliais. 


Drabužio krašto apdaila kartais pasako daugiau nei 
prekės ženklas ar už drabužį sumokėta pinigų suma. 
Todėl kartais tikrai verta išardyti siuvimo mašina ap- 
siūtą jau baigtos suknelės kraštą ir tinkamai jį apsiūti, 
prieš velkantis suknelę pirmą kartą. 

Standartinio apsiuvo gylis yra maždaug penki cen- 
timetrai ir siūlės iš išorės turi būti visiškai nepaste- 
bimos. Kai įmanoma, siūlė paslepiama po stora me- 
džiaga, o jeigu audinys labai plonas, sijonui būtinas 
pamušalas, prie kurio ir bus pridygsniuojama krašto 
siūlė. Jeigu audinys permatomas, apsiuvų iš viso nėra 
ir kraštas užbaigiamas siūlę gražiai apmetant rankiniu 
būdu kaip nosinaitę. Tiulis taip pat neapsiuvamas, tie- 
siog kruopščiai nukerpamas. 

Šiurkštaus tvido, trikotažo ir kitų panašių audinių, 
kurie yra linkę irti, kraštai turėtų būti sutvirtinami 
dar prieš formuojant krašto siūlę. Labai šiurkščių ir 
storų audinių kraštus reikėtų sutvirtinti ant viršaus 
prisiuvant plono kaspino juostelę, prie kurios dailiai 
pridaigstomas visas audinio kraštas. Viena iš aukšto- 
sios mados gudrybių — į užlenktą krašto liniją įdaigs- 
tyta įstrižai nukirptos flanelės juostelė. Tada apatinis 
drabužio kraštas išeina šiek tiek užapvalintas ir parsi- 
nešus iš valyklos neatrodo aštriai susiplojęs. 


no 


DRAUGĖS 


Auksinė taisyklė — niekada neikite pirkti drabužių 
su drauge. Dažnai, net pati to nenorėdama, ji taps 
jūsų konkurente ir nesąmoningai kritikuos viską, kas 
jums geriausiai tinka. Net jeigu ji ištikimiausia drau- 
gė pasaulyje, kuri jumis žavisi ir kuri trokšta, kad jūs 
būtumėte pati gražiausia, aš vis tiek tvirtai laikausi 

savo nuomonės — apsipirkite viena ir konsultuokitės 
tik su specialistais. Jie gali būti savanaudžiai, tačiau jų 
patarimai bent jau nebus paremti emocijomis. 

Be to, kad ir kokie geri būtų draugės norai, ji nebū- 
tinai turi lygiai tokią pačią figūrą, yra tokio pat gy- 
venimo būdo, socialinio statuso ar skonio kaip jūs. 
Taigi kai kurie dalykai jai gali atrodyti kitaip, nes ji 
viską vertina pagal savo skonį, biudžetą ir poreikius. 
Ji įsivaizduoja, kaip tai, ką jūs išsirenkate, atrodys ant 
jos, nusprendžia, kad jai tai netinka, arba, priešingai, 
kad jai tai tinka labiau negu jums, ir savo komentarais 
pakerta paskutinius jūsų pasitikėjimo savimi likučius. 
Tuomet jau nebežinote, ar jums tas daiktas apskritai 
patinka ir, šiek tiek padvejojusi, nusprendžiate jo ne- 
pirkti. Be reikalo, nes jums tikrai jo reikėjo! 

Iš patirties žinau, kad neįmanoma patenkinti dviejų 
vienu metu apsiperkančių moterų, todėl visada pasiū- 
lau joms grįžti kitą kartą, tik jau atskirai. 

Mane labiausiai baugina šie draugių tipai: 

1. Draugė, kuri nori būti panaši į jus. Ji iš karto užsinori 
tos pačios suknelės ir iš anksto puola teisintis: „Bran- 
gioji, tikiuosi, neprieštarauji, o ir šiaip mes ne taip daž- 
nai kur nors einame kartu, tad visada galime iš anksto 
susitarti, kad vienodai neapsivilktume, ir t. t“ Jūs nepa- 
prastai įnirštate, bet nedrįstate to parodyti, o kitą dieną 
grąžinate suknelę į parduotuvę. 

Arba kita scena su tomis pačiomis aktorėmis: jūsų 
draugė iš pažiūros nuoširdžiai ir maloniai (tačiau iš ti- 
krųjų verda iš pykčio) sako: „Brangioji, imk tu, tau vis 
tiek labiau tinka nei man..“ Arba: „Juk tu dažniau kur 
nors išeini!.“ (gilus atodūsis). 

Šioje situacijoje pardavėjai geriau patyliukais dingti, 
nes jos abi tikrai nieko nepirks. Na, nebent jūs mažiau 
būgštaujate dėl draugystės, tvirtai laikote vadeles savo 
rankose ir iš tikrųjų manote, kad ta suknelė jums tinka 
labiau negu jūsų draugei. Tada vis dėlto nusiperkate taip 
trokštamą derinį — suknelę, kostiumėlį ar skrybėlę, dėl 
kurio ir kilo visas šis nesusipratimas, o jūsų nelaimin- 
goji draugė savo nusivylimą ir blogą nuotaiką perkelia 
į kitą parduotuvę, kur bergždžiai stengiasi rasti lygiai 
tokį patį daiktą. Tačiau visai nesvarbu, ką ji nusipirks, — 
vis tiek bus nepatenkinta, nes norėjo būtent to, ką įsigi- 
jote jūs, ir nieko kito. 


„Draugė, kurios biudžetas kuklesnis už jūsų, ir ji nega- 


li nė pasvajoti apie tokius drabužius, kuriuos jūs galite 
sau leisti (o iš tikrųjų ji apie nieką daugiau taip nesva- 
joja). Galbūt jums atrodo, kad apsipirkimas su jumis jai 
suteikia didžiulį malonumą, o aš tai vadinu psichologi- 
niu smurtu, ir man visada labai nemalonu matyti, kaip 
kai kurios moterys geriausioms savo draugėms palieka 
antrojo smuiko vaidmenį. Be to, draugės dalyvavimas 
jums neduoda jokios naudos, nes tokia draugė pritars 
bet kam, ką jūs pasirinksite, o jeigu išsirinksite kažką 
nelabai tinkama, ji tik dar labiau jus pagirs. 


„Draugė, kuriai drabužiai yra visas gyvenimas ir į kurios 


patarimus jūs visada įsiklausote. Visai gali būti, kad jai 
bus malonus jūsų įvertinimas, ir ji nuoširdžiai patars 
mados klausimais. Tačiau gali būti ir taip (esu beveik 
tuo tikra), kad ši išlepinta ir savimi pasitikinti mote- 
ris užkariaus visą konsultantės dėmesį, — o šios greitai 
užuodžia gerus pirkėjus. Tada jūs pasijusite užmiršta, 
nes jos svarstys ne kas jums labiausiai tinka, o ką ge- 
riau pasirinkti jūsų draugei. Jau prieš tai abejodama savo 
sprendimu, tikriausiai atsisakysite idėjos pirkti ir tai, 
kuo akimirką buvote susižavėjusi. 


Išvada: apsipirkti eikite viena, o kitą dieną paskam- 
binkite geriausiai savo draugei ir pasiūlykite susitikti. 


eo - 


DUKTERYS 


Savaime suprantama, kad mažos mergytės yra didžiau- 
sias mamų pasididžiavimas ir džiaugsmas, tačiau labai 
dažnai, deja, jos tampa savo mamų elegancijos stokos 
atspindžiu. Kai pamatai vargšę mergaitę, visą išpuoštą 
kaspinais, apkrautą rankine, skėčiu, auskarais, apautą 
kaučiukmedžio padų batais ir apvilktą aksomine su- 
knele, gali net neabejoti, kad jos mama visiškai neturi 
skonio. 

Toks auklėjimas gali sukelti rimtų problemų, nes 
mergaitė, norėdama atsikratyti dar vaikystėje jai 
įskiepytų blogų įpročių, privalo būti labai stipri as- 
menybė. Kita vertus, jeigu mama nuo pat mažumės 
moko dukrą būti švarią ir tvarkingą, plautis rankas, 
susitvarkyti plaukus ir, jeigu, pavyzdžiui, mergaitei 
leidžiama sėstis vakarieniauti tik tada, kai ji gražiai 
susitvarkiusi, labai abejotina, kad ji kada nors praras 
šiuos puikius įgūdžius. 

Kuo paprastesnė mažos mergaitės apranga — megz- 
tukai ir sijonai žiemą, nuo krūtinės platėjančios med- 
vilninės suknelės vasarą — tuo stilingiau ji atrodo. 
Mergaitėms tinkamas sijono ilgis yra penki centime- 
trai virš kelių ir niekas negali būti vulgariau už per 
trumpą ir nuobodžiau už per ilgą sijoną. Iki penke- 

rių ar šešerių metų pastelinės spalvos tinka labiau nei 
ryškios. 

Mokyklinio amžiaus mergaitės aprangoje turėtų do- 
minuoti tamsiai mėlyna spalva ar languoti raštai tam- 
siai mėlyname fone, prie jų reikėtų dėvėti derančių 
arba kontrastuojančių spalvų palaidines ir megztinius. 
Žiemą vakarėliams ir kitoms šventėms, pavyzdžiui, 
vestuvėms, puikiai tinka juoda aksominė suknelė su 
plačia balta nėriniuota apykakle, baltomis pėdkelnė- 
mis ir odiniais ties kulkšnimi užsegamais bateliais ly- 
giu padu. Na, o vasarą mergaitė atrodys tikrai žavingai 
su medvilnine gėlėto audinio suknele aukštu liemeniu 
arba vąšeliu nerta balta suknele. Į paplūdimį mergai- 
tei reikia: baltos kepuraitės nuo saulės, ištisinio mau- 
dymosi kostiumėlio, suknelės-šortų, baltų sandalų ir 
maudymosi kostiumėlio spalvos vilnonio susegamo 
megztuko (pasistenkite, kad jis visada būtų po ranka). 

Yra mergaičių, kurios atrodo tikrai žavingai, kai jų 
veidą įrėmina ilgi tiesūs ar į uodegą surišti plaukai, 
ar netgi pakaušyje susuktas kuodukas. O natūraliai 
banguoti plaukai dažniausiai atrodo gražiau nukirpti 
trumpai. 

Niekada nebus per anksti išmokti, kad diskretišku- 
mas ir paprastumas — elegancijos pagrindas. 


r 


A 


FIGŪRA 


Kalbant paprastai, moterų figūrų tipai yra I arba O for- 
mos, arba bet kuris variantas iš begalės kitų tarp šių 
dviejų kraštutinumų. 

I figūros tipo moterims retai kyla problemų dėl ap- 
rangos, deja, O tipo moterys problemas patiria nuo- 
lat. 

Be abejo, jeigu esate, pavyzdžiui, Didžioji I, t. y. jūsų 
ūgis yra 180 cm ir daugiau, o sveriate ne daugiau kaip 
55 kg, problemų gali iškilti. Turėtumėte vengti batelių 
su labai aukšta pakulne ir drabužių vertikaliomis lini- 
jomis, tačiau galite drąsiai mėgautis: 
ilgais plaukais; 
kelnėmis; 
siaurais sijonais; 
aptemptomis siauromis suknelėmis; 
didžiulėmis skraistėmis; 


plačiomis apykaklėmis; 


t tv tv O GK B V 


plačiakraštėmis skrybėlėmis. 

„trumpai tariant, galite rinktis ekscentriškiausius vy- 
raujančios mados modelius. Jums tereikia susirasti savo 
ūgio vyrą ir būsite laimingiausia moteris pasaulyje. 
Šioje vietoje turėčiau prisipažinti, kad aš, kaip, deja, 
ir dauguma moterų, esu per patį viduriuką tarp I ir 
O. Tarkim, aš esu 162 cm ūgio, sveriu apie 58 kg, turiu 
tokius klubus, kurių stengiuosi net nematuoti, ir atro- 


U 


Taigi į aukščiau išvardytus drabužius aš žiūriu su šio- 


dau maždaug taip: 


kiu tokiu liūdesiu, nes jie, kaip tyčia, man labiausiai 
patinka. Ir, nors žinau, kad elgiuosi blogai, vis tiek ne- 
galiu atsispirti: 


s Kelnėms. Kaip galima gyventi be jų, net jeigu jos nelabai 
tinka? Tačiau jos neturėtų būti per daug aptemptos, net 
jeigu tai reiškia, kad reikės pirkti vienu dydžiu didesnes 
ir nešti į siuvyklą susiaurinti liemenį ir patrumpinti ilgį. 
Gal kelnės ir nėra idealiausias variantas apvalesnės figū- 
ros savininkei, tačiau dėvimos su megztukais ir laisvai 
krintančiomis palaidinėmis, kurių ilgio turėtų pakakti 
bent šiek tiek pridengti užpakaliuką, jos atrodo gana pa- 
doriai. 

s Platiems paltams. Su sąlyga, kad pečių linija yra tikrai 
siaura ir paprasta ir tik nuo jos paltas platėja į apačią. 


Tačiau aš tvirtai sakau „ne“: 


s siauriems sijonams (geriau rinktis šiek tiek platėjan- 
čius); 


5 paltams su plačia pečių linija ir didele apykakle; 

5 horizontaliems dryžiams; 

5 tiesaus kirpimo suknelėms, kurios neturi aiškios lie- 
mens linijos; 

S su siaurais sijonais derinamiems plokščiapadžiams bate- 

liams; 

tunikoms; 

lengvai krintančioms šifono suknelėms; 


masyviems raštams; 


vw tv ww 


blizgaus atlaso audiniams. 


Vidutinio sudėjimo ar apvalesnėms moterims labiau- 
siai tinka labai siaurų pečių trapecijos formos mode- 
liai, kurie lengvai platėja po krūtine, švelniai aplenkia 
liemenį, jo neišryškindami, o klubus visiškai ignoruo- 
ja. Tokios formos drabužiai privalo būti pasiūti iš tvir- 
tos, gerai formą išlaikančios medžiagos. 

Tikrai nereikėtų bijoti: 

5 tankių vilnonių audinių, kurie visiškai nestorina, svar- 
biausia nesirinkti minkštų ir prigludusių; 

5 nuo raktikaulio link pečių iškirptos kaklo linijos, užda- 
rų arba apvalių iškirpčių, kurios maksimaliai prailgina 
figūrą; 

S ilgų ir platėjančių sijonų, kurie paslepia užpakaliuką, dėl 
tos pačios priežasties tinka ir klostuoti sijonai; 


5 paaukštinto liemens. 
O tiesiog dievinti galima: 


5 paltus, per visą ilgį sagomis priekyje užsegamas sukne- 
les ir apsiaustus; 
5 šalikus, skraistes ir visas vertikalias linijas; 


s ilgas ir nuo liemens platėjančias sukneles. 

To turėtų pakakti moterims, kurių formos primena 
manąsias, o dabar sutelkime dėmesį į O formos figū- 


rų savininkes. Reikia pripažinti, kad šioms moterims 


pasirinkimo laisvė yra šiek tiek labiau apribota. Visų 


pirma aptarkime tokią figūrą, kurios viršutinė dalis 


yra stambesnė už apatinę ir galėtų būti pavaizduota 
taip: 


5 


Turbūt paprasčiau išvardyti, ką tokios figūros savinin- 
kės gali rinktis: 


$ 
5 


V formos iškirptes; 

per visą ilgį priekyje susegamas sukneles ir paltus, kos- 
tiumėlius su viena sagų eile; 

laisvas liemenes (jos, kaip ir priekyje susegamos sukne- 
lės, sudaro įspūdį, kad krūtinė padalijama į dvi dalis); 
tiesaus kirpimo sijonus; 

tiesaus silueto paltus; 

pagal individualų užsakymą pasiūtus kostiumėlius su 
apykakle ir atlapais; 

krepą [grublėtas šilkinis ar medvilninis audinys iš sukrių siūlų. 
Vert.] ir kitus minkštus audinius; 

galiausiai, jeigu apatinė figūros dalis tikrai liauna, kel- 
nės su laisvomis palaidinėmis turėtų puikiai tikti. Pa- 
grindinis principas — paslėpti tai, kuo esate labiausiai 
apdovanota ir paryškinti liekniausią kūno dalį. 


O jeigu yra priešingai ir viršutinė kūno dalis smulkes- 


nė už viršutinę? Atrodo taip: 


* 


Tada viskas daug paprasčiau: tokią figūrą turinčios 
moterys susiduria su panašiomis problemomis kaip 
vidutinio sudėjimo moterys (ar net nėščiosios), idea- 
liausiai joms tinka trapecijos formos drabužiai ir pa- 
aukštinta liemens linija. 

Svarbiausia — tiksliai įvertinti savo fizinius duome- 
nis, vengti tokių modelių, kurie neabejotinai jums ne- 
tinka ir rinktis tik tai, kas tikrai paryškins jūsų priva- 
lumus, ypač kai vyraujančios mados modeliai visiškai 
netinka jūsų figūrai. Tokiu atveju tiesiog išlikite abso- 
liučiai tvirta ir priminkite sau, kad elegancija nebūti- 
nai turi būti mados sinonimas. 


os 


FOTOGRAFIJA 


Nepažįstu nei vienos moters, kuri galvotų, kad pui- 
kiai atrodė mėgėjiškoje nuotraukoje. Dažniausiai dėl 
to kalta ji pati, nes, siekdama atrodyti kuo gražiau ir 
kuo natūraliau elgtis, ji net nesistengia pozuoti kaip 
profesionalus modelis. 

Nors ir nepatartina bandyti atkartoti mados foto- 
grafų mėgiamų ekstremalių pozų, kurias jie pasiren- 
ka, norėdami žurnalų redaktoriams pasiūlyti pritren- 
kiančias ir originalias nuotraukas, tačiau suvokite, 


kad: 

S turėtumėte stovėti taip, kad pėdos būtų pasisukusios į 
išorę, viena koja turėtų būti truputį priekyje kitos, o 
kūnas šiek tiek pasuktas šonu, kad fotoaparatas galėtų 
užfiksuoti tris ketvirtadalius jūsų kūno; 


5 visada šypsokitės fotografui, - nebent jūs dar labai jau- 
na, — nes kitu atveju mimikos raukšlės aplink lūpas gali 
sukurti nemalonios ir pavargusios moters įspūdį; 


s fotografuodamasi lauke, visada nusiimkite akinius nuo 
saulės, bet niekada nežiūrėkite tiesiai į saulę; 

5 jeigu fotografuojatės paplūdimyje ar laivo denyje, daug 
gražiau atrodysite pasisukusi profiliu ir alkūne bei klu- 
bu remdamasi į pagrindą, nei šiaip gulėdama kaip koks 
keptas kiaušinis; 

5 truputį sukryžiuotos ir padėtos ant kelių rankos retai 
atrodo tikrai gracingai; jeigu nežinote, kur dėti rankas, 
geriau paslėpkite jas už nugaros, bet jokiu būdu neįrem- 
kite į klubus; 

S geriau, kai fotoaparato objektyvas nukreiptas į jus iš 
apačios, nes fotografuojant iš viršaus vaizdas sumažėja; 

$ grupinės nuotraukos, kuriose eile sustoję „indėnai“ su- 
stingusiomis šypsenomis spokso į iš objektyvo išskren- 
dantį paukščiuką, visada atrodo truputį juokingai; 

5 jeigu jūs garsi asmenybė, kurios nuotraukos puikuosis 
spaudoje, pozuodama nesidrovėkite reikalauti, kad į ka- 
drą papultų tik geriausioji jūsų pusė. Galite būti tikra, 
kad įžymi aktorė, kurią paparaciai „netikėtai“ užklupo 
apsiperkančią, kiekvienam kadrui pozavo bent penkis 
ar šešis kartus, todėl galutinis rezultatas visada atrodo 
taip natūraliai! Geriau penkias ar dešimt minučių pasi- 
rodyti šiek tiek juokingai prieš saujelę žmonių nei šim- 
tams tūkstančių laikraščio skaitytojų kitą rytą. 


Šeimyniniame albume kaupiamos nuotraukos yra pui- 
ki tradicija, tačiau ir jos kartais gali pridaryti daug 

gėdos, todėl patarčiau bent jau kas dešimtmetį jį per- 
žiūrėti ir šiek tiek paredaguoti. 

Galiausiai, jeigu fotografuojatės portretui, turėtu- 
mėte puoštis pačiais konservatyviausiais papuošalais ir 
klasikine suknele ir vis tiek stengtis kaip įmanoma la- 
biau paslėpti savo apdarus, nes jie greičiau nei bet kas 
kitas pasendins tą nuotrauką; dėl tos pačios priežasties 
šukuosena taip pat turėtų būti kuo paprastesnė. 


+ 


GEROVĖ 


Vieną dieną žavi klientė grožėjosi žiedais ant mano 
pirštų (vieną turiu nuo sužadėtuvių, o kitą pradėjau 
mūvėti netekusi mamos) ir, aišku, įsivaizdavo, kad 
priversti moterį dirbti mados namuose gali tik rimta 
finansinė krizė: „Brangioji, labai protingai pasielgei, 
pasilikusi bent papuošalus!“ 

Tuo metu jos pastaba man sukėlė juoką, tačiau vis 
dėlto ji buvo gana taikli, nes tikrai per daug moterų 
nežino, kaip, esant progai, išnaudoti savo finansines 
galimybes ir įsigyti svarbiausius dalykus. Keli auksiniai 
papuošalai, aukščiausios kokybės rankinės, auksinė 
pudrinė ir gražus skėtis galiausiai pasitarnaus labiau 
nei šešios madingos prabangaus dizainerio suknelės. 
Tai verta prisiminti. Akcijų rinkos ne visada būna vir- 
šūnėje ir kartais gali tekti kelerius metus tiesiog pasi- 
tenkinti tuo, ką jau turite, neprarandant elegancijos. 


o 

GESTAI 


Netinkami drabužiai gali sugadinti moters išvaizdą, 
lygiai taip ir kai kurios elgesio savybės gali išdarkyti 
net labai skoningos aprangos daromą įspūdį. 

Pradėkime nuo klastingiausių drabužių. VISADA 
VENKITE: 


s Ilgų aptemptų sijonų. Po mados namus nesaugiai striki- 
nėjančio manekeno vaizdas visada sukelia kreivas šypse- 
nas, taigi galite tik įsivaizduoti savo draugų krizenimą, 
kai jie stebės, kaip jūs mažais ir atsargiais žingsneliais 
stypčiojate po jų svetainę. 

s Tokių plačių rankovių, kurios nušluoja viską, kas pasi- 
taiko kelyje. Taip pat tokių siaurų rankovių, kurios ne- 
leidžia pakelti rankų ir susišukuoti plaukų ar nusiimti 
kepurės. 


5 Tokio siaurumo sijono, kad norėdama įlipti į autobusą 
turite jį užsitempti iki pat šlaunų. Ir sijonų, kurie einant 
lipa į viršų, lyg juos veiktų kažkoks velniškas įtaisas. 
(Moralas — prieš pirkdama drabužius, pamėginkite su 
jais šiek tiek pasivaikščioti, atsisėsti.) 

Jeigu judėdama norite išlikti tokia pat elegantiška, 
kaip ir stovėdama ar sėdėdama, visus aukščiau išvar- 
dytus daiktus negailestingai išmeskite iš savo spintos. 

Ar derėtų eiti dar toliau ir užsiminti apie tuos ne- 

malonius poelgius, kurie akimirksniu ištrins bet kokį 
puikios aprangos sukeltą įspūdį? Esu tikra, kad jūs 
niekada nenusileistumėte iki tokio lygio, bet visgi... 
Be jokios abejonės, esate mačiusi moterį, kuri su- 
naikino bet kokias elegancijos užuomazgas, nes elgė- 
si taip: 

burnoje pirštu kruopščiai ieškojo įvairių nepageidauja- 
mų svetimkūnių; 

kasėsi galvą; 

veržėsi diržą; 

pasitempė liemenėlės petnešėles; 

pudrinės veidrodėlyje įdėmiai tyrinėjo veido ir dantų 
būklę; 

kramtė nagus; 

šleivai stovėjo ar vaikščiojo; 

sėdėjo praskėtusi kojas; 

prie stalo šukavosi plaukus; 


viešoje vietoje per garsiai kalbėjo. 


Visos šios detalės akimirksniu sunaikina malonų įspū- 


dį. Elegancijos pamatus — žavesį ir graciją — sudaro 


grakštūs judesiai ir savitvarda, kuriuos ugdomės nuo 


pat vaikystės. 


Vis dėlto lygiai taip pat nepatraukliai atrodo ir kiti 
kraštutinumai: 


5 
$ 


sėdėti lyg mietą prarijus ir bijoti suglamžyti suknelę; 
pakelti paltą, bijant prisėsti kraštą, ar kas kartą atsisė- 
dant kilstelėti viršun sijoną; 

daryti tokius gracingus judesius rankomis, kurie labiau 
tiktų šokėjai iš Balio; 

grožėtis savimi veidrodžiuose; 

vaidinti susigalvotą rolę, pasitelkiant iš anksto tobulai ati- 
dirbtus judesius (galbūt pirmą kartą jie ir atrodė žavingai). 


Moteris visiškai be jokio spontaniškumo nepaprastai 


erzina ir galų gale tai kenkia elegancijai lygiai taip pat 


kaip nekultūringas ar nutrūktgalviškas elgesys. 


0 


IDEALI DRABUŽIŲ SPINTA 


ELEGANTIŠKAI MOTERIAI 


ŽIEMA 


9.00 Vilnoniai rudų, rudeniškų atspalvių sijonai ir 


prie jų priderinti megztiniai (britai šioje srity- 
je lygių neturi), kuriuos vilkime po kokybišku 
ir gerai sukirptu paltu. Rudi batai su vidutinio 
aukščio pakulne ir talpi krokodilo odos rankinė. 
(Tikrai elegantiška moteris ryte nesirenka juodos 
spalvos.) 


13.00 Vienspalvis vilnonis kostiumėlis (tik ne rudas ir 


ne juodas). Po švarkeliu derantis megztukas, pa- 
laidinė arba suknelė be rankovių. Kostiumėlio ir 
priderinto apsiausto ar skraistės derinys taip pat 
labai praktiškas pasirinkimas, be to, jaukiai šiltas. 


15.00 Vilnonė suknelė, kurios spalva dera arba sudaro 

ryškų kontrastą su dailiu miestui skirtu ryškios 
spalvos paltu. (Jeigu galite sau leisti įsigyti tik 
vieną tikrai kokybišką daiktą ar vardinį dizaine- 
rio kūrinį, pasidovanokite sau nuostabų ryškios 


spalvos vilnonį paltą. Laimė, tai vienas lengviau- 
siai per išpardavimą randamų drabužių.) 

18.00 Juoda vilnonė suknelė su nelabai didele iškirpte. 
Tai yra ir aukštosios mados viršūnė, ir miestietės 
kasdienė uniforma. Ji lydės jus visur — nuo mažo 
restoranėlio iki teatro, o pakeliui dar galėsite ap- 
silankyti visose į socialinį jūsų kalendorių įtrauk- 
tose neformaliose vakarienėse. 

19.00 Juoda glamžyto audinio suknelė (gali būti su šiek 
tiek didesne iškirpte) puikiai tiks formalesnėms 
vakarienėms ir elegantiškesniems restoranams. 


20.00 Paltas ir suknelė, derantys tarpusavyje. Paryžiuje 
tai dar vadinama „kokteiliniu deriniu“. Realybėje 
kokteilių vakarėliui šis derinys gerokai per puoš- 
nus, tačiau puikiai tinka teatrų premjeroms ir la- 
bai elegantiškoms black tie (liet. juodas kaklaraištis) va- 
karienėms. Jeigu jūsų derinys yra iš šilko, aksomo 
ar spalvoto brokato, turėtumėte pasvarstyti apie 
dar vieną suknelę, kuri derėtų prie to paties palto 
ir būtų gana puošni, skirta pramogoms namie. 


22.00 Ilga juoda pobūviui skirta suknelė, kurią galite 
vilkėti visais metų laikais (tai reiškia, kad turė- 
tumėte vengti aksomo ir juodos spalvos). O jeigu 
jūs iš tikrųjų dėl drabužių kraustotės iš proto ir 
esate pasiryžusi pasiaukoti... 


Ilgas vakarinis paltas — prabangiausias drabužis visoje 
spintoje, bet, kad ir kaip būtų keista, kartu ir labai 
praktiškas pirkinys, jeigu sugebate nusipirkti jį per iš- 
pardavimą. 

PAVASARIS 


9.00 


13.00 


18.00 


20.00 

Pagal užsakymą pasiūtas švelnaus ir subtilaus 
atspalvio Chanel tipo tvido kostiumėlis. Deranti 
palaidinė. 

Lengvas lygios vilnos vienspalvis kostiumėlis, 
šiek tiek puošnesnis už pirmąjį. 

Lininis kostiumėlis tikrai šiltu oru. 

(Šiuos tris derinius galima dėvėti metai iš metų, 
o atnaujinti juos tereikia maždaug kartą per tre- 
jus metus.) 

Lengvas vilnonis paltas, kuris puikiai tiks ir 

rudenį, todėl turėtumėte atsispirti pavasarinei 
pagundai įsigyti tamsiai mėlynos spalvos paltą. 
Aš asmeniškai rinkčiausi pilkos, raudonos, ža- 
lios, baltos arba smėlinės spalvos flanelinį [mažai 
pašiauštas medvilninis ar vilnonis audinys. Vert.) paltą, 
kurį galima vilkėti praktiškai visus metus. Ir de- 
rantį sijoną. 
Tamsiai mėlynos arba juodos spalvos šilkinė su- 
knelė ar dviejų dalių ansamblis, kuriuos kokteilių 
vakarėliuose galima vilkėti be palto ir derinti su 
šiaudine skrybėle. Galėtų būti pasiūtas iš raštuo- 
to šilko, tačiau labai sudėtinga rasti tikrai gražų 
raštą. Kad ir ką pasirinksite, tas pats ansamblis 
puikiai tiks ir vakarienei po atviru dangumi. 


Premjeroms ir pusiau formalioms vakarienėms 
tinkantis derinys, panašus į tą, kuris skirtas Žie- 
mai, galbūt net tas pats. Pavyzdžiui, karoliukais 
siuvinėta suknelė gražiai atrodys visais metų lai- 
kais, o juoda glamžyto audinio suknelė, suderinta 


su baltos spalvos paltu, ir pavasarį atrodys labai 
stilingai. 


VASARA MIESTE 

Ryte lengvos, plonos medvilninės arba lininės sukne- 
lės, o po pietų ir vakare — šilkinės. Geriausiai rink- 
tis sukneles be rankovių, o elegancijos joms turėtų 
suteikti ne sudėtingi kirpimai ar modeliai, o spalvos. 
Šios suknelės yra išskirtinis plačiajai visuomenei dra- 
bužius kuriančios pramonės laimėjimas. 


e. 


ĮDEGIS 


Gydytojai ir grožio specialistai jau taip seniai skambi- 
na pavojaus varpais apie įdegio žalą, kad nėra reikalo 
man dar kartą apie tai pasisakyti. 

Šiek tiek įdegusi oda sukuria sveikai atrodančio žmo- 
gaus įspūdį, o perkepęs epidermis labai sendina ir vasa- 
ros pabaigoje, po atostogų grįžus į miestą, visai neatrodo 
elegantiškai. Ar yra tokia jauna moteris, kuri nenusivy- 
lė, pamačiusi, kad įdegęs Adonis, kuris taip nuostabiai 
atrodė paplūdimyje arba ant slidžių šlaito viršūnėje, 
apsirengęs miesto drabužiais taip puikiai nebeatrodo? 
Kad gilus įdegis atrodytų patraukliai, reikia gryno oro, 
labai didelių iškirpčių, apnuogintų rankų ir šviesių ryš- 
kių spalvų (ypač tinka mėlyna, geltona ir balta). Gana 
neutralių atspalvių miesto drabužių fone saulės vonias 
mėgstanti gražuolė labiau primena išblyškusį afrikietį. 

Įdegusios kojos ilgai išlieka rudos, taigi po vasaros 
atostogų rinkitės tamsesnio atspalvio nailonines pėd- 
kelnes, nes ant tamsios odos blyškaus nailono pėdkel- 
nės atrodo baltos ir matinės. 

Manija po atostogų grįžti kuo labiau įdegus buvo pa- 
teisinama nebent tada, kai slapta vildavotės priversią 
visą vasarą mieste praleidusius draugus pažaliuoti iš 
pavydo. Dabar, kai pasimėgauti saule gali kiekvienas, 
aš tikrai nematau reikalo tiek daug laiko gulinėti ato- 
kaitoje. 

Mano jaunystės laikų draugai pasakytų, kad anks- 
čiau mano požiūris buvo visiškai kitoks. Ir tai tiesa. 
Būtent todėl turėtumėte pasikliauti moters, kuri per 
ilgai kepdama saulėje beviltiškai susigadino normalią 
odą, patirtimi! 


ro. 


IŠKIRPTĖS 


Iškirptė — pastebimiausia suknelės dalis. Tiesą sakant, 
kai moteris sėdi prie stalo restorane, iškirptė yra vie- 
nintelė matoma suknelės dalis. 

Nuo drabužių aukštu kaklu iki palaidinių be petne- 
šėlių — visokiausių rūšių iškirptės vienu ar kitu metu 
išgyveno savo aukso amžių, įskaitant ir tą drąsų sti- 
lių, kai krūtinė buvo visiškai apnuoginta. Kalbant 
apie iškirpčių mados ateitį, aišku tik tiek, kad tai, kas 
šiandien nemadinga, rytoj gali būti paskutinis mados 
klyksmas. 

5 V formos iškirptės atrodo tikrai elegantiškai tik tada, 
kai yra labai gilios, beveik iki juosmens; 


S trapecijos formos iškirptė, kuri pastaruosius kelerius 
metus buvo šiek tiek užmiršta, vis dėlto yra gražiausia 
iš visų. Tą patį galima pasakyti ir apie vakarinę palaidinę 
be petnešėlių. 


Apskritai ypač gilios iškirptės atrodo patraukliau aukš- 
toms ir šiek tiek pilnesnėms moterims nei žemoms ir 
lieknoms. 

V formos iškirptės yra lyg pagal užsakymą sukurtos 
labai iškiliam biustui, tačiau su viena sąlyga — iškir- 
pimas neturi apnuoginti tarpo tarp krūtų. Be to, jei- 
gu esate žemo ūgio, juosmens linija turėtų būti kaip 
įmanoma aukščiau, kad vizualiai prailgintų visą si- 
luetą. 

Net tada, kai dar buvo madingos, puošnios vakarinės 
suknelės be petnešėlių labiau tiko aukštoms moterims. 
Tereikia padaryti eksperimentą ir prie minėtų sukne- 
lių pridėti dvi petnešėles: pastebite, kaip stebuklingai 
paaugote mažiausiai dešimt centimetrų! 

Nesimetriškas iškirptes priderinti prie kasdienės ap- 
rangos gana sudėtinga, geriausiai jos tinka vakarinėms 
graikiško stiliaus lengvai krintančioms suknelėms. 

Plati, aukštai ties raktikauliu iškirpta ir iki pečių iš- 
sitęsusi iškirptė yra pati moteriškiausia ir tinka be- 
veik kiekvienai moteriai. Ši iškirptė idealiai išryški- 
na nuostabius pečius, gražią nugarą ir lygias mentes. 
O jeigu mentės vis dėlto yra išsišovusios, gal geriau pa- 
sirinkti V formos iškirptę, kad stuburas būtų apnuo- 
gintas tik per vidurį. 

Išgaubta ir švelniai gale arba priekyje paklostuota 
iškirptė taip pat yra puikus pasirinkimas, norint pri- 
dengti šiek tiek kuprotą nugarą ar iškilią krūtinę. 

Dieną ' mieste nevalia dėvėti suknelės su labai gilia 
iškirpte. Net kai šokteli temperatūra, labai atvira iš- 
kirptė, kuri tikrai atrodytų patraukliai ir dailiai vaka- 
re, dienos šviesoje atrodo nelabai skoningai ir net šiek 
tiek nepadoriai. 


0 


IŠPARDAVIMAI 


Išpardavimų metas Paryžiaus aukštosios mados dra- 
bužių salonuose yra puiki proga pamatyti nepaprastai 
komiškų vaizdelių! Apkūnios moteriškės, smerkiamai 
stebimos pardavėjos, kuri krūpteli kas kartą, išgirdu- 
si plyštančių siūlių raudas ir graudžias kankinamų 
užtrauktukų dejones, beviltiškai bando įsisprausti į 
lieknoms manekenėms skirtas sukneles. Pirkėjos vie- 
nomis kelnaitėmis ir liemenėlėmis visiškai to nesi- 
gėdydamos blaškosi po parduotuvę. Na, o pačios bai- 
siausios, užkietėjusios derybininkės, nardo po Dior ar 
Givencby salonus lyg būtų blusų turguje ir suraukusios 
antakius ryžtingai rausiasi lentynose, ieškodamos ti- 
krų „perliukų“. 

Per išpardavimą visai įmanoma jų surasti, jeigu žino- 
te, nuo ko pradėti, neturite jokių išankstinių tikslų ir 
esate pasiruošusi nusipirkti žieminį paltą birželį arba 
lininę suknelę sausį, ir dar jeigu suvokiate, kad tai bus 

tiesiog papildomas daiktas jūsų garderobe. Paskutinis, 
bet ne mažiau svarbus dalykas — reikia manekenės fi- 
gūros. Savaime suprantama, tinkamo dydžio paltą ras- 
ti lengviausia, tačiau jie ir išgraibstomi greičiausiai. 

Vis dėlto tikrai nepatarčiau naujokei rizikuoti su 
individualiais salonais, nes, jeigu jai nepasiseks ir ji 
pateks į nesąžiningos pardavėjos rankas (geros repu- 
tacijos salonuose tai, žinoma, nutinka ne taip dažnai), 
rizikuoja nusipirkti tokį drabužį, kurio, pasižiūrėjusi 
į save veidrodyje, toli nuo svaiginančios parduotuvės 
atmosferos, daugiau niekada neišdrįs apsirengti. 

Aukštosios mados drabužių salonuose per išparda- 
vimą siūlomi ne tik tie drabužiai, kuriuos manekenės 
kasdien demonstruoja per to sezono kolekcijos prista- 
tymus, bet ir tie, kuriuos grąžino nepatenkinti arba 
neapsisprendę pirkėjai, likučiai iš buvusių kolekcijų, 
na, dar gali pasitaikyti kokia atsitiktinė nepabaigta su- 
knelė ar paltas, kurie dėl kažkokių priežasčių taip ir 
nebuvo pasiūti iki galo. Dar būtų sąžininga paminėti, 
kad patys sėkmingiausi modeliai jau sezono pradžio- 
je būna atidėti nuolatiniams klientams, taigi sezono 
gale likę drabužiai dažniausiai būna tiesiog atmesti 
kaip netinkami dėl neįprasto dydžio, keistos spalvos 
ar ekscentriško stiliaus. 

Prekybos centrų išpardavimai visgi yra rizikingesni, 
nors kartais galima rasti tikrai fantastiškų pasiūlymų. 
Visų pirma prekės dažniausiai būna labiau sudėvėtos 
ir nešvarios. O jeigu taip nėra, vadinasi, pardavėjas 
turbūt specialiai prieš išpardavimą įsigijo nemažai jau 
nebegaminamų drabužių. Dalis gamintojų specializuo- 

jasi būtent išpardavimams skirtų prekių srityje ir jų 
gaminiai labai retai verti daugiau nei tos vadinamosios 
„pusės kainos“, kurios ir prašo, kai tuština sandėlius. 

Aš visai nesitikiu, kad šie akivaizdūs faktai atvers 
akis nors vienai moteriai ir paskatins nebandyti lai- 
mės, nes, panašu, nuolaidų medžioklė yra įgimtas mo- 
teriškas instinktas. Per išpardavimą galima net labai 
maloniai praleisti laiką, tačiau turite būti apsiginkla- 
vusi drąsa ir valia, kad atsispirtumėte vilionėms mažų 
žavių drabužėlių, kurie galų gale pasirodo besą siau- 
bingai brangūs, kai suvokiate, kad, nors jie „nieko“ 
nekainavo, tačiau kartu yra ir nieko verti. 


0. 


ĮŽYMYBĖS 


Netgi nekeldama sau tikslo tapti stiliaus ikona, o tie- 
siog būdama graži ir garsi, įžymybė patiria 24 kartus 
daugiau su elegancija susijusių problemų, nes ją 24 
valandas per parą persekioja paparacių objektyvai. 
Garsios dievaitės negali sau leisti parodyti vieną kitą 
raukšlę, numesti ar priaugti kelis kilogramus, apsi- 
rengti nepatrauklią suknelę, nes rizikuoja nuvilti savo 
gerbėjus. Dėl to dauguma populiariausių žvaigždžių 
savo įvaizdžio formavimą patiki konkrečiam dizaine- 
riui ir taip gerokai sumažina stiliaus klaidų tikimybę. 

Net jeigu žvaigždės to ir nesiekia, jos daro didelę 
įtaką savo laikmečio madai, tačiau jas mėgdžioti visgi 
gana pavojinga, nes šiandienos dievaitės dažniausiai 

yra gerokai nutolusios nuo elegancijos. Galima visai 
pagrįstai teigti, kad bandos jausmo vedamos paauglės, 
kurios turi dar ir labai ribotas finansines galimybes, 
nuolatos bando kopijuoti pačius prasčiausius stiliaus 
pavyzdžius. Jaunos žvaigždutės sukelia laikiną susi- 
žavėjimą, kuris gali būti labai pelningas idėjų šaltinis 
didžiųjų prekybos centrų stilistams, tačiau eilinė mo- 
teris turėtų pasisaugoti ir tokio stiliaus nemėgdžioti, 
nes 9 iš 10 kartų jis nuo elegancijos būna nutolęs ma- 
žiausiai per kilometrą. Be to, tikrai elegantiška mote- 
ris niekada neatrodo juokingai. 


PPS 


KALĖDOS 


Kalėdos — labai ypatinga šventė. Ruoštis joms prade- 
dame prieš kelias savaites, daugiausia galvodami apie 
kitus žmones ir malonumą, kurį tikimės jiems suteik- 
ti. Jeigu reikėtų įvardyti tokį laiką metuose, kai priva- 
lote būti gera, meili, geraširdė, rūpestinga ir dosni, tas 
metas tikrai yra Kalėdos. 

Viskas, ko reikia, tėra harmonija tarp jūsų išvaizdos 
ir šių gražių moralinių savybių, kas paprastai moteriai 
reiškia naują suknelę, žavingą šukuoseną, o galbūt net 
ir grožio procedūras. 

Be to, tokiu būdu atsilyginsite už dovaną, kurią ti- 
krai gausite, — nes giliai širdyje tikitės, kad geraširdiš- 
kumas, rūpestingumas, dosnumas ir t. t. (žiūrėti aukš- 
čiau) bus dosniai apdovanoti, pavyzdžiui, juvelyriniu 
dirbiniu už skarelę! 

Priklauso nuo to, į kokį Kalėdų vakarėlį būsite pa- 
kviesta, geriausiai būtų rinktis ilgą arba trumpą va- 
karinę suknelę, o jeigu pažadate nepersistengti tiek, 
kad šviestumėte ryškiau už Kalėdų eglutę, norėdama 

atrodyti tikrai pritrenkiančiai, galite įdėti ir šiek tiek 
daugiau pastangų. 

Kalėdas sutinkant kaime ar kalnuose, arba jeigu 
Kūčių vakarą leisite ramiai namuose ar tiesiog dvie- 
se, puikiai tiks puošni vakarinė suknelė arba aksomi- 
nė namuose nešioti skirta pižama, šiek tiek ryškesnė 
bižuterija, nebent labiau norėtumėte vilkėti trumpą, 
siuvinėtą fetrinį arba vilnonį sijoną, ryškiaspalves 
pėdkelnes ir megztuką su gilia iškirpte. 

Svarbiausia nepamiršti, kad tai yra labai ypatin- 
gas vakaras, kuris nusipelno tokios pat ypatingos ap- 
rangos. 


o 


KARALIŠKOJI ŠEIMA 


Visada matomi, tačiau daug labiau apriboti nei kino 
žvaigždės, karališkųjų šeimų nariai privalo tvirtai lai- 
kytis gana beasmenių elegancijos taisyklių. 

Labiausiai stebima ir aptarinėjama, be abejonės, yra 
karališkoji britų šeima. Nors karalienė Elžbieta II nėra 
tokia susikausčiusi, kokia buvo jos močiutė karalienė 
Marija, tačiau, kalbant apie suknelių pasirinkimą, ji 
visada išlieka labai konservatyvi ir impozantiška, to- 
dėl bandymas ją mėgdžioti bet kuriai kitai moteriai 
gali baigtis tragiškai. Pernelyg puošnios skrybėlės, 
bateliai atviru priekiu (per dažnai — balti) ir kailiniai 
apsiaustai-skraistės yra didžiausi jos garderobo trūku- 
mai. Reikia pripažinti, kad ji visiškai neturi liemens, 

o platūs ordino kaspinai, kurie jai yra privalomi, ti- 
krai nepuošia vakarinių jos suknelių, kurios jau ir taip 
būna per puošniai išsiuvinėtos. Kita vertus, jos papuo- 
šalai nuostabūs, šukuosena natūrali ir labai jai tinkan- 
ti, o veido oda nepriekaištinga ir skaisti. Be abejonės, 
elegantiškiausiai karalienė atrodė tą dieną, kai lankėsi 
pas popiežių: pagal protokolą ji vilkėjo juodai (pagal 
tą patį protokolą, kuris draudžia juodus apdarus bet 
kokia kita proga, išskyrus laidotuves). Vis dėlto tai yra 
labai nereikšminga kritika, nes vienu metu būti Angli- 
jos karaliene ir elegantiška moterimi yra nepaprastai 
sunku, o gal ir išvis neįmanoma. 

Bet kuriuo atveju karalienė yra daug elegantiškesnė 
nei jos sesuo princesė Margaret, kuri per daug stengėsi 
būti madinga, bet tik atkreipė į save dėmesį, tačiau 
netapo nei impozantiška, nei elegantiška. 

Kento kunigaikštienė yra ir visada buvo tobulos iš- 
vaizdos. Tiesą sakant, britės pradėjo daug labiau do- 
mėtis drabužiais ir, svarbiausia, jų skonis gerokai pa- 
tobulėjo, o kai anglė nusprendžia būti graži, ji ir bus 
pati gražiausia pasaulyje. 

Populiariausia ir labiausiai garbinama visų laikų 
dama buvo daugiau nei karalienė, nes oficialias parei- 
gas ji sugebėjo derinti su stipria savo asmenybe. Tai, be 
jokios abejonės, buvo ponia Jacgueline Kennedy, kurią 
Women's Wear Daily titulavo „Jos Elegancija“. Kiek man 
žinoma, ji nė karto nėra paslydusi elegancijos kelyje, 
visuomet rengėsi jaunatviškai ir kasdieniškai, tačiau 
tuo pat metu jos stilius atspindėjo mados tendencijas, 
einamas pareigas ir jos asmenybę. 

Jeigu visos moterys rengtųsi taip, kaip rengėsi Jac- 
gueline Kennedy, nebūtų prasmės rašyti šią knygą. Be 
to, ji darė didelę įtaką Amerikos madai ir, nors ne vi- 
sus savo drabužius pirkdavo Paryžiuje, jie visi būdavo 
įkvėpti aukštosios mados. 1961 m. per oficialų vizitą 
Paryžiuje ji taip sužavėjo prancūzų minią, kad prezi- 
dentas juokaudamas pristatė save kaip „Jackie vyrą“. 


0 


KELIAI 


Prancūzų patarlė Pour vivre beureux, vivons cacbės (Kad 
būtum laimingas, būk pasislėpęs) buvo sukurta būtent apie 
juos! 


os 


KELIONĖS 


Jeigu susimąstysite apie tai, kad toli nuo namų jus 
supa tik nepažįstami asmenys, kurie jus vertina vien 
pagal išvaizdą, galbūt suvoksite, kaip svarbu neprie- 
kaištingai atrodyti keliaujant. Jūsų drabužiai turi būti 
tobulai pritaikyti keliautojos vaidmeniui ir nesudaryti 
įspūdžio, kad, pasipuošusi skrybėle su vualiu ir kailine 
apykakle, esate pakeliui į vestuves, arba — kitas kraš- 
tutinumas — su kuprine ant pečių ruošiatės užkariau- 
ti Anapurnos kalnus. Atsižvelgiant į tai, kad galuti- 
nis kelionės tikslas dažniausiai yra atostogų kurortas, 

šiuo metu įsivyrauja kiek bauginanti tendencija jau 
ir išvykti su paplūdimio drabužiais. Stovyklautojams 
toks nerūpestingumas dar galėtų būti atleistinas, nes 
jie ant kupros gali neštis tik riboto svorio nešulius. 
Tačiau jeigu jūs nebe skautė, į šį reikalą turėtumėte 
žvelgti kiek kitaip. 

Traukiniu ar lėktuvu keliaudama iš vieno miesto į 
kitą, turėtumėte vilkėti miestui skirtų drabužių an- 
samblį. Kruopščiai prisiderinusi prie jo aksesuarus, 
išsiversite vos su keliais papildomais daiktais lagami- 
ne: žiemą — juodi aukštakulniai, juoda rankinė ir pal- 
tas puikiai tiks ir prie visų jūsų vakarinių drabužių, 
ir keliaujant. Vasarą batai ir rankinė gali būti smėli- 
nės spalvos, o lengvas neutralios spalvos paltukas ir 
šiek tiek puošnesnė skraistė atrodys tikrai patrauk- 
liai su dviem ar trimis lagamine gulinčiomis sukne- 
lėmis. 

Tris sezonus iš keturių kostiumėlis yra pagrindi- 
nis jūsų garderobo ramstis. Šiltu oru užteks tik jo, o, 
norint apsirengti šiek tiek šilčiau, galima prisiderinti 
palaidinę ar megztuką. Nesvarbu, vilnonis, lininis ar 
medvilninis, — kelionei nerasite nieko patogesnio už 
kostiumėlį. 

Keliaudama automobiliu, galite apsirengti ir šiek 
tiek paprasčiau. Paltas ir derantis sijonas — idealus va- 
riantas. Vasarą dar galite pridėti prie palto tinkančios 
spalvos lengvo audinio suknelę, palaidinę ir megztuką. 
Su šiais keliais pagrindiniais drabužiais galite ne tik 
nukeliauti nemažai kilometrų, bet ir visada išlikti tin- 
kamai apsirengusi. 


Jeigu iš miesto keliaujate į kurortą, kostiumėlis vis 
tiek yra geriausias pasirinkimas. Žiemą galima derinti 
jį su paltu ir šiltais ilgaauliais batais, o vasarą su pa- 
laidine, lengvu megztuku ir tokiu oru nepamainomu 
lengvu švarkeliu, kurį smagu neštis persimetus per 
ranką. 

Jeigu jums pasisekė ir galite leistis į ilgą kelionę lai- 
vu, turėtumėte nepamiršti vadovautis visuotinai pri- 
imtomis taisyklėmis: į laivą atvykti kuo paprasčiau 
apsirengus; pirmą ir paskutinį vakarą laive nesipuošti 
(tačiau visais kitais vakarais galite išsipustyti gražiau- 
siais turimais vakariniais drabužiais); ryte ilsėtis lais- 
valaikio drabužiais; pietų metui rinktis kiek mažiau 
formalų derinį. Didžiam tų kelių moterų, kurios turi 
neribotas finansines galimybes ir aibes laiko, džiaugs- 
mui visiems šiems drabužiams reikės kalno lagaminų. 
Minėtos moterys kelionę laivu renkasi daug mieliau 
nei bet kurį kitą keliavimo būdą ir mėgaujasi paskuti- 
nėmis šiame kosmoso užkariautojų amžiuje išlikusio- 
mis prabangos orgijomis. 

Pirmą kartą vykstant į svečią šalį, pravartu iš anksto 
pasidomėti, kaip įprasta rengtis toje šalyje. Tada tikrai 
nereikės skubėti į pirmą pasitaikiusią parduotuvę ir 
atnaujinti viso garderobo arba stoiškai kentėti, kai visi 
spoksos į jus kaip į marsietę. 


ro. 


KELNĖS 


Keičiantis amžiams, vyrai turėjo susitaikyti su minti- 
mi, kad moterys turi tokią pačią teisę mūvėti kelnes 
kaip ir jie. Tai buvo viena iš tų privilegijų, kuria vyrai 
niekada nenorėjo dalytis, —- netgi su Joana Arkiete. 

Prieš penkiasdešimt metų buvo įprasta mažus ber- 
niukus rengti kaip mergaites, šiandien viskas atvirkš- 
čiai — mergaites rengia kaip berniukus. Todėl nėra ko 
stebėtis, kad pusę savo vaikystės mūvėjusios kelnes, 
mergaitės ir toliau nori jas dėvėti, - netgi po to, kai jų 
kūno linijos tampa pernelyg moteriškos, kad įtilptų į 
vyrų figūroms pasiūtas kelnes. 

Kartą pajutus, kokios patogios gali būti kelnės, sun- 
ku pereiti prie ko nors kito. 

Laisvalaikio pižamos, kurios pastaruosius kelerius 
metus buvo tokios populiarios, po truputį užleidžia 
vietą ilgoms namuose vilkėti skirtoms suknelėms, ku- 
rios atrodo tūkstantį kartų gražiau ir elegantiškiau. 


6. 


KIEKYBĖ 


Ryškiausias skirtumas tarp elegantiškos amerikietės ir 
elegantiškos paryžietės yra drabužių kiekis jų drabu- 
žinėje. Amerikietė nustebtų prancūzės spintoje pama- 
čiusi kabant tiek mažai drabužių, tačiau būtų priversta 
pripažinti, kad kiekvienas drabužis yra aukštos koky- 
bės, pagal amerikietiškus standartus turbūt gana bran- 

gus ir tobulai pasirinktas pagal prancūzės gyvenimo 
būdą. Prancūzė dėvi juos ilgą laiką, o išmeta tik tada, 
kai drabužiai susinešioja arba tampa nebemadingi ir 
kai jos draugė sako: „Kaip džiaugiuosi, kad nutarei 
pasipuošti savo raudonąja suknele, ji visada man taip 
patiko!“ — prancūzė priima tai kaip komplimentą (nes 
tai ir yra komplimentas). 

Amerikietes dažnai šokiruoja aukštos Paryžiaus 
parduotuvėse parduodamų drabužių kainos ir jos ste- 
bisi, kaip jauna karjeristė, uždirbanti dvigubai ma- 
žiau, nei analogiškas pareigas užimanti amerikietė, 
gali sau leisti krokodilo odos rankinę ir kostiumėlį iš 
Balmain boutigue. Atsakymas paprastas: ji perka labai 
nedaug drabužių, ir pagrindinis jos tikslas — įsigyti 
po vieną tobulą derinį kiekvienai gyvenimo situaci- 
jai, o ne krūvą įvairiausioms nuotaikoms tinkančių 
drabužių. 

Elegantiška prancūzė tikisi, kad jos paltai bus tin- 
kami mažiausiai trejus metus, kostiumėliai ir sukne- 
lės mažiausiai dvejus metus, o vakariniai drabužiai 
apskritai neribotą laiką. Ji vienu metu turi vos kelis 
apatinio trikotažo komplektėlius, tačiau dažnai juos 
keičia. Tą patį galima pasakyti apie prancūzės batus 
ir pirštines, tačiau jos rankinės tarnauja metų metus. 
Vienintelius atostogų drabužius prancūzės atnaujina 
kiekvieną vasarą. O perka juos dažniausiai jau gatavus 
prekybos centruose ar ne tokiose brangiose autorinėse 
parduotuvėlėse. 

Žinoma, šiuos skirtingus požiūrius lemia skirtingas 
gyvenimo būdas, ir negalima paneigti to, kad ameri- 

kietę nuolat supa visokiausios pagundos ir atakuoja 
madų reklamos, kurioms neįmanoma atsispirti. Be to, 
amerikietėms nuo vaikystės kalama į galvą, kad jų vai- 
dmuo šalies ekonomikoje — be perstojo pirkti ir var- 
toti. 

Ir vis tiek klausiu savęs, ar ji negautų daugiau nau- 
dos nors kartkartėmis kiekybę iškeitusi į kokybės 
paieškas. Galbūt tada suprastų, kad išaugo ne tik jos 
elegancija, bet ir džiaugsmas bei pasitikėjimas savimi, 
kuriuos jai sukelia jos drabužiai. 


+. 


KILOGRAMAI 


Nepageidaujamas kilogramas, kuris nepastebimai pri- 
šoka tada, kai mažiausiai to tikimės, yra pats nuož- 
miausias daugelio moterų priešas. Kiekvieną pavasarį 
madų žurnalai ir moterų tinklaraščiai išranda naujų 
dietų ir dar garantuoja, kad, jeigu sąžiningai jų laikysi- 
tės, galėsite ne tik džiaugtis lieknu kūnu, bet ir tapsite 
elegantiška. Nors norėdama būti elegantiška nepri- 
valote būti tokia liesa kaip manekenė, tačiau turbūt 
nesuklysiu sakydama, kad gražiausiai besirengiančių 
moterų sąrašą dar galima būtų pavadinti alkaniausių 
moterų sąrašu. 

Žiūrint, kokia dietos teorija šiuo metu vadovaujatės, 
priešas gali įgyti druskos, skysčių, cukraus, riebalų, 
krakmolo, vaisių, daržovių, sūrio, kai kurios mėsos, 
saldumynų ar alkoholio pavidalą. Deja, skanių patie- 

kalų sąrašas, kuriais galima mėgautis be rizikos nutuk- 
ti, kasmet liūdnai trumpėja! Jeigu vaikiškos pasakos 
vieną dieną taptų realybe, geroji fėja, mosuodama savo 
magiška lazdele virš mažosios princesės lopšelio, tu- 
rėtų nepamiršti apdovanoti jos stebuklinga galia, kuri 
leistų valgyti viską, ko širdis geidžia, ir nepriaugti pa- 
pildomų kilogramų. 

Lieknėjimas tapo nauja religija, kurios pagrindinės 
apeigos yra dvidešimt keturių valandų per parą pas- 
ninkas, pagrindiniai šventikai — medicinos specialis- 
tai, o popiežius — daktaras Atkinsas. Anksčiau mote- 
rys tai praktikuodavo labai diskretiškai, beveik slapta, 
o pirmieji sekėjai pasitenkindavo gana saikingu lie- 
knumu, buvo leidžiama turėti net kelis minkštesnius 
apvalumus. Tačiau sekta kasdien sulaukdavo naujų na- 
rių, todėl dabar jau užtikrintai skelbia, kad keli išlikę 
ateistai, kurie neadoruoja geluonį primenančio silueto 
ir liesumo, išganymo nesulauks. Ar taip atsitiko dėl 
mūsų nedidelių modernių butų, ar dėl to, kad smarkiai 
didėja populiacija (kuo žmonės plonesni, tuo mažiau 
užims vietos ant žemės)? Sunku atsakyti. Vis dėlto iro- 
niškiausia yra tai, kad kuo lieknesni norime būti, tuo 
lengviau sustorėti šiame moderniame pasaulyje, o ner- 
vinis antsvoris tikrai yra viena didžiausių šio amžiaus 
blogybių. (O kadangi antsvoris dažnai yra liga, tai, no- 
rėdama gauti patarimų apie svorį numesti padedančias 
dietas, turėtumėte konsultuotis tik su savo gydytoju.) 

Dauguma moterų laikosi dietų beveik visą savo gy- 
venimą ir patiekalų porcijos per pastaruosius trisde- 
šimt metų sumažėjo kone per pusę. Vis dėlto kartais 


87 


verta užmiršti kalorijas. Pavyzdžiui, moteris, kuri pra- 

bangiame restorane graužia obuolį, erzina ne tik vyrą, 

kuris ją pasikvietė, bet ir padavėją. Kas žino, gal pir- 

masis kitą kartą labiau norėtų sėdėti prie stalo kad ir 

ne su tokia gracinga, tačiau ir ne tokia asketiška dama. 
Moralas: dieta nemėgsta draugijos. 


—-—r0e---- 


KOKYBĖ 


Parduotuvėje, kuri norėtų būti laikoma kokybiškų 
daiktų parduotuve, nėra vietos blogam skoniui. 
Žinoma, nebrangių drabužių parduotuvėje, kuri ne- 
gali sau leisti prarasti pirkėjų, stilingi drabužiai palaiko 
draugiją paprastesniems. Tačiau prabangi įstaiga nega- 
li siūlyti nieko kita, išskyrus kokybiškus gaminius, tik 
tada pirkėjas gali pasitikėti prekės ženklu ir kartu su 
drabužiais tikėtis įsigyti ir dvasios ramybę. 
Aukštosios mados kūriniais prekiaujančioje par- 
duotuvėje įsiūlyti pirkėjai drabužį, su kuriuo ji atrodo 
juokingai, - mažų mažiausiai nepadoru. Tokiu atveju, 
nesvarbu, kokia daikto kaina, geriau atkakliai bandyti 
atkalbėti, net jeigu pirkėja lygiai su tokiu pat užsispy- 
rimu norės jį įsigyti. Na, bent jau aš asmeniškai visada 
vadovaujuosi šiuo credo. Bet nesu tikra, ar visi par- 
davėjai turi pakankamai atkaklumo laikytis savo nuo- 
monės, kai akis į akį susiduria su pirkėjos pasiprieši- 
nimu. Didžioji dalis pardavėjų taip stengiasi parduoti, 
kad net nesusimąsto, kokią siaubingą reklamą jiems 


gali padaryti prastai apsirengusi pirkėja. Ne tik am- 
žiams prarasi pirkėją (nes ji niekada nepripažins, kad, 
net ir gavusi patarimą, pati primygtinai norėjo įsigyti 
netinkantį modelį), bet dar ir visos jos draugės pradės 
kalbėti apie tai, kad nėra jokio tikslo už vieno ar kito 
dizainerio drabužius mokėti tokius pinigus, nes vis 
tiek būsi aprengta kaip sena boba! 

Taigi bent kartą komerciniai ir estetiniai interesai 
sutampa, o aukštos kokybės parduotuvė niekada netu- 
rėtų raudonuoti dėl to, kas išeina pro jos duris. Tai vie- 
na iš garantijų, kurias tokios parduotuvės gali pasiūly- 
ti savo pirkėjams, todėl žodis „kokybiškas“ dažnai yra 
laikomas žodžio „brangus“ sinonimu. Dažnai, bet ne 
visada, o šiais technologinio progreso laikais gal net 
ir rečiau. Kadaise pakakdavo užsiminti, kad audinio 
sudėtyje yra viskozės, ir pirkėjos iš karto suraukdavo 
nosis. Tačiau dabar moterys jau supranta stebuklin- 
gą dirbtinių pluoštų pranašumą ir ankstesni kokybės 
standartai buvo atitinkamai pakoreguoti. Be to, da- 
bar, kai tiek daug elegantiškų ansamblių yra sukurta 
iš medžiagų, kurios anksčiau būdavo naudojamos tik 
darbiniams drabužiams gaminti, pavyzdžiui, čiužinių 
užpildai, džinsai ar medvilnė, galima teigti, jog dizai- 
nas pagaliau svarbesnis už audinį. Suknelei taikomas 
kokybės standartas pasislinko nuo solidumo link ele- 
gancijos ir komforto. 

Tik labai mažai moterų gali sau leisti įsigyti vien 
aukščiausios kokybės drabužius, tačiau kiekvienos 
jų biudžeto ribas galima šiek tiek pakoreguoti, kad 
užtektų pinigų keliems pagrindiniams prabangiems 

daiktams, geriausiai tokiems, kurių kokybė rodytų 
ilgalaikę investiciją ir galiausiai vis tiek reikštų tau- 
pymą. Akivaizdus to įrodymas - pagal individualų 
užsakymą pasiūtas kostiumėlis arba klasikinė geros 
odos rankinė — brangus Hermės modelis tarnaus jums 
dešimt metų! Yra ir daugiau kokybiškų detalių, kurios 
visam ansambliui suteiks prabangos dvelksmą, pavyz- 
džiui: 
S gražus skėtis (jeigu neturite įpročio jo pamesti); 


5 kašmyro megztinis. 


Na ir apibendrinant, — jeigu geriausioje miesto par- 
duotuvėje galite sau leisti įsigyti tik vieną daiktą, te- 
būnie tai paltas. Ne tik dėl to, kad jį galima vilkėti bet 
kokia proga, bet ir dėl to, kad tai vienintelis drabužis, 
kurio įspūdingą prekės ženklą visi gali pamatyti! 


PS 


KOKTEILIAI 


Pastaruoju metu kokteilių vakarėlis yra dažniausia pa- 
silinksminimo forma. Jį organizuoti daug paprasčiau 
nei vakarienę — nereikia tiek fantazijos. Be to, galima 
bendrauti su neribotu skaičiumi žmonių ir, kitaip nei 
per vakarienę, nereikia stengtis palaikyti pokalbį su 
stalo kaimynais viso vakaro metu. Kokteilių vakarėlis 
panašus į kartą per mėnesį ar kartą per metus vyks- 
tančią šventę, kai žmonės sustoja į eilę, norėdami pa- 
sveikinti šventės kaltininkus, kokteilių vakarėliuose 

moterys tiesiog mėgaujasi, galėdamos pašnekinti visus 
savo draugus ir pažįstamus. 

Tobula vakarėlio šeimininkė turėtų vilkėti praban- 
gaus audinio suknelę labai maža iškirpte arba išvis be 
jos. Jeigu figūra gera, ji gali sau leisti vilkėti labai pa- 
prastą ilgą aptemptą minkštos vilnos suknelę aukštu 
kaklu. 

Pastebėjau, kad kokteilių suknelė vis dažniau pai- 
niojama su vakarine suknele, nors tai yra ne visai tas 
pats. Vakarėlio viešnia, ko gera, turėtų atsisakyti su- 
knelės su gilia iškirpte. 

Jeigu po vakarėlio svečiai bus kviečiami pasivaišinti 
prie švediško stalo ar pavakarieniauti, tada idealiausias 
pasirinkimas — suknelė gilia iškirpte ir prie jos deran- 
tis paltas. 


0 


KOSTIUMĖLIAI 


Geras kostiumėlis — moters garderobo pagrindas. Tai 
idealus drabužis, kurį galite vilkėti kiekvieną dieną 
bet kuriuo metų laiku. Taigi perkant naują kostiumėlį 
nepatartina taupyti, kad galėtumėte nešioti jį bent ke- 
lerius metus. 

Klasikinis kostiumėlis yra dažniausiai Paryžiaus 
aukštosios mados drabužių salonuose užsakomas dra- 
bužis. Pirkėjos, kurios sukneles nusiperka pigesnėse 
parduotuvėse, trokšta, kad jų kostiumėliai būtų tiesiog 
nepriekaištingi. Turbūt todėl siuvimo ateljė dažnai 

susidaro eilės ir moterims tenka palaukti bent šešias 
savaites, kol patenka pas savo mėgstamą siuvėją. 

Nesvarbu, ar kostiumėlis iš tvido, lino ar vilnos, 
svarbiausi reikalavimai, keliami geram kostiumėliui, 
yra labai geras sukirpimas, tvirtas audinys ir standus 
švarko pamušalas. Siuvant kostiumą, pats subtiliausias 
dalykas yra įdurtinės rankovės, kurios turi būti ne- 
priekaištingai lygiai pridaigstytos prie rankovei įsiūti 
skirtos prakarpos, kad neatsirastų raukšlių ar nesusi- 
darytų pūstų rankovių efektas. Jeigu matuodamasi pa- 
stebėjote, kad rankovės susiraukšlėjusios arba išsikrai- 
piusios, turėtumėte nedvejodama pareikalauti, kad jas 
nuimtų ir tinkamai prisiūtų. Jau geriau per trumpos, 
nei ties petimi nedailiai įleistos rankovės. Per giliai iš- 
kirpta pažastis gali labai apriboti jūsų judesių laisvę, 
o tai jau rimtesnė problema, kuri gali būti sprendžia- 
ma vieninteliu būdu — reikia pakeisti visą drabužio 
priekį, o tai, deja, pareikalaus nemažai atkaklumo! 

Švarko ilgis, sijono ar apykaklės dizainas, taip pat 
tokios detalės kaip sagos ar dirželiai priklauso nuo vy- 
raujančios mados ir gali kisti. Tačiau, jeigu pasirūpi- 
note išsirinkti modelį, kuris atitinka pagrindines ilga- 
laikės, o ne tuo metu vyraujančios mados tendencijas, 
gerai pasiūtas kostiumėlis tarnaus penkerius metus ar 
net ilgiau, ypač Balenciaga modeliai, kurie kartu ir žen- 
gia koja kojon su mada, ir yra nuo jos visiškai nepri- 
klausomi. 

Nesvarbu, kokios vyrauja mados tendencijos, ilgi 
švarkai labiau tinka moterims su didesniu užpakaliu- 
ku, o kuklesnės apykaklės ir atlapai vizualiai suploni- 


92 


na iškilią krūtinę. Kita vertus, moteris su labai maža 
krūtine visada atrodo elegantiškiau vilkėdama megz- 
tus sagutėmis susagstomus švarkelius be apykaklės, 
ypač trumpus, kurie yra dar ir labai jaunatviški. 

Nors iš esmės kostiumėlis gana kasdienis drabužis, 
tačiau nėra jokių apribojimų, iki kokio lygio jį galima 
išpuošti. Norint sukurti formalų vakaro ansamblį, ga- 
lima rinktis net ir iš siuvinėto šilko pasiūtą kostiumėlį 
ir derinti jį su ilgu sijonu. Tačiau prie vilnonio kos- 
tiumėlio nevalia derinti labai puošnių batelių, pavyz- 
džiui, atlasinių aukštakulnių. Vos viena gėle papuošta 
paprasta šiaudinė ar fetrinė skrybėlė vasarą ir aksomi- 
nė arba vilnonė skrybėlė žiemą būtų iš tiesų stilingas 
pasirinkimas. Prie pastarųjų dar galite priderinti blyš- 
kias minkštos odos pirštines, blyškią šilkinę palaidi- 
nę (galbūt tokios pat spalvos kaip gėlė ant skrybėlės), 
dailią akmenukais papuoštą sagę, paprastus auskarus 
ir perlų vėrinį — tai jau riba, kurios neturėtumėte per- 
žengti, norėdama papuošti kasdienį kostiumėlį. Ele- 
gantiška moteris nevilki vien tik kostiumėlių, tačiau 
tai yra vienas patikimiausių drabužių, ir, jeigu drabu- 
žių moters spintoje nėra labai daug, kostiumėlis yra 
nuostabiausias ir universaliausias pasirinkimas. 


—P6oL--- 


KVEPALAI 


Žmonija visada jautė poreikį pamaloninti uoslę, o kad 
tuo įsitikintumėte, tereikia apsilankyti Luvre arba 

Metropolitane ir pasigėrėti pilnomis dėžėmis kvepalų 
buteliukų, kurių amžius siekia seniausius laikus. Ta- 
čiau įvairiais laikotarpiais kvepalų skoniai visame pa- 
saulyje buvo labai skirtingi. 

Pavyzdžiui, net primityviausios Afrikos gentys ga- 
mina kvepalus, kurių kvapas yra pakankamai stiprus, 
kad išnaikintų visas Penktosios aveniu muses. Kara- 
liaus Liudviko XIV laikais kvepalai būdavo daug sti- 
presni nei dabar, nes reikėdavo nustelbti kūno kva- 
pus, kuriuos sukeldavo elementari higienos stoka. Tie- 
są sakant, pastaruoju metu vis labiau linkstama prie 
lengvesnių kvapų, dažniau purškiamasi tualetiniu ar 
parfumuotu vandeniu nei koncentruotomis esencijo- 
mis. Šiais laikais moteris, kurią iš kvapo galima pajusti 
anksčiau, negu pamatyti, būtų palaikyta labai nesko- 
ninga, net jeigu apie jos atvykimą praneštų Miss Dior 
kvapas. Taip pat labai neelegantiška paskui save palikti 
svaiginantį kvepalų šleifą, lyg būtum egzotiška prieš 
Pirmąjį pasaulinį karą parašyto romano pagrindinė 
veikėja. Kadangi, kaip jau minėjau, dabar populiarūs 
lengvesni kvapai, daugelis moterų, kurios dar atsime- 
na, kokiais kvepalais kvėpindavosi jų mamos, tvirtina, 
kad šiuolaikiniai mišiniai išlieka trumpiau nei anks- 
čiau. Neaišku, ar taip yra iš tikrųjų, tačiau tai bet ko- 
kiu atveju negali būti laikoma labai svariu argumentu, 
nes kvepalų pramonė šiuo metu tiesiog klesti. 

Yra du pagrindiniai veiksniai, kurie daro įtaką mote- 
riai renkantis kvepalus. Pirma — buteliukas. Jeigu bu- 
teliukas elegantiškas, akivaizdžiai brangus ir dar pažy- 
mėtas garsiu prekiniu ženklu, moteris mėgausis, galė- 


94 


dama pasidėti jį ant savo tualetinio stalelio. O antra, 
žinoma, pats kvapas, kuris išryškina moters asmenybę 
ir prideda jai žavesio. Šiuo atveju vienintelis dalykas, 
kurio reikėtų saugotis, — cheminio nesuderinamumo 
tarp odos tipo ir kvepalų sudedamųjų dalių. Taigi ge- 
riausias būdas rinktis kvepalus — purkštis juos, kan- 
triai pasitelkus atmetimo ir galimų nesėkmių metodą, 
o tobulumo viršūnė — turėti to paties kvapo tualetinį 
vandenį, kvepalus, rankų muilą, vonios druską, skais- 
talus ir net apatinių drabužių stalčiuje laikomų sausų 
kvepalų paketėlius. 

Mano mamos laikais, jeigu pavykdavo rasti tokius 
kvepalus, kurie patinka ir tau, ir tavo palydovui, buvo 
išmintingiausia jais ir kvėpintis. Elegantiška moteris 
manydavo, kad kvepalai yra jos skiriamasis bruožas 
ir nevalia jų keisti. Tačiau panašu, kad dabar kvepalai 
būna labai įvairių rūšių: skirti jaunoms merginoms ir 
pagyvenusioms damoms, tinkantys vasarą, o kiti vė- 
sesniu oru. Taigi, nors elegantiška moteris ir negali 
kasdien keisti savo kvepalų (tada jos drabužiai atsi- 
duotų bjauriu kvapų mišiniu), ji jau neišlaiko tokios 
ištikimybės vienam kvapui, kaip būdavo anksčiau. 
Priešingai, dabar visada labai džiaugiamasi, gavus do- 
vanų naują kvepalų buteliuką. 

LAIDOTUVĖS 


Moteris, kuri į laidotuves apsirengia akį rėžiančiais 
drabužiais, parodo, kad neturi nei gero skonio, nei 
manierų. Net jeigu esate ne pats artimiausias šeimos 
narys, vis tiek turite vilkėti juodais ar bent jau tam- 
siausiais ir neutraliausiais turimais drabužiais ir... jo- 
kių papuošalų! Kad ir kaip būtų gaila, metai bėga ir 
labai tikėtina, kad jums nepavyks išvengti laidotuvių 
ceremonijų, taigi anksčiau ar vėliau turite tam pasi- 
ruošti ir planuodama savo garderobą. 

Be juodo vilnonio kostiumėlio žiemai ir lininio vasa- 
rai, dar puikiai tinka tamsiai pilkos spalvos flanelinis 
ansamblis, kuris turėtų būti derinamas su juodos spal- 
vos skrybėlaite, pirštinėmis, batais ir rankine. 


—+0.L-—-- 


LAIKYSENA 


Prieš daugelį metų kiekviena gerai išauklėta mergina 
turėdavo lankyti taisyklingos laikysenos pamokas. Ir 

net dabar, siųsdamos savo mažyles į šokių pamokas, 
dažniausiai tikimės, kad jos išaugs į grakščias jaunas 
moteris, o ne taps prima balerinomis. 

Mados kolekcijas pristatantys modeliai propaguoja 
labai keistą, nenatūralią eiseną ir laikyseną — jų pečiai 
šiek tiek susigūžę, pilvas įdubęs, klubai išsišovę į priekį, 
o visas kūnas primena S raidę. Modelių eisena labiau 
primena sklendimą, o ne ėjimą. Toks nekasdienis ir ne- 
natūralus efektas kuriamas sąmoningai, galite net ne- 
abejoti, kad, vos užgesus podiumo šviesoms, šios gra- 
žuolės vėl įgauna visiškai natūralią eiseną ir laikyseną. 

Kasdienybėje moteriai visada į naudą išsitiesti taip, 
lyg norėtų būti bent keliais centimetrais aukštesnė, 
net jeigu ji ir taip yra labai aukšta. Susikūprinusi nu- 
gara, nusvirę pečiai ir nuleistas smakras sukuria labai 
pavargusio, gyvenimu nusivylusio žmogaus įvaizdį... 
na, ir prideda mažiausiai dešimt metų. 

Matuodamasi drabužius priešais matavimosi kabi- 
nos veidrodžius, moteris beveik visada stovi dailiai 
ištiesusi nugarą. O jeigu vėliau ji susigūžia ir leidžia 
kūnui sukristi, tai neturėtų nustebti, kad naujoji jos 
suknelė namuose neatrodo taip stilingai, kaip atrodė 
matuojantis parduotuvėje. 

LAIKRODŽIAI 


Rasti tikrai elegantišką rankinį laikrodį labai sudė- 
tinga net žymiausių juvelyrų kolekcijose. Galima 

rinktis iš dviejų variantų: tenkintis paprastu vyriško 
stiliaus kvadratinės formos auksiniu laikrodžiu (ge- 
riausiai su zomšine apyranke), kuris dailiai atrodo 
prie laisvalaikio drabužių, o jo stilingumas būtent ir 
slypi banalume; arba šiek tiek pasišvaistyti ir įsigyti 
prabangų pirkinį — brangakmeniais papuoštą apy- 
rankę, po kurios visiškai neišskirtiniais puošybiniais 
motyvais yra paslėptas laikrodis. Vis dėlto turint tokį 
laikrodį ne tik neįmanoma taktiškai pasižiūrėti, kiek 
valandų, bet jis dar ir labai retai atrodo iš tikrųjų ra- 
finuotai. 

Mažytis deimantinis rankinis laikrodis, kuris buvo 
toks madingas prieš karą, šiuo metu yra visiškai išėjęs 
iš mados. 

Jeigu nesate pakankamai pasiturinti ir negalite įsi- 
gyti antikinės gėlės arba paukščio formos juvelyrinės 
sagės, kurios viduryje puikuotųsi mažytis laikrodu- 
kas, pavyzdžiui, tokios kaip Fabergė šedevrai, geriau 
atsispirti modernioms šių įmantrių stilių versijoms, 
nes jų grožis gerokai nusileidžia originalų dizainui ir 
meistriškumui. Tiesa ta, kad laikrodis visų pirma yra 
tikrai praktiškas daiktas ir neverta persistengti per 
daug jį maskuojant. 

Po to, kai paskutinį kartą laksčiau po parduotuves, 
ieškodama patrauklaus ir neįprasto rankinio laikro- 
džio, galiausiai nusprendžiau susikurti jį pati, ir, atsi- 
žvelgiant į tai, kad vis dar jį nešioju, mano bandymą 
turbūt galima laikyti sėkmingu. Kadangi jis yra pa- 
gamintas iš aukso, seguosi jį tik dienos metu, o jeigu 
pasilieku jį per labai neformalias vakarienes, apverčiu 

taip, kad ciferblatas pasislėptų, — atrodo kaip niekuo 
neišsiskirianti auksinė apyrankė. 

Paskutinis patarimas: kadangi laikrodis yra praktiš- 
kas dienai skirtas aksesuaras, tikrai nėra reikalo pirkti 
labai puošnaus ir brangaus laikrodžio. 

LIETUS 


Norėdama elegantiškai atrodyti lietingu oru, tiesiog 
išsiskleiskite skėtį. Šis itin naudingas aksesuaras yra ir 
labai dailus daiktas, kuris bylos apie jūsų rafinuotumą 
arba bus akis badančio blogo skonio įrodymas. Išmin- 
tingiau būtų atsispirti užgaidai ir nepirkti skėčio: 
6 perlamutrine arba įmantriai pasidabruota, arba paauk- 
suota rankena; 


5 saldžiai pastelinės spalvos (rausvai violetinės, rožinės, 
salotinės ar žydros); 


s raštuoto; 


s sulankstomo (neelegantiškai tabaluoja ant riešo). 


Lenkta rankena praktiškiau nei tiesi, nes tada skėtį ga- 
lima užsikabinti ant rankos. O tiesios rankenos, nors 
dažniausiai atrodo gražiai, bet suvaržo vienos rankos 
judesius arba vis išslysta ant žemės, kai nešame jį pa- 
sikišusios po ranka. Smėlinės spalvos skėtis yra vienas 
iš geriausių pasirinkimų, kaip ir lietpaltis, nes šią spal- 
vą galima priderinti prie beveik bet kokios aprangos, 
o šios spalvos atspindys jūsų veidui suteiks gyvumo. 

Saugus, klasikinis pasirinkimas yra juodos ir baltos 
spalvos skėtis. Paprastai reikėtų vengti iš neperšlam- 
pančio atlaso ar panašaus audinio pasiūtų lietpalčių, 
kuriuos pardavėja taip sumaniai bando įpiršti, sakyda- 
ma, kad jis pasitarnaus ir kaip lietpaltis, ir kaip vakari- 
nis paltas. Tiesą sakant, toks lietpaltis abiem minėtais 
atvejais labai retai atrodo iš tiesų elegantiškai. 

Išsiruošus į kelionę, lietpaltį ir skėtį geriau įsidėti į 
rankinį bagažą, o ne supakuoti į registruojamą bagažą. 
Dėl kažkokios nepaaiškinamos priežasties beveik visa- 
da nutinka taip, kad vos atvykus jų labiausiai prireikia! 

Na, ir pabaigai: lietingai dienai rinkitės drabužius 
iš tokių audinių, kuriems lietus nebaisus, tada nerei- 
kės pernelyg stengtis saugant rankinę, kepurę ar batus 
įvairiais permatomais uždangalais. Šie naudingi, ta- 
čiau labai neestetiškai atrodantys pagalbininkai turėtų 
likti ten, kur jiems ir vieta, — prekybos centro lenty- 
noje. Dar į juos galima supakuoti spintos lentynoje ar 
komodos stalčiuose laikomus drabužius. 

MADA 


Galima išskirti dvi mados rūšis — tikrąją madą ir pra- 
einančią madą. 

Tikroji mada yra stipri srovė, kuri keičiasi kas ke- 
tverius ar penkerius metus ir įkvepia kai kuriuos kū- 
rėjus. O praeinanti mada tėra nereikšmingas vandens 
raibuliavimas, ji nuskrieja kartu su sezoniniais vėjais, 
o ją kuria nemažai skirtingų dizainerių. Pirmoji kei- 
čia linijas, apimtis ir ilgius, o antroji didžiausią dėmesį 
skiria detalėms, ypač įvairiems priedams ir papuoši- 
mams. 

Žvelgiant istoriškai, išlieka tik tikroji mada, nes ji 
atspindi visą epochą. Tačiau būtent praeinanti mada 
atneša daugiausia džiaugsmo kopijuotojams, ją greitai 
pasičiumpa plačiajai visuomenei drabužius kurianti 
pramonė, ir netrukus praeinančios mados įkvėptus 
modelius išvystame madingų prekybos centrų vitri- 
nose. Būtent dėl šios priežasties geriau turėti ribotą 
biudžetą, tada lengviau atsispirti sezono užgaidoms, 
kitaip po šešių mėnesių rizikuojate būti nebemadinga. 

Pavyzdžiui, jums labai greitai gali atsibosti paskutinio 
mados klyksmo spalva, kurią drabužių ir odos pra- 
monė nusprendė (prieš metus) paleisti į dienos švie- 
są, pasitelkusi akinančias viešųjų ryšių ir pardavimų 
kampanijas. Rožiniai ar šviesiai žali paltai, suknelės, 
kostiumėliai, batai ir rankinės tais metais klestės, ta- 
čiau tą vienintelį sezoną. 

Žinoma, norėdama būti elegantiška, jūs turite būti 
madinga. Jeigu taip atsitiko, kad to sezono mada yra 
būtent tai, kas jums labiausiai tinka, — juo geriau! Ta- 
čiau, jeigu, tarkim, negalite pakęsti įstrižai sukirptų 
suknelių, tiesiog jų nenešiokite. Be jokios abejonės, 
iš tuo metu madingų modelių tikrai rasite bent vieną 
patinkantį paltą ar kostiumėlį, o jau turimomis sukne- 
lėmis galėsite pasipuošti tada, kai jos vėl grįš į madą. 

Tiesa ta, kad mada vadovaujasi gamtos dėsniais ir 
apsukusi ratą visada grįžta atgal. Dauguma „naujų“ 
mados tendencijų yra tiesiog senųjų atnaujinimas arba 
pritaikymas. 

Gatvės madai padarius stulbinamą progresą, nebran- 
gios naujausių modelių kopijos kasmet tampa vis sti- 
lingesnės ir patrauklesnės. Todėl ir kyla tokia begalinė 
pagunda pakeisti įvaizdį kas kartą, kai pasirodo nau- 
jausia New Look kolekcija. Tačiau tos laimingosios, ku- 
rios jau susikūrė savo stilių ir norėtų jį išlaikyti, turė- 
tų rinktis modelius, kurie nebūtų nužymėti sezoninės 
mados detalėmis it senas vyno butelis datomis. 

Vienas dalykas visiškai aiškus — jokia moteris neat- 
rodys elegantiškai, jeigu viename ansamblyje bandys 
suderinti kelių skirtingų dizainerių idėjas. Madingas 

derinys nėra Reader's Digest, geriausiu atveju sudarysi- 
te įspūdį, kad, atrodydama kaip modelis ant naujausio 
Vogue numerio viršelio, keliaujate į prabangų vakarėlį. 


60. 


MAKIAŽAS 


Makiažas tam tikra prasme yra veido apranga, ir mote- 
ris nesugalvotų pasirodyti mieste nepasidažiusi, lygiai 
kaip ir neprasieitų gatve visai be drabužių. Kosmetiką, 
kaip ir drabužius, lemia tuo metu vyraujanti mada, ir 
grožio produktų gamintojai, kaip ir aukštosios mados 
dizaineriai, du kartus per metus išleidžia naujas pu- 
drų, lūpdažių, akių šešėlių ir nagų lakų kolekcijas. 

Labai jaunos moterys pirmenybę teikia blyškioms 
lūpoms ir blyškiai veido odai, tačiau kartu nepaprastai 
išryškina akis. Prieš kelerius metus lūpdažis merginai 
buvo tas pats, kas vaikinui pirmasis skustuvas, o šiuo- 
laikinės paauglės net nesivargina jo nusipirkti. Tačiau 
jos visos garantuotai turi juodą antakių pieštuką ir 
akių makiažo rinkinį. 

Nepaisant to, ryškiai mėlynos ar ryškiai žalios spal- 
vos akių šešėliai dieną vis dar laikomi prasto skonio 
ženklu, o dar blogesnis variantas — auksu ar sidabru 
žėruojančios akys dar nenusileidus saulei. 

Antakių mada paprasta — turite stengtis juos išlaiky- 
ti kaip įmanoma natūralesnius, išpešioti, bet nepakeis- 
ti formos, o pieštuku tamsinti, tik jeigu jie yra tikrai 
šviesūs. 

Be lūpdažio gyvenimo neįsivaizduojančios moterys 
privalo turėti bent kelis skirtingus jų atspalvius, kad 
galėtų pasirinkti tokį, kuris geriausiai derės prie pa- 
sirinkto drabužių derinio. Šviesiai rožiniai su švelniu 
rausvai violetiniu atspalviu puikiai tinka prie visų 
mėlynų ir violetinių atspalvių; rausvai oranžiniai, 
kurie šiuo metu yra patys madingiausi, gražiausiai 
atrodo prie smėlinių ir geltonų drabužių, na, o jeigu 
pasirinkote raudonos spalvos drabužius, lūpas turė- 
tumėte pasidažyti lygiai tokio pat raudono atspalvio 
lūpdažiu. 

Labai tamsios lūpų dažų spalvos atrodo nestilingai, 
lygiai kaip ir visi nenatūralūs atspalviai, pavyzdžiui, 
violetiniai, kurie yra pernelyg nutolę nuo mūsų na- 
tūralaus kolorito. Taip pat visiškai nestilinga keisti 
natūralią savo lūpų formą ir lūpdažio pieštuku nusi- 
piešti naują lūpų liniją. O lūpų pieštuką, tarp kitko, 
turėtumėte išsitraukti tik prie savo tualetinio stalelio 
ir niekur kitur. 

Dėkui Dievui, elegantiškos moterys atsisakė nepa- 
prastai ilgų raudonos spalvos nagų ir iškeitė juos į 
trumpus bespalviu nagų laku padengtus ovalo formos 
nagučius. Vis dėlto jeigu negalite pasigirti tobulai gra- 
žiomis rankomis, turbūt būtų naudinga jas šiek tiek 
vizualiai pailginti paaugintais ir šviesiai raudona spal- 
va nulakuotais nagais. 

Vasarą ar leidžiant laiką po atviru dangumi šiek tiek 
įdegusi oda gali kuo puikiausiai apsieiti be makiažo, 
na, išskyrus šviesios spalvos ryškų lūpdažį. Akis rei- 
kėtų dažyti tik vakare, nes dirbtinės blakstienos, akių 

tušas ir mėlyni akių vokai visiškai nesiderina su aki- 
nančia saule, o ką jau kalbėti apie jūros vandenį. 

MEGZTINIAI 


Šiuo metu tokia didelė žavingų megztukų pasiūla, kad 
moteriai visai įmanoma nuo ryto iki vakaro elegan- 
tiškai puoštis vien iš skirtingų megztukų ir sijonų 
sudarytais ansambliais. Labai mažai moterų pajėgia 
atsispirti pagundai pasipuošti nauju minkštu švelnaus 
atspalvio per galvą užvelkamu megztuku, ir jos elgiasi 
visiškai teisingai (nebent jas kankina labai didelė krū- 
tinė), nes toks megztukas suteikia galimybę nebran- 
giai atnaujinti savo garderobą. Be to, gražus megztinis 
visada atrodys elegantiškiau už niekuo neišsiskirian- 
čią suknelę. 

Bet neturėtumėte ir piktnaudžiauti šiuo gražiu dra- 
bužiu. Tiksliau, turite suvokti, kad megztinis gali tap- 
ti visiška elegancijos priešingybe, jeigu nepaisysite šių 
taisyklių: 

S mieste elegantiškai atrodo tik vienspalviai kašmyriniai ar- 

ba šilkiniai (ar panašios sintetinės medžiagos) megztiniai; 

S atviras megztinio su V formos iškirpte kaklas visada 

turi būti papuoštas skarele, nebent po apačia yra palai- 
dinė arba kitas per galvą užsivelkamas megztukas; 

5 dieną tik vienos rūšies siuviniai ar aplikacijos atrodo 

stilingai: primityvūs arba tirolietiško stiliaus papuoši- 
mai ant žiemos pramogoms skirto megztinio; 


105 


5 tankaus mezgimo, dryžuotus, vąšeliu nertus, raštuotus 
ir kitokius ekscentriškus modelius geriau derinti su kel- 
nėmis. 


MODELIAI 


Daugelis jaunų mergaičių svajoja apie modelio kar- 
jerą, tačiau jos mato tik žaviąją šios profesijos pusę, 
o iš tikrųjų ji nėra tokia nuostabi, kaip atrodo. Mai- 
nais už kelias įdomias keliones kasmet ir pasitenki- 
nimą matant savo nuotraukas pirmuosiuose žurnalų 
puslapiuose, modelis turi išbūti ant kojų per valandų 
valandas trunkančius matavimus, kurie dar vadinami 
„pozavimo sesijomis“ ir kurie be galo išvargina. Mo- 
delis neturi teisės priaugti nė vieno papildomo kilo- 
gramo ar degintis saulėje. Nuolat aukštosios mados 
namuose dirbančios manekenės ir net laisvai samdo- 
mos merginos, kurios dirba už valandinį atlyginimą, 
tikriausiai uždirba mažiau nei sekretorės, tačiau yra 
priverstos į savo išvaizdą investuoti daug didesnę gau- 
namų pajamų dalį. Vienintelė išimtis — ypač fotoge- 
niškos merginos, kurios be pagrindinių pareigų mados 
namuose nemažai užsidirba papildomai pozuodamos 
mados žurnalams. 

Metams bėgant, aktorė visada gali pasirinkti kitą 
vaidmenį, o manekenei duotas vienintelis vaidmuo, 
kuris trunka tik tol, kol ji yra jauna. 

Mados modelių įkūnijama elegancijos rūšis dažniau- 
siai gana ekstremali ir gali pasirodyti ne taip lengvai 

pritaikoma kasdieniame gyvenime. Pavyzdžiui, jeigu 
grupelė manekenių praeitų gatve, išsipusčiusios per 
pristatymą vilkėtais drabužiais, ir nepriverstų kiek- 
vieno praeivio atsisukti pavymui, dizaineris nuspręs- 
tų, kad jo kolekcija visiškai nepasisekusi. Pristatant 
drabužių kolekciją, laikomasi visiškai suprantamos 
tendencijos išpūsti trokštamą efektą ir pabrėžti tam 
tikrą stilių. Dažniausiai pakanka pašalinti vos kelias 
detales, kad ansamblis netektų to ekscentriško dvelks- 
mo ir atrodytų labai elegantiškai net ir ant paprastos 
moters, pavyzdžiui, tereikia pakeisti manekenės, ku- 
rios ir taip jau nepaprastai ryški išvaizda, šukuoseną, 
makiažą, pernelyg didžiulius arba pernelyg blizgančius 
papuošalus. 

Kita vertus, jeigu kolekcijos pristatyme, parduotuvės 
vitrinoje ar mados žurnalo viršelyje ansamblis atro- 
do visiškai tobulai ir jums patinka iš pirmo žvilgsnio, 
geriau pirkti visas jo sudedamąsias dalis, kad po to 
netektų nusivilti. Mados pristatymo metu parodytas 
drabužis yra kaip nuotrauka rėmelyje — jeigu nuimsite 
rėmelį, nuotrauka vis tiek bus labai graži, tačiau kartu 
jai kažko trūks. 


NĖŠTUMAS 


Reikia pripažinti, kad laikotarpis, kai moteris laukiasi 
kūdikio, ne visada yra palankiausias metas elegancijai. 
Išblyškęs veidas, platėjantis liemuo, o į pabaigą jau ir 
nerangus siluetas galop virsta vaizdu, kurį stebėti veid- 
rodyje kartais ne visai smagu. Tačiau beveik kiekviena 
moteris vienu ar kitu metu yra priversta visa tai pa- 
tirti, tad geriau šią būseną priimti su šypsena veide ir 
maksimaliai ją išnaudoti. Be to, kai kurioms moterims 
pasiseka — nėštumo metu jos iš tikrųjų pražysta. 
Specializuotos besilaukiančioms moterims skirtos 
parduotuvės ne tik suteikė galimybę net ir laukian- 
tis elegantiškai apsirengti skirtingas pajamas gaunan- 
čioms moterims, bet ir išplėtojo naujausias motinystės 
madų tendencijas. Anksčiau nėščiųjų drabužiuose do- 
minavo klostės ir platėjantį efektą sukuriantys įsiuvai, 
o šiuo metu maskavimo funkciją atlieka smailėjančios 
kūgio formos linijos ir įstrižai sukerpami modeliai. 
Vakarui geriausiai rinktis siauro sijono ir įvairių tu- 
nikų (tinkamiausias ilgis — iki šlaunies vidurio; nu- 

leidus rankas į šonus, tunika turėtų būti ilgesnė už 
pirštų galiukus) derinį. Šaliai ir skraistės tinka visoms 
moterims, tačiau būtent nėštumo metu jos yra tikras 
išsigelbėjimas, nes tarsi prailgina ir šiek tiek lieknina 
figūrą. 

Geriausias planas — nusipirkti kelis nėštumo laiko- 
tarpiui skirtus drabužius ir vilkėti tas pačias sukne- 
les tol, kol jos visiškai įkyrės. Tokiu atveju vėliau kam 
nors jas atiduosite be menkiausio gailesčio ar abejonės. 
O svarbiausia, kai susigrąžinsite senąsias formas, net 
nemėginkite nešti tų drabužių siuvėjai, kad ši susiau- 
rintų per siūles, nes per nėštumą dėvėtais drabužiais 
bjaurėsitės iki gyvenimo galo. 

Turbūt net neverta užsiminti apie naujagimio dra- 
bužėlius, nes, esu tikra, daugiau apie nieką tiek ne- 
galvojote! Pirkdama jai ar jam drabužėlius, tiesiog ne- 
užmirškite, kad negalima maišyti per daug skirtingų 
spalvų. Rožinė, be jokios abejonės, turi moteriškumo 
užuominą, šviesiai mėlyna, nors tradiciškai skirta ber- 
niukams, iš tikrųjų puikiai tinka ir mergaitėms, na, o 
geltoną spalvą turbūt galima vadinti vaikų kambario 
favorite. Visgi baltos spalvos naujagimio kraitelis būtų 
pats praktiškiausias pasirinkimas, nes tada galėsite 
puikiausiai panaudoti įvairiausių spalvų dovanų gau- 
tus aksesuarus. 


ODA 


Visų pirma odiniai drabužiai turi būti labai patogūs, 
tačiau, nors jie tobulai pritaikomi kasdieniame gyve- 
nime, mieste odiniai drabužiai retai atrodo tikrai ele- 
gantiškai. Jeigu esate aistringa odinių drabužių gerbė- 
ja, savo troškimus galite patenkinti klubus siekiančiu 
švarkeliu iš zomšos ar lygios odos paltu. Pastarasis at- 
liks dvejopą funkciją: darbo dienomis atstos lietpaltį, 
o savaitgaliais pasitarnaus įvairiose situacijose, pavyz- 
džiui, lekiant kabrioletu ar išvykose į užmiestį. Tačiau 
nė nesvarstykite, net jei jūsų klubai ir siauri, pirkti 
odinio sijono ar kelnių, nes po kelių dienų jie tikrai 
nukars kaip maišai. 


OFICIALŪS PIETŪS 


Atsižvelgiant į sezoną, oficialiems pietums geriau 
rinktis vilnonį, šilkinį arba lininį kostiumėlį, nes vi- 


sada geriau apsirengti šiek tiek kasdieniškai nei per- 
nelyg puošniai. Dėl tos pačios priežasties patartina 
nedemonstruoti visų turimų papuošalų, tačiau visiš- 
kai priimtina segėti perlų vėrinį, karolius, didelę sagę 
ir mūvėti žiedus. Rankinė gali būti gana didelė, ir tai 
yra ta „dabar arba niekada“ akimirka, kai galite pasi- 
puikuoti savo mylima krokodilo odos rankine! Vietoj 
aukštakulnių kuo puikiausiai tiks bateliai vidutinio 
aukštumo pakulne, nes po pietų turbūt dar norėsite 
pabaigti smulkius kasdienius darbelius, nesukeldama 
įspūdžio, kad apsirengėte geriausiais išeiginiais drabu- 
žiais. 

Galiausiai, juk pietų metas yra paprasčiausia darbo 
dienos pertrauka, o nedirbančių moterų vis mažiau. 
Taigi net ir pačiuose garsiausiuose, brangiausiuose ir 
elegantiškiausiuose restoranuose paprastumas tapo 
pagrindine pietų meto taisykle. 


-PSL- 


ORAS 


Oras yra ne tik mandagių pokalbių tema numeris vie- 
nas visame pasaulyje, tačiau dar labai dažnai paver- 
čiamas atpirkimo ožiu, kai šiaip jau labai kruopščiai 
savo apranga besirūpinančios moterys prašauna pro 
šalį, bandydamos elegantiškai atrodyti. Gražiai apsi- 
rengti lyjant lietui, šviečiant saulei ar sningant, nebū- 
tinai reiškia būti pasmerktai kiekvieną žiemą pasigau- 
ti plaučių uždegimą ar mirti nuo saulės smūgio. Vieni 

gražiausių tautinių kostiumų buvo sukurti tose šalyse, 
kurių klimatas yra ekstremalus, pavyzdžiui, lengvas ir 
gracingas Indijos saris arba romantiški Ukrainos ka- 
zokių drabužiai. Yra begalė būdų, kaip gražiai besiren- 
gianti moteris, neperžengdama vakarietiškos elegan- 
cijos ribų, gali pritaikyti savo aprangą ir stingdančiam 
Sibiro šalčiui ir tropiniam rugpjūčiui. 
Labai šaltu oru galite: 


$ Jaustis šiltai, vilkėdama plonus, aptemptus šilkinius 
apatinius marškinius (su gilia iškirpte ir trumpomis 
arba visai be rankovių, kad kuo mažiau matytųsi), o ne 
sluoksniuoti megztinius ant dailios vilnonės suknelės, 
kurie tikrai sugadins visą jos grožį. 

s Mūvėti ilgas elastingas timpes vietoj permatomų nailo- 
ninių pėdkelnių (ryškias užmiestyje ir pėdkelnių spal- 
vos prie miestui skirtų drabužių ansamblio). 

$ Jeigu norite, užmiestyje galite apsirengti kaip slidinėji- 
mo čempionė arba Kanados kailinių žvėrelių medžioto- 
ja, tačiau niekada, niekada nemūvėkite slidininko kel- 
nių miesto gatvėse. 

s Kai tik įmanoma, vietoj trumpos rinkitės ilgą puošnią 
vakarinę suknelę, o namie nešiokite iš ilgo vilnonio si- 
jono ir medvilninių palaidinių ilgomis rankovėmis arba 
megztinių sudarytus ansamblius. 

5 Išnaudokite skraistes, kurios kostiumėliams, dieninėms 
ir vakarinėms suknelėms, netgi paltams, gali pridėti ne- 
mažai šilumos ir elegancijos, jeigu pasiūtos iš to paties 
audinio. Šilkinės vakarinės skraistės gali turėti flanelinį 
pamušalą, kuris dar labiau šildys, kai būsite pasipuošusi 
vakarine suknele su gilia iškirpte. 


Kai temperatūra kyla, problema pasidaro šiek tiek su- 
dėtingesnė, nes moteris, neperžengdama padorumo 

ribų, gali nusirengti tik ribotą kiekį drabužių. Nepai- 
sant to, kepinant tropiniam karščiui, galite: 


5 


Supaprastinti apatinius drabužius ir, kiek įmanoma, jų 
atsisakyti. 

Nepamiršti, kad medvilninis apatinis trikotažas vėses- 
nis už nailoninį ir kad vilkint sijoną su pamušalu bus 
daug vėsiau nei su atskiru apatiniu sijonu, kuris dar turi 
ir kitą trūkumą — dažniausiai priglunda prie kojų (ypač 
sintetinis). 

Vilkėti berankoves linines, medvilninės ar šilkines su- 
kneles apvalia iškirpte (tačiau mieste niekada nede- 
monstruokite gilios dekoltė ar nuogos nugaros). 


Teikti pirmenybę blankesnių spalvų drabužiams, kurie 
psichologiškai verčia jaustis vėsiau, nei vilkint tamsių 
ar ryškių spalvų drabužius. 

Suprasti, kad platėjantys ir klostuoti sijonai yra patoges- 
ni už tiesius, be to, mažiau glamžosi. 

Vengti liemenį paryškinančių dirželių, geriau rinktis tra- 
pecijos formos arba po krūtine platėjančio stiliaus sukne- 
les, kurios leidžia orui laisvai judėti aplink liemens liniją. 
Nepamiršti, kad dieną miesto gatvėse atviros basutės 
visada atrodo neelegantiškai, o guminis arba sintetinis 
padas per karščius yra tiesiog nepakenčiamas. Geriau- 
sias pasirinkimas — giliau iškirpti aukštakulniai bateliai, 
tačiau galite rinktis ir aukštakulnius atviru kulnu. 
Suvokti, kad pėdkelnės per vasaros karščius iš tikrųjų 
padeda kojoms jaustis patogiau. Tačiau jeigu jūsų mies- 
te ar ofise įprasta karščiausiais vasaros mėnesiais būti 
nuogomis kojomis, pasirūpinkite, kad jos būtų gražiai 
įdegusios ir tobulai sutvarkytos. 

Kai tik įmanoma, nešioti šiaudinę skrybėlę, kuri visada 
suteikia gaivumo pojūtį, ypač jeigu jos kraštai platūs ir 
meta vėsų šešėlį ant veido ir sprando. 


s Pasirinkti lengvesnį kvapą nei žiemą ir vietoj kvepalų 
rinktis parfumuotą arba tualetinį vandenį. 

s Elgtis taip, kaip tropikuose elgiasi britai: kas kartą iš- 
ėjusi į lauką užsidėkite galvos apdangalą, kaip įmanoma 
dažniau keiskite drabužius, dažnai prauskitės ir visada 
eikite ta gatvės puse, kurioje yra pavėsis! 


ŽIŪRĖTI: LIETUS 


me+1-- 


ORIGINALUMAS 


Norėdama būti elegantiška, moteris pirmiausia turėtų 
žinoti, kaip priimti protingą sprendimą, renkantis iš 
daugybės visokiausiomis kainomis siūlomų drabužių. 
Jeigu prie šio gabumo ji dar galėtų pridėti sugebėjimą 
savaip interpretuoti įvairias smulkmenas, tokias kaip 
papuošalų vieta derinyje ar netikėti spalvų deriniai, ji 
taptų mados guru. Būtų viena iš tų retų moterų, ku- 
rios kuria madą tam, kad kiti ja sektų (mados pasauly- 
je tokias moteris dar vadiname „lokomotyvais“). 

Manau, kad ne daugiau kaip viena iš 200 000 mote- 
rų yra apdovanota šiuo įgimtu talentu, kuris įkvepia 
mansardoje išknistą seną pintinę paversti paplūdimio 
krepšiu arba ant ilgos grandinės vietoj vėrinio pasika- 
binti senelio kišeninį laikrodį. Paminėjau tik du ma- 
dingus pavyzdžius, kurie labai greitai išpopuliarėjo, ir, 
be jokios abejonės, juos sukūrė kokia nors protinga 
moteris, o vėliau visi tiesiog mėgdžiojo pirminę jos 
idėją. 

Originalumas, kuris pasireiškia kaip noras atkreipti 
į save dėmesį, įgavo šiek tiek neigiamą reikšmę, nes 
mūsų visuomenė darosi vis labiau prisitaikėliška. Ir iš 
tiesų, kai originalumas stokoja skonio ir nuosaikumo, 
jis tikrai gali sukelti gana komiškų padarinių, ko ne 
be pagrindo taip bijo dauguma moterų. O norėdamos 
būti tikros, kad nepadarys klaidos, jos pasirenka patį 
banaliausią šios problemos sprendimo būdą ir visos 
rengiasi vienodai. 

Vis dėlto madą atnaujinti gali tik nenutrūkstamas 
srautas originalių eksperimentų, kurie nustoja šoki- 
ruoti vos tik juos kas nors atkartoja. Kaip sakė Jeanas 
Cocteau: „Mada yra absurdo pripažinimas“ Tai, kas iš 
pradžių atrodo originalu, vėliau tampa mada, kurios 
kūrėjai išsižada, vos tik ji tampa visuotinai pripažinta. 
Be to, kuo didesnė tokios mados sėkmė, tuo greites- 
nis būna nuosmukis. Iš dvidešimties originalių idėjų 
gali išgyventi tik viena ir nebūtinai labiausiai to verta, 
tačiau be išradingų moterų ir dizainerių, kurie nesu- 
tinka būti tokie kaip visi, mada nustotų egzistavusi. 


SB 


PAAUGLĖS 


Jaunos keturiolikos-aštuoniolikos metų merginos, 
kurias mados kūrėjai dar visai neseniai ignoravo, stai- 
ga tapo viena iš svarbiausių vartotojų grupių Jungtinė- 
se Amerikos Valstijose, šis fenomenas jau pastebimas 
ir kai kuriose Europos šalyse. Anksčiau paauglės turė- 
davo rinktis apdarus vaikiškų drabužių skyriuje, ku- 
ris, žinoma, joms visiškai nebetiko, arba ieškoti nors 
ko tinkamo moterų skyriuje, kuriame drabužiai buvo 
dar mažiau pritaikyti jų amžiui ir sudėjimui. Dabar 
visuose didžiuosiuose prekybos centruose paauglių 
drabužiams paskiriami ištisi aukštai. Prekybininkai, 
gamintojai ir dizaineriai puikiai suvokia ekonominę 
jaunosios klientūros reikšmę, ypač tose šalyse, kuriose 
visuomenė pastebimai jaunėja, todėl jie yra pasiruošę 
patenkinti visas savo jaunųjų pirkėjų užgaidas. 

Mados kūrėjai ir stilistai įdeda daug pastangų, ste- 
bėdami paauglių skonio tendencijas, o studentų mies- 
telio parduotuvės, kurios atidaromos mokinių vasaros 
atostogų pabaigoje, dažniausiai esti sausakimšos paau- 

glių. Šiose parduotuvėse galima rasti didžiulį jaunimo 
mėgstamų drabužių pasirinkimą: platėjančių sijonų, 
sunkių megztinių, bridžų, ilgų raštuotų vilnonių ko- 
jinių, mokasinų ir mėlynų džinsų, taip pat ne taip 
ilgai mados viršūnėje užsibuvusių petnešų, vyriškų 
liemenių, sijonų ir kelnių žemu liemeniu, beisbolo ke- 
puraičių. Specializuoti jaunatvišką pasaulėžiūrą pro- 
paguojantys žurnalai Seventeen, Glamour ar Moe siūlo 
paauglėms labai naudingus patarimus mados ir grožio 
klausimais, moko, kaip rūpintis savo oda, prižiūrėti 
plaukus ir pasirinkti tinkamus laisvalaikio, miesto ir 
vakarinius drabužių bei aksesuarų derinius. 

Dėl visų šių pastangų kažkada buvęs „keistas am- 
žius“ tapo vienu iš žavingiausių moters gyvenimo 
periodų. Pagaliau, gavusios specialiai joms pritaikytų 
drabužių, šiuolaikinės paauglės rengiasi pagal savo 
amžių ir mažiau gundosi pernelyg rafinuotu stiliumi. 

Vis dėlto yra keli absoliutūs TABU paauglėms, į ku- 
riuos jos ne visada atsižvelgia: 


auskarai, nesulaukus 17 metų; 
skėtis iki 15 metų; 
tikrai aukšta pakulnė iki 16 metų; 


Ww ww Vv 


nailoninės pėdkelnės iki 14 metų (išskyrus ryškiaspalves 

timpes); 

5 juoda spalva iki 18 metų (išskyrus juodą aksomą); 

5 klostuotos suknelės ir priekyje švelniai paklostuotos iš- 
kirptės iki 30 metų; 

5 deimantai ir visi kiti brangakmeniai iki 30 metų... arba 

iki sužadėtuvių. 


neo“ 

PALTAI 


Iš visų drabužių labiausiai mėgstu paltus ir apsiaus- 
tus. Jie gali būti iš bet kokios medžiagos, na, išsky- 
rus minkštus audinius, kurie nelaiko formos. Platūs 
ar siauri, ilgi ar trumpesni, kiekvienam figūros tipui 
galima rasti tinkamą modelį. 


AUKŠTOMS IR LIEKNOMS MOTERIMS: klasikiniai įlie- 
menuoti, vilnoniai švarko tipo, neįliemenuoti kampuotos 
formos, susiaučiami, vamzdelio formos paltai, susegami 
dviem sagų eilėmis modeliai, pavasariniai lietpalčiai, trijų 
ketvirčių, su paslėptomis rankovėmis, trumpi ar ilgi paltai. 
Joms tinka visų tipų iškirptės, įskaitant aukštas, apvalias, 
megztinio tipo apykakles ar visai be apykaklės. 


ŽEMOMS IR APKŪNIOMS MOTERIMS: viena sagų eile 
susegami modeliai, įliemenuoti, vertikaliomis siūlėmis su- 
siūti paltai, neįliemenuoti vilnoniai švarko tipo paltai, tra- 
pecijos formos paltai, kurių siauri pečiai platėja į apačią, 
apsiaustai, trumpo plauko kailiniai. Apykaklė, kuri baigiasi 
ties raktikauliu. Ilgos rankovės (tokie paltai visas jaunina, 
o žemoms moterims prailgina siluetą), tačiau jokiu būdu 
nesirinkite įliemenuoto palto su diržu. 


Patys paprasčiausi paltai dažniausiai būna ir patys gra- 
žiausi, o jų elegancija iš esmės priklauso nuo audinio 
kokybės, spalvos ir to, kaip kruopščiai ištobulintos 
pagrindinės linijos. Esminės dizainerių klaidos, kurių 
kiekviena pirkėja turėtų skrupulingai vengti, yra siū- 
lės ir įsiuvai, kurie neatlieka jokios funkcijos, ir, žino- 
ma, netinkamai parinktas palto užsegimo tipas. 

Nuo kašmyrinio susiaučiamo paltuko iki šilkinio 
lengvo apsiausto be sagų — kiekvienai progai ir kiek- 

vienam sezonui galima rasti tinkamą paltą. Gerai besi- 
rengiančios moters garderobe turėtų būti bent jau šie 
pagrindiniai paltai: 

s šiltas Žieminis paltas su apykakle, o jeigu paltas be apy- 
kaklės, reikia derančio šaliko ar šalio; 

5 plonesnės vilnos paltas pavasariui ir rudeniui ar net vė- 
sesnėms vasaros naktims; pilka, balta ar smėlinė spalvos 
yra tikrai geras pasirinkimas, o audinys turėtų būti ne- 
reikalaujantis daug priežiūros; 

s lietpaltis; 

5 šilkinis paltukas vakarui (mano nuomone, su vakarine 
suknele jis atrodo daug stilingiau negu ilgi kailiniai ir 
tikrai elegantiškiau už trumpus kailinukus). 


Labai ryškių spalvų paltą galima vilkėti bet kuriuo pa- 
ros metu, na, o žiemą ypač madingai atrodo pastelinės 
spalvos, pavyzdžiui, koralų ar šviesiai žydros spalvos 
vilnonis paltas, suderintas su rudais aksesuarais. 

Juodos spalvos paltas — puiki investicija, tačiau, kad 
atrodytų elegantiškai, turi būti ypač gerai sumodeliuo- 
tas ir pasiūtas. 

Visgi ryškiaspalviai paltai pagyvina pilką miesto 
vaizdą, o jūsų veide kas kartą nušvinta šypsena, akies 
krašteliu pamačius savo atvaizdą parduotuvės lange. 

Norėčiau, kad niekada nereikėtų jų nusivilkti. 


o 


PAPLŪDIMYS 


Apie paplūdimio aprangą galima pasakyti vieną daly- 
ką: jeigu ji pasidarys dar kuklesnė, negu yra šiuo metu, 

jūros pakrantė greitai bus panaši į milžinišką nudistų 
koloniją. Be jokios abejonės, maudytis ir degintis daug 
maloniau su minimaliu kiekiu drabužių, tačiau jeigu 
jūsų figūra ne be priekaištų, jeigu jums per dvidešimt 
metų ir negalite pasigirti auksiniu įdegiu, geriau rink- 
tis vienos dalies maudymosi kostiumėlį. Jis daug 1a- 
biau tinka bet kokiai figūrai ir yra madingesnis negu 
dviejų dalių maudymosi kostiumėlis. 

Nebe tokiai jaunai ir šiek tiek apkūniai ar labai lie- 
knai moteriai nėra jokio pagrindo atsisakyti saulės 
ir jūros. Tačiau ji neturėtų pasirodyti paplūdimyje su 
pernelyg atvirais ar labai akį rėžiančiais apdarais. 

Net jeigu su maudymosi kostiumėliu atrodote kaip 
dievaitė, pasirodyti su juo bet kur kitur, išskyrus pa- 
plūdimį, absoliučiai nekorektiška. Vos palikusi paplū- 
dimio smėlį, maudymosi kostiumėlį turėtumėte pri- 
dengti paplūdimio skara, sijonu, suknele, šortais arba 
ilgesniais marškinėliais, jeigu jūsų kojos dailios. Tačiau 
būkite atsargi su labai trumpais šortais, kurie atiden- 
gia apatinę sėdmenų dalį, — kad ir kokia žavinga būtų 
ši kūno dalis, pusiau atidengta, ji atrodo tikrai nepa- 
doriai. 

Ryškios pagrindinės spalvos (raudona, mėlyna, gel- 
tona ir balta) saulėje spindi daug gaiviau nei švelnesni 
atspalviai, tokie kaip rausvai violetinis, samanų žalias 
ar garstyčių geltonas, kurie dažniausiai atrodo tiesiog 
purvini. 

Turbūt nereikia nė sakyti, kad paplūdimio ansam- 
blis turėtų būti užbaigiamas priderinant tinkamą ava- 
lynę — pintas espadriles ar plokščiapades dirželiu už- 

segamas basutes. Be to, tai yra laikas, kai reikia imtis 
rimtų priemonių ir pagražinti pastaruosius vienuolika 
mėnesių kankintas pėdas. Jas kiekvieną dieną reikėtų 
nušveisti pemza ir suminkštinti losjonu, kojų nagus 
nukirpti trumpa ir taisyklinga forma ir padengti ryš- 
kiai raudonu nagų laku, kuris puikiai derės su kitomis 
vasariškos jūsų aprangos spalvomis. Kojos turi būti ne- 
priekaištingai nudepiliuotos, nes niekas taip nesugadi- 
na maudymosi kostiumėlį vilkinčios moters įvaizdžio 
kaip nerūpestinga kojų priežiūra. 

Na ir galiausiai, elegancija paplūdimyje susideda 
iš visuotinai priimtino nuogumo, kurį pridengiame 
gausybe aksesuarų, o juos derindama turite neribotas 
galimybes pasitelkti savo fantaziją ir parodyti puikų 
skonį. 


60. 


PAPUOŠALAI 


Papuošalai — vienintelis ansamblio elementas, kurio 
pagrindinis tikslas yra elegancija, o kokie papuošalai 
suteikia elegancijos skirtingoms moterims, - labai in- 
dividualus dalykas. Todėl negalima sakyti, kad, norint 
pagyvinti ar suteikti išskirtinumo konkrečiam deri- 
niui, būtina rinktis tik tokius, o ne kitokius papuoša- 
lus. Viena tikrai aišku — elegantiška moteris, net jeigu 
ji dievina papuošalus taip kaip ir aš, jokiu būdu negali 
pasiduoti savo silpnybei iki tokio lygio, kad taptų pa- 
naši į žaisliukais apkarstytą Kalėdų eglutę. 

Dieną daugiausia, ką galite sau leisti, yra po žiedą 
ant rankos (ant bevardžio arba mažojo pirštelio, o ant 
kitų — šiukštu; vestuvinis ir sužadėtuvių žiedas skai- 
čiuojasi kaip vienas), laikrodis, perlų ar karolių vėri- 
nys ir, jeigu vilkite visiškai paprastą, be jokių papuo- 
šimų suknelę, — sagė arba įsmeigiamas papuošimas. 
Pastarąjį visada galite įsisegti į palto arba kostiumėlio 
apykaklę ar ties petimi, tačiau jeigu renkatės vėrinį, 
jis turi būti po švarku, o ne ant jo, ir matomas tik ties 
kaklo linija. 

Jeigu jau pasipuošėte sage, žiedu, laikrodžiu ir vė- 
riniu, geriau būtų susilaikyti nuo auskarų, nebent jie 
labai paprasti, o ne su kabančiu akmenuku. Be to, ne- 
derėtų segėti kabančių auskarų kartu su kaklo vėri- 
niu, nes toks derinys nukreipia visą dėmesį į apatinę 
veido dalį, kurią vėrinys su auskarais ir taip vizualiai 
sutrumpina ir praplatina. Taip pat atrodysite daug gra- 
žiau, jeigu, jau pasipuošusi vėriniu ir auskarais, sagę 
segsitės toliau nuo veido. 

Dailiais mažmožiais ir pusbrangio akmens paka- 
bučiais papuoštos didelės auksinės apyrankės atrodo 
gana įdomiai ir stilingai, tačiau tik tada, jeigu nusise- 
gėte visus kitus papuošalus. 

Vakaras. Jeigu pasirinkote puošnų ansamblį, laikro- 
dį iki kito ryto galite paslėpti viršutiniame komodos 
stalčiuje, nebent jis papuoštas deimantų apyranke, kas 
šiuo metu jau nėra labai madinga. Ar reikia dar kar- 
tą priminti, kad žiedų ir apyrankių niekada negalima 
mautis ant ilgų vakarinių pirštinių? Nors kai kurios 1a- 
bai garsios karalienės ir princesės galbūt ir mėgsta lau- 

žyti šią taisyklę, tačiau tai tik įrodo, kad karališkasis 
protokolas ne visada žengia koją kojon su elegancija. 

Gryno aukso papuošalai vakare neatrodo labai ele- 
gantiškai ir nereikėtų jų derinti su kituose tauriuo- 
siuose metaluose inkrustuotais brangakmeniais. Kai 
kurie nepakartojamo grožio papuošalai yra pagaminti 
iš aukso ir brangakmenių, pavyzdžiui, turkio, safyro 
ir aukso derinys, arba auksas su perlais, deimantais ir 
smaragdais, tačiau vėlgi - jų negalima nešioti kartu su 
iš platinos pagamintais papuošalais. 

Prie labai formalios, karoliukais nenusagstytos ir 
niekaip kitaip nepadailintos vakarinės suknelės gali- 
ma pasirinkti sagę, vėrinį, auskarus, žiedus, apyrankes 
ir net tiarą, jeigu tik viskas dera tarpusavyje. 

Jeigu savo papuošalų kolekciją kaupėte tikrai ilgą lai- 
ką, pačias seniausias dovanas gali tekti šiek tiek per- 
daryti, nes dauguma papuošalų (išskyrus žiedus su bri- 
liantais ir perlus) maždaug kas dvidešimt metų išeina 
iš mados. Kita vertus, jeigu jums pasisekė ir paveldė- 
jote savo močiutės papuošalų kolekciją, tie papuošalai, 
panašiai kaip antikvariniai baldai, su laiku tapo tik 
vertingesni ir stilingesni, taigi su didžiausiu malonu- 
mu ir elegancija galite juos nešioti tokius, kokie yra. 

Anksčiau kai kurie akmenys, tokie kaip ametistai, 
karneoliai, topazai, kamėjos, kristalai ir t. t., buvo 
populiaresni negu dabar, galbūt todėl jie atrodo sti- 
lingiausiai, kai yra apipavidalinti antikiniu stiliumi. 
Išskirti reikėtų cirkonį. Šie blizgūs akmenukai karalie- 
nės Viktorijos laikais dažnai būdavo naudojami vietoj 
deimantų, todėl jie gali būti įvardijami kaip imitacija 

ir jiems tikrai ne vieta elegantiškos moters papuošalų 
dėžutėje. 

Kalbant apie papuošalus, tikrai opi problema yra 
transportavimas. Be jokios abejonės, puikuotis įspū- 
dinga papuošalų kolekcija keliaujant labai neatsargu ir 
įžūlu. Moteriškos rankinės dugne įsitaisiusi aksominė 
dėžutė yra kiekvieno vagies svajonė ir gerai papietavu- 
sio apsauginio košmaras. Į kelionę patartina pasiimti 
vos kelis tikrus papuošalus, o likusį turtą palikti banko 
saugykloje. Tačiau jeigu pagrindinis jūsų kelionės tiks- 
las yra savaitė kaime, neturėtumėte nerimauti, nes ne- 
apsikarstyti papuošalais kaime yra gero skonio ženklas. 

Brangakmenio kaina ir dydis ne visada lemia jo gro- 
žį, na, nebent tai žiedas su briliantu arba perlų vėrinys. 
Dailiai ir įdomiai įsodintas paprastas brangakmenis 
atrodo gerokai elegantiškiau už nuobodžiai sulipdytą 
didžiulių deimantų krūvą, skirtą pasipuikuoti finansi- 
ne savo padėtimi. 

Skirtingų brangakmenių deriniai yra labai madingi 
ir, mano nuomone, stilingiausiai atrodo balti ir geltoni 
deimantai, safyrai ir smaragdai bei turkis ir deimantai. 
Kalbant apie ne tokį formalų stilių, su kitais praban- 
giais mineralais puikiai dera koralas, pavyzdžiui, su 
nefritu, turkiu ar net deimantais. 

Yra daugybė priežasčių, kodėl verta rinktis pačius 
geriausius juvelyrus. Negalima nesutikti, kad, nors 
ir sumokėsite 20 procentų daugiau, bet atidaryti ak- 
sominę Cartier, Van Cleef <9- Arpels ar Tiffany dėžutę ir 
bus 20 procentų maloniau nei paprastoje papuošalų 
parduotuvėje pirktą dovanų dėžutę. Be to, užsiėmęs 


124 


ir pasimetęs vyras ten turi gerokai didesnes galimybes 
išrinkti skoningą papuošalą. 

Sužadėtuvių žiedas dažnai būna vienintelis tikras 
moters papuošalas. Todėl, kalbant labai atvirai, jis ne- 
turėtų būti pernelyg mažas, tarkim, ne mažiau kaip 
trijų karatų, nes, nors tauriojo metalo jūroje paskan- 
dintas mažutis deimantas ir atrodo labai jaudinamai, 
bet kartu ir šiek tiek apgailėtinai. Bus be galo sumanu 
ir mažiau tikėtina, kad sužlugdysite savo vyrą pačioje 
santuokinio gyvenimo pradžioje, jei išsirinksite ma- 
žais deimančiukais ir safyrais papuoštą, tačiau labai 
gražaus dizaino ir padoraus dydžio sužadėtuvių žiedą. 
Dar galima visiškai atsisakyti tradicinio sužadėtuvių 
žiedo ir savo santaupas investuoti į vestuvinį žiedą su 
pailgų šlifuotu deimantu. Išdidi ir laiminga nuotaka 
tada galės patenkinti savo aistrą brangakmeniams, 
pirkdama... 

Bižuteriją. Pirmiausia būtina pabrėžti, kad aukštos 
kokybės dirbtinai išaugintų arba dirbtinių perlų vė- 
rinys yra vienintelė išimtis, pateisinama kalbant apie 
padirbtus papuošalus. Nėra nieko, kas būtų mažiau sti- 
linga, nepatrauklu ir pragaištinga, negu klastotė, kurią 
bandoma pateikti kaip originalų papuošalą. Tokie pa- 
puošalai priklauso tai pačiai kategorijai kaip audinės 
kailiniais apsimetantis nailoninis paltas. Šie dalykai 
yra nedovanotinas nusikaltimas elegancijai. 

Na, o bižuterija, kuriai ne gėda būti savimi, dažnai 
atrodo tikrai žavingai ir stilingai ir gali deriniui su- 
teikti nemažai elegancijos. Dizaineriai kiekvieną se- 
zoną šalia drabužių pristato ir papuošalų kolekcijas, 

o dalis turtingiausių pasaulio moterų mėgaujasi pirk- 
damos ir nešiodamos tuos svajonių brangakmenius. 

Kaklo vėriniai (ypač ryškiaspalviai ar vasarai skirti 
baltos spalvos karoliai), įveriami ir įsegami auskarai 
mėgaujasi didžiausia sėkme, mažiau populiarios apy- 
rankės, o visiškai nepopuliarūs yra žiedai. 

Bižuterija, be jokios abejonės, turi būti rūpestingai 
parenkama, paprastai reikėtų puoštis tik viena ryškes- 
ne detale. Visų šių puošmenų privalumas tas, kad jos 
gali būti vienadienės ir parinktos konkrečiam deriniui 
užbaigti. Taip pat jos gali keliauti, nesukeldamos šir- 
dies skausmo, ir netgi suteikia neįprasto žavesio ar 
egzotikos dvelksmą moters išvaizdai. Vis dėlto bižu- 
teriją turėtų rinktis moteriškos ir rafinuotos moterys, 
nes puoštis nemėgstančios natūralistės retai sugeba 
atskleisti tikrąjį papuošalų grožį. 

Yra tik vienas papuošalas, kuris vienodai gerai at- 
rodo visoms moterims, puikiai dera su beveik visais 
ansambliais, tinka beveik visomis progomis ir yra ne- 
pakeičiamas kiekvienos moters garderobe... Tegyvuoja 
perlų, tikrų ar dirbtinių, vėrinys nuo pirmojo pasima- 
tymo iki paskutinio atodūsio! 

ŽIŪRĖTI: VĖRINIAI, AUSKARAI, ŽIEDAI 


no 


PATOGUMAS 


Pastaruoju metu visose srityse trokštama patogumo, 
tai viena modernaus gyvenimo sąlygų. Mes nebegali- 

me pakęsti net minties apie menkiausius fizinius ar 
moralinius apribojimus, tad dauguma detalių, kurios 
anksčiau buvo laikomos elegancijos ženklu, šiandien 
pasmerktos išnykti būtent dėl patogumo siekio. Patys 
atkakliausi ir niekaip nenugalimi pasirodė besą mo- 
teriški batai — jų forma vis dar absurdiška ir niekaip 
nesiderina su gera savijauta ir patogumu. 

Per atostogas dauguma žmonių radikaliai pakeičia 
savo gyvenimo būdą, keliasi pagyventi į provinci- 
jas ar virsta pietinių salų gyventojais, taigi atostogų 
drabužiai šiais laikais privalo būti itin patogūs arba 
visiškai nepretenzingi. Be to, atrodytų gana keistai, 
jeigu vasaros kurorte vilkėtume tą patį aukštosios 
mados derinį, kuris praėjusią savaitę visus pribloškė 
per kokteilių vakarėlį. Pagrindinis ateities dizainerių 
uždavinys, be jokios abejonės, bus sujungti patogumą 
ir eleganciją. Jie turės stengtis neatgrasyti pirkėjų su- 
dėtingais aukštosios mados kūriniais, kurie yra nesu- 
derinami su modernios moters kasdienio gyvenimo 
ritmu. 

Kad ir kaip ten būtų, jeigu moterys ir toliau dvide- 
šimt keturias valandas per parą ir dvylika mėnesių per 
metus sieks tik komforto, galiausiai jos suvoks, kad 
tapo treniruoklių, lykros, pusfabrikačių, iki smul- 
kmenų suplanuotų kelionių ir praktiškumo vergėmis, 
kad iš esmės tapo pajuokos objektais. Kai patogumas 
paverčiamas pagrindiniu tikslu, jis tampa elegancijos 
priešu Numeris Vienas. 

PĖDKELNĖS 


Nors pėdkelnių gamintojai ir deda dideles pastangas, 
kad praplėstų savo gaminių asortimentą, dauguma 
moterų mūvi tos pačios rūšies pėdkelnes nuo ryto iki 
vakaro ir visomis progomis. Naujo stiliaus nailoninės 
pėdkelnės paleidžiamos į prekybą du kartus per metus 
ir, nors mums bandoma įteigti, kad šį sezoną madin- 
gos abrikoso, konjako ar antilopės spalvos pėdkelnės, 
kad siūlės dabar madingos arba nemadingos (vienu 
metu laikytos elegantiškomis, po to jos buvo visiškai 
pamirštos, o pastaruoju metu vėl iš naujo atranda- 
mos), tačiau, tiesą pasakius, pėdkelnės nepalieka per 
daug vietos vaizduotei. Pagrindinė tendencija išlieka 
ta pati - jos turi būti kuo mažiau matomos. 

Nepaisant to, raštais išmargintos ir ryškių spalvų 
pėdkelnės, kurias kaip kaimui skirtą drabužį pirmieji 
pristatė Dior mados namai, gali būti linksma ir savi- 
ta laisvalaikiui skirto ansamblio detalė, o mergaitėms 
ypač linksmai ir žaismingai atrodo raštuotos kojinės 
iki kelių. 

Tačiau būtų išmintingiau ir ekonomiškiau atsispirti 
pagundai kasdien mūvėti naujausio modelio pėdkel- 
nes ir kiekvieną sezoną pasirinkti tik du atspalvius: 
vieną dienai, kitą vakarui. Su miesto drabužiais geriau 
rinktis neutralius smėlinius atspalvius, kurie puikiai 
derės su bet kurio drabužių derinio spalva, o vakarui 
palikti šiek tiek šviesesnes, skaidresnes pėdkelnes, ku- 
rių sutvirtinimai ties kulnu ir pirštais nesimatys vaka- 
riniuose bateliuose. Skaidrumas ir tvirtumas priklau- 

so nuo storio ir denjė. Storis paaiškina, kaip tankiai 
suausti siūlai: kuo šis skaičius didesnis, tuo audinys 
tvirtesnis, denjė nurodo siūlo svorį ir tankį, tad kuo 
didesnis denjė, tuo pėdkelnės bus tampresnės, tvirtes- 
nės ir stipresnės. 

Kad išvengtumėte nemalonaus siurprizo, pirkda- 
ma pėdkelnes, spalvą rinkitės tik dienos šviesoje, nes 
dirbtinis apšvietimas pašviesina nailoninių pėdkelnių 
spalvą. 

Turėtumėte vengti tamsių ar rausvų pėdkelnių prie 
juodo ansamblio, nes atrodysite pilkai ir nuobodžiai; 
prie juodos spalvos labiausiai dera natūraliai smėlinė 
spalva. Apsivilkus baltą ar pastelinių spalvų vasari- 
nę suknelę gražiai įdegusios kojos atrodo tiesiog pri- 
trenkiančiai, tačiau tokio paties atspalvio nailoninės 
pėdkelnės dėl kažkokios priežasties su balta suknele 
atrodys visiškai nepatraukliai, tad vėlgi geriau rinktis 
švelniai rožinį ar smėlinį atspalvius. 

Permatomos nailoninės pėdkelnės jau seniai nebėra 
prabangos prekė, o kainos skirtumas tarp pigesnių ir 
brangesnių pėdkelnių tikrai labai mažas. Dar daugiau 
pinigų sutaupysite iš karto pirkdama šešias poras vie- 
nodo atspalvio, dydžio ir ilgio pėdkelnių. Tada neteks 
mūvėti pėdkelnių su nubėgusia akimi, nesvarbu, kad 
užsiūta. Na, o norėdama išvengti netikėtumų, į savo 
rankinę visada įsimeskite atsarginę porą pėdkelnių. 

Kad ir kaip būtų gaila, vis dar per dažnai pasitai- 
ko susisukusių, apsmukusių, ties kulkšnimis ir keliais 
susiraukšlėjusių pėdkelnių. Vientisos nailoninės pėd- 
kelnės (be išskirtos kelnaičių ir pirštų dalies) labiau 

apsmunka nei minėtas dalis turinčios pėdkelnės, ka- 
dangi pastarosios dažniausiai yra pritaikytos moteriš- 
kai figūrai, kitaip tariant, mezgamos apskrituoju būdu 
ir suformuojamos didinant ar mažinant akių skaičių, 
o ne tiesiog labiau įtempiant, kaip daroma mezgant 
vientisas pėdkelnes. Bjaurių raukšlių dažniausiai gali- 
ma išvengti, jeigu, vos užsimovusi pėdkelnes ant pė- 
dos, iš karto gražiai užsitempsite jas ant visos kojos, 
o ne tiesiog iš viršaus tempsite jas aukštyn. 

Kai kurioms moterims atrodo, kad kojos tėra vaikš- 
čioti skirtos ataugos, tačiau vyrams jos yra viena iš 
labiausiai gundančių moters kūno dalių, todėl būtų 
kvaila nesirūpinti šiuo ypatingu traukos objektu. Ele- 
gantiškos moters kojos visada yra ne menkiau prižiū- 
rėtos ir dailiai papuoštos negu likusios kūno dalys. 


e 


PENIUARAI 


Mane glumina daugumos šiaip jau elegantiškų moterų 
nenuoseklumas — jos visiškai nesirūpina, kaip atrodys 
intymioje aplinkoje, o tai yra būtent ta vieta ir tas lai- 
kas, kai jos turėtų atrodyti patraukliausiai. 

Beveik kiekviena moteris turi bent vieną ar du dai- 
lių naktinukų ir lengvų chalatėlių ansamblius, kuriuos 
kruopščiai tausoja kelionėms. Viešbučio kambarių ap- 
tarnaujantis personalas nė neįsivaizduoja, kaip jiems 
pasisekė! O kai pagalvoji, kad gerai apmokytas viešbu- 
čio darbuotojas neturėtų net akies krašteliu žvilgtelėti 

į apatiniu trikotažu pasidabinusią mielą damą, — koks 
tai praradimas! 


ros 


PIRŠTINĖS 


Pirštinės — mažiausiai pastebimas aksesuaras. Visai 
kaip odinės rankinės ir batai, gražiausiai atrodo neu- 
tralių spalvų pirštinės, o pačios elegantiškiausios būna 
pagamintos iš minkštos lygios odos. Jeigu tokios pirš- 
tinės yra su šilkiniu pamušalu, jas galima mautis net 
pačiu šalčiausiu oru. Antras mano pasirinkimas būtų 
zomšinės arba antilopės odos pirštinės, tačiau jos le- 
pesnės, taigi gali tekti dažniau jas keisti. Na ir galiau- 
siai, — nailoninės pirštinės, kurios yra pačios praktiš- 
kiausios, o jeigu dar dailiai pasiūtos iš tankaus ir ne- 
blizgaus audinio, jos gali būti išties stilingos. 

Pirštinės būtinai turi būti tinkamo dydžio ir ilgio. 
Kadangi odinių pirštinių dydžiai varijuoja kas ketvirtį, 
o medžiaginių pirštinių — kas pusę dydžio, be to, visas 
pirštines siuva įvairaus ilgio, tad, šiek tiek atkakliau 
paieškojusi, turėtumėte rasti idealiai tinkančias pirš- 
tines. 

Reikėtų vengti pirštinių su papuošimais. Prie puoš- 
nios vakarinės suknelės elegantiškiausiai atrodo ilgos 
juodos pirštinės. 

Pirštinių etiketas nėra toks sudėtingas, kaip dau- 
geliui moterų atrodo. Pirštines visada mūvime lauke, 
viduje jas būtina nusimauti, išskyrus teatrą, oficialų 


131 


priėmimą ar pokylį. Valgyti visada derėtų be pirštinių, 
net jeigu tai tik vieno kąsnio užkandis. Tačiau dama 
niekada nenusimauna pirštinių, norėdama paspausti 
ranką (žinoma, nebent tai purvinos daržininkystei ar 
jojimui skirtos pirštinės), ir, dar daugiau, visiškai ne- 
privalo už tai atsiprašinėti. 

Apibendrinant, pirštinės yra palyginti brangus ak- 
sesuaras, kuris turi būti klasikinio stiliaus, puikios 
kokybės ir nepriekaištingai švarus. Jos gali suteikti 
deriniui papildomos elegancijos arba, jeigu jums kaž- 
kada buvo kilusi nelabai vykusi mintis ir nusipirkote 
nertas ar skaidraus nailono pirštines, — visiškai jį su- 
naikinti. 


PLANAVIMAS 


Paprastai daugiausia apie savo drabužius galvojančios 
moterys ir gražiausiai rengiasi (tai nebūtinai reiškia, 
kad tam jos skiria daugiausia laiko ir tikrai ne dau- 
giausia pinigų). 

Du kartus per metus — rugsėjį, kai baigiasi vasara, ir 
vasario pabaigoje ar kovo pradžioje, kai pasirodo ilgai 
laukti pirmi pavasario ženklai, — neprošal pasiruošti 
artėjančiam sezonui ir pasidaryti drabužinės invento- 
rizaciją. Privalote būti visiškai objektyvi ir negailes- 
tingai išmesti: 

6 nusidėvėjusius, purvinus ar iš mados išėjusius drabu- 

žius, kurių nebeverta taisyti; 

S visiškai sunešiotus batus ir rankines, kuriuos saugojai 
lietingai dienai; 


s nebemadingas skrybėles. 


Susiplanuokite atiduoti: 

s Per mažus drabužius (kol numesite svorio, jie turbūt jau 
bus išėję iš mados). 

5 Viską, ko nedėvėjote pastaruosius dvejus metus ir ko 
negalima persiūti į naudingą drabužį. Kalbant apie per- 
siuvimą, nesitikėkite stebuklų iš dažymo ar kitokių di- 
delių pakeitimų, nes rezultatai dažniausiai nuvilia, o dar 
ir nemažai kainuoja. 


Visus kitus drabužius nuneškite į siuvyklą, kad, jei- 
gu būtina, pakoreguotų drabužių ilgį pagal dabartinę 
madą, pakeistų sagas ir t. t. O tada jau nuspręskite, ko 
dar trūksta jūsų garderobui. 

Dažniausiai labai patogu kiekvienam sezonui išsi- 
rinkti vieną pagrindinę spalvą. Tai galėtų būti — smė- 
linė, tamsiai mėlyna, pilka arba juodai ir baltai lan- 
guota pavasarį, juoda, ruda, tamsiai pilka ar tamsiai 
žalia žiemą. Visai nebloga idėja turėti kelis tos pačios 
spalvos ansamblius, kad juos būtų galima derinti su 
tais pačiais aksesuarais. 

Sezono pradžioje jau turėtumėte būti įsigijusi pa- 
grindinius derinius svarbiausiems gyvenimo atvejams: 
darbo, laisvalaikio, vakarinius ir sportinius drabužius. 
Pasistenkite iš anksto apgalvoti planuojamas keliones 
ir tokius nekasdienius įvykius kaip vestuvės ar pobū- 
viai, į kuriuos esate pakviesta. Jeigu svarbiausius pirki- 
nius - žieminį paltą ir pavasarinį kostiumėlį — išsirin- 
kote rūpestingai, o ne apimta desperatiško paskutinės 

minutės įtūžio, vėliau galite pasiduoti įgeidžiui ir eks- 
promtu įsigyti kokį nors daiktą, nerizikuodama išba- 
lansuoti viso savo garderobo ar išleisti krūvą pinigų 
nepriekaištingai pasiūtam kostiumėliui, kai iš tikrųjų 
norėjote vakarinės suknelės! Taip pat turėtumėte pa- 
sistengti nepirkti visų svarbiausių pirkinių kasmet, 
pavyzdžiui, vienais metais nusipirkite gerą paltą, o 
kitais pagal užsakymą pasiūtą kostiumėlį ar kokį kitą 
puošnų ansamblį. 

Visgi aklai prisirišti prie planuojamų įsigyti drabu- 
žių sąrašo būtų klaida. Dalis labiausiai tinkančių an- 
samblių įsigyjama impulsyviai, iš anksto neapgalvojus. 
Moteris niekada neturėtų atsisakyti kažko, kas suteiks 
jai malonumo ir grožio, tik dėl to, kad tai nebuvo įra- 
šyta jos iš anksto sudėliotame plane. 


POOL 


PLAUKAI 


Tikiuosi, nesitikite, kad parašysiu citrinų ir alyvuogių 
aliejaus šampūno receptą, kuris taip pat gerai tiktų ir 
prie šaltos lašišos, ir pleiskanoms naikinti, nes kompe- 
tencijos dalyti tokio pobūdžio patarimus turi tik gal- 
vos odos specialistai arba aukščiausios klasės virėjai. 
Tačiau, kalbant apie madą, galiu užtikrintai pasakyti, 
kad elegancija nesibaigia ties plaukų linija. Tiesą sa- 
kant, neįsivaizduoju elegantiškos moters netvarkin- 
gais plaukais ar pasirinkusios jai visai netinkantį kir- 
pimą. 

Vos žvilgtelėjus į gražiausiai besirengiančių moterų 
sąrašą, visiškai aiškų, kad dauguma į jį patekusių sti- 
lingų grožybių pasirinko tokias šukuosenas, kurios iš 
esmės tikrai nėra labai ekstremalios, o metams bėgant 
buvo keičiamos labai nežymiai. Vindzoro hercogienė 
ir Monako princesė Grace Kelly niekada radikaliai ne- 
keitė plaukų stiliaus, galbūt dėl tos priežasties atro- 
dė, kad jos visiškai nesensta, net senos jų nuotraukos 
atrodo visai nepakitusios. Jeigu seksite jų pavyzdžiu, 
žinoma, neteksite galimybės kiekvieną sezoną nuste- 
binti visiškai nauja šukuosena, tačiau paisysite vienos 
iš svarbiausių elegancijos taisyklių — atrasti labiausiai 
jums tinkantį stilių ir jo laikytis. 

Jaunesniame amžiuje dar galima žaisti su dviem 
kasytėmis, ilgais tiesiais plaukais, išsitaršiusiais kirp- 
čiukais ir panašiais dalykais. Tačiau sulaukus keturias- 
dešimties, geriau pasirinkti paprastą plaukų stilių — 
trumpus arba į viršų sukeltus ir į kuodą susuktus plau- 
kus, tik jokiais būdais nesusigundykite ilgomis pečius 
dengiančiomis garbanomis. 

Norėdama išgauti kokią nors akinančiai nenatūralią 
plaukų spalvą, neturėtumėte persistengti balindama 
plaukus ar spalvindama juos įvairiomis spalvomis. Gam- 
ta mums davė tokią odos ir akių spalvą, kuri dažniausiai 
tobulai dera su natūralia mūsų plaukų spalva, tad dau- 
geliu atvejų vertėtų ją ir pasirinkti. Be to, juoda kaip 
anglis plaukų spalva labai sugriežtina veido bruožus, 
o pernelyg ryškiai raudona ar nenatūraliai šviesi spalva 
atrodo ypač vulgariai. Galų gale, neturėtumėte gėdy- 
tis žilų plaukų, dažniausiai jie atrodo tikrai žavingai. 


135 


Savaime suprantama, jeigu vakare laukia svarbus 
renginys ar įvykis, jūs iš anksto užsirašysite pas kirpė- 
ją. Bet tik neleiskite šia ypatinga proga ant jūsų galvos 
sukurti kokios nors sudėtingos konstrukcijos. Atrody- 
kite tiesiog taip kaip visada — nepriekaištingai. 


oL- 


PRABANGA 


Žodis „prabanga“ asocijuojasi su įvairiausiais malonu- 
mais ir patogumais, nors jo prasmė šiek tiek sumenko 
po to, kai šiuo žodžiu žmonės pradėjo apibūdinti viską 
be išimčių — nuo dešrelių rinkinio iki miltelių indams 
plauti. 

Prabanga gali būti įvairiai interpretuojama ir reikšti 
saiko neturėjimą, didelę kainą, rafinuotumą ar ekstra- 
vaganciją, tačiau, kad ir kaip ten būtų, šis žodis už- 
buria ne tik ausį, bet ir fantaziją. Bet prabangos po- 
jūtis yra visiškai subjektyvus dalykas. Prabangą, kaip 
ir laimę, kiekvienas suvokia skirtingai: valkatai tai 
yra šiluma miesto traukinio vagone, o meno kūrinių 
kolekcionieriui — dar vienas įsigytas Picasso paveiks- 
las. Galbūt prabangos suvokimas atsiranda lyginant 
skirtingų socialinių sluoksnių minimalų pragyvenimo 
lygį. Daugeliui moterų prabangos jausmas atsiranda 
įsigijus daiktą, kurio neturi jos draugės. 

Prie prabangos — ar bent jau to, kas mums atrodo 
prabanga, — greitai priprantama. Klestintys gaminto- 
jai, kurie tiesiogiai priklauso nuo mūsų noro gyven- 

ti prabangiai, tą mūsų norą atsargiai skatina, kurda- 
mi tokias reklamas, kurios turi įtikinti kuo daugiau 
vartotojų, kad jie gali sau leisti „prabangą“. Dior labai 
apsimokėjo savo garsiuoju ženklu pažymėtus lūpų da- 
žus siūlyti skirtingas finansines galimybes turinčioms 
moterims reklaminiu šūkiu: „Bent jau tavo lūpas gali 
papuošti Dior 

Kalbant apie eleganciją: kuo didesnė prabanga, tuo 

mažiau dėmesio ji į save atkreipia, kol galiausiai, per- 
ėjusi visus tuos siauram žmonių ratui skirtus etapus, 
jūs pasieksite aukščiausią prabangos tašką, kurio, iš- 
skyrus jus, daugiau niekas nepastebi. 


LOL 


PRIEMIESČIŲ GYVENTOJOS 


Jeigu jums pasisekė ir kiekvieną vakarą galite ištrūk- 
ti iš miesto dulkių ir triukšmo į priemiestį, vadinasi, 
jūsų apranga šiek tiek skirsis nuo miesto gyventojos. 

Puikiai pasiūtas klasikinis kostiumėlis bus ištiki- 
miausias jūsų sąjungininkas. Nepamirškite, kad jis tu- 
rės jums tarnauti bent kelerius metus, o tai reiškia, 
kad privalote vengti naujausių mados tendencijų. Kos- 
tiumėlis turėtų būti klasikinis, pasiūtas ne prasčiau 
už vyrišką kostiumą. Išmintingiausia rinktis neutralų 
atspalvį, pilką ar smėlinį, — tokie gražiai atrodo visais 
metų laikais. 

Jeigu į priemiestį tenka grįžti kasdien, labiau už vis- 
ką jums reikės puikios kokybės palto. Vasarą lengvos 

vilnos palto ar lietpalčio, sumodeliuoto ir pasiūto taip, 
kad uždengtų suknelę, kuri yra per plona ankstyvo 
ryto kelionėms miesto traukiniu, o vėlyvą popietę 
grįždama namo paltą visada galėsite parsinešti ranko- 
je. Medvilninis suknelės ir švarkelio ansamblis taip pat 
puikiai tinka šiltajam metų laikui. 

Jeigu keliaujate automobiliu, problemų išvis neturė- 
tų kilti, nes galite rengtis lygiai taip pat kaip nuolatinė 
miesto gyventoja. 


ŽIŪRĖTI: IDEALI DRABUŽIŲ SPINTA, PRITAIKOMUMAS 


eo 


PRIETAISAI 


Dievinu įvairius naujus prietaisus (kas jų nemėgsta?), 
ypač virtuvinius. Kai kalbama apie eleganciją, šie ne- 
dideli genialūs išradimai gali būti neįkainojami pagal- 
bininkai drabužių spintoje, siūlų dėžutėje, higienos 
reikmenų lentynėlėje ir kelioniniame krepšyje, jau 
nekalbant apie naudingus prietaisus, skirtus juvely- 
rikai valyti, dėmėms šalinti, skalbti ar lyginti. Tačiau 
technologijų naujovės retai randa vietą elegantiška- 
me ansamblyje. Tai reiškia, kad puikiai besirengianti 
moteris niekada nepames galvos dėl tokių naujovių, 
kaip vadinamosios „išmaniosios rankinės“, kuriose yra 
krūva skirtingas funkcijas atliekančių skyrelių ir ga- 
lima rasti permatomų celofaninių lietpalčių, „lietaus 
batų“, išlankstomų skrybėlaičių ar apsauginių mai- 
šelių rankinėms. Egzistuoja nesuskaičiuojama galybė 

ateities prietaisų, kurie sukurti tam, kad neštų kuo 
didesnį pelną jų autoriams, gaila, tačiau elegantiškai 
moteriai jie tiktai kenkia. 1964-aisiais metais mobilieji 
telefonai net neegzistavo, o šiandien neretai būna to- 
kių momentų, kai norėtųsi, kad jie dingtų nuo žemės 
paviršiaus! 


0. 


PRITAIKOMUMAS 


Ar įmanoma moteriai kiaurą parą puikiai atrodyti bet 
kokioje aplinkoje su tuo pačiu drabužių komplektu? 
Tai yra vienas iš modernaus gyvenimo iššūkių. Preky- 
bos tinklai šią problemą sprendžia siūlydami įvairius 
drabužių derinius, kuriuos optimistiškai reklamuoja, 
kaip galimus dėvėti „nuo aušros iki sutemų“. Tačiau 
dažniausiai taip anaiptol nėra, ir tokius drabužius ga- 
lima vilkėti nuo penktos valandos vakaro iki vidur- 
nakčio, o dieną jie beveik visada atrodo gerokai per 
puošnūs. 

Paprastas tamsios vilnos ansamblis, kai švarkelis 
paslepia suknelės su gilia iškirpte viršų, yra labiausiai 
pritaikomas derinys šioje situacijoje. Tačiau su viena 
sąlyga: privalote turėti galimybę dienos pabaigoje pa- 
sikeisti ryto aksesuarus į nedidelę vakarinę delninukę 
ir prisiderinti puošnesnius papuošalus, kurių, aišku, 
nepamiršote įsimesti į talpią dienai skirtą rankinę. 

Lakuoti arba lygios odos aukštakulniai puikiai tinka 
visą parą, tačiau to paties negalima pasakyti apie batus 

iš zomšos (juos galima avėti dieną, bet ne vakare) arba 
basutes (jos skirtos puošnesnei aprangai). Visi šie daly- 
kai reikalauja išankstinio pasiruošimo, taigi užmaršios 
moterys ne visada sugeba it chameleonai priderinti 
savo išvaizdą prie besikeičiančios aplinkos. 


ss =- 


RANKINĖS 


Elegantiška rankinė yra vienas iš patikimiausių būdų 
norint pagyvinti įprastinį gatvės drabužių derinį. Ir 
priešingai — užtikrintai sumenkinsite žavingą derinį, 
pasirinkusi nutriušusią ar pigiai atrodančią rankinę. 
Šis praktiškas aksesuaras yra toks svarbus, kad nusi- 
pelno tikrai ilgų paieškų, o kartais ir nemažos dalies 
drabužiams skirto biudžeto. 

Apskritai kalbant, rankinės dydis turi būti propor- 
cingas jūsų pačios dydžiui. Didžiulę kuprinę tempianti 
smulkutė moteris atrodo taip pat juokingai (ir turbūt 
nereikia nė sakyti — neelegantiškai), kaip ir prie dide- 
lės krūtinės mažutę rankinę spaudžianti apkūni dama. 

Be to, didesnė rankinė visada atrodo ne taip puošniai. 
Didelės rankinės tinka tik keliaujant ar paplūdimyje, o 
kalbant apie kitą barikadų pusę, pati elegantiškiausia ran- 
kinė vakarui — delninukė, kuri beveik telpa jūsų delne. 

Elegantiška rankinė dažnai yra kokybiškos ranki- 
nės sinonimas, na, o kokybiška, deja, neretai reiškia ir 
didelę kainą! Tačiau viena gerai pasiūta aukščiausios 

kokybės rankinė tarnaus ilgiau nei trys ar keturios 


pigesnės, ir galiausiai bus tikrai naudinga investicija. 


Be to, gerai suderintam garderobui reikia tik kelių 


rankinių, sakyčiau, mažiausiai šių keturių: 


1. Didelės rankinės kelionėms ir kiekvienai dienai. 


2. Popietinės rankinės, kurią derintumėte su miesto dra- 

bužių ir šiek tiek puošnesniais ansambliais. Be jokios 
abejonės, praktiškiausias pasirinkimas — iš geros odos 
pasiūta juoda vidutinio dydžio rankinė su žavinga sag- 
timi. Zomšinė rankinė reikalauja daugiau priežiūros, 
o lakuotos odos rankinės apskritai neatrodo elegantiš- 
kai. Gražiai atrodo ir su dviejų ar daugiau spalvų ran- 
kine suderinta vienspalvė apranga, tačiau, turint ribo- 
tas galimybes, praktiškiausias pasirinkimas yra juodos, 
smėlinės arba rudos spalvos rankinė. 


„Vakarinio rankinuko iš šilko, satino ar atlaso. Jis gali 


būti juodos spalvos arba tokios pat kaip jūsų vakarinis 
paltas. Idealiausia būtų turėti kelis skirtingų spalvų ran- 
kinukus, kurie derėtų prie skirtingų vakarinių apdarų. 

Jei jūsų nevaržo finansai, galima rinktis iš didžiulės 
įvairovės vakarinių rankinių, kurios labiau primena 
juvelyro sukurtą šedevrą, o ne odos pramonės gaminį. 
Tačiau čia moterų, kurios negali pasigirti puikiu skoniu, 
tyko daugybė spąstų. Pavyzdžiui, karoliukais siuvinėtos 
delninukės atrodo stilingai tik tada, kai yra vienspalvės, 
ypač jei jos yra vieno iš mirguliuojančių atspalvių, tokių 
kaip juodo ir mėlyno, tamsiai pilko, blizgančio juodo 
ar varinio. Idealiausia mažos juodos suknelės palydovė 
yra maža juoda delninukė su auksine juvelyrine sagtele, 
tačiau sagtis turi būti aukščiausios kokybės, kitaip ta- 
riant, — iš tikrųjų pagaminta juvelyro. 


„ Šiaudinio smėlio spalvos krepšio vasarai. Galima rinktis 


šiek tiek grubesnio pynimo, jeigu vasaras leidžiate už- 


miestyje. O jeigu liekate mieste, puikiai tiks smulkesnės 
tekstūros, kaip smulkiai pintų skrybėlių. Šiaudinė ran- 
kinė yra nepakeičiamas aksesuaras prie medvilninių ir 
lininių suknelių. 


Rankinių mados keičiasi periodiškai, bet toli gražu ne 
taip dažnai kaip drabužių. Klasikiniu tapęs modelis, 
toks kaip per petį permetama Hermės rankinė, gali būti 
stilingas dešimtis metų, o ekscentriški modeliai iš ma- 
dos išeina daug greičiau. Kadangi odinių gėrybių dizai- 
neriai yra tokie pat išradingi kaip ir drabužių kūrėjai, 
sunku kažką planuoti į ateitį. Tačiau nesvarbu, ką jie 
pasiūlys, visada išmintingiau keistų formų įmantriais 
papuošimais apsiūtą krepšį iškeisti į klasikinės formos 
rankinę, dekoruotą konservatyviomis detalėmis. 

Negana tiesiog turėti gražių rankinių kolekciją, 
elegantiška moteris privalo suprasti, kaip išsirinkti 
konkrečiai progai ir konkrečiam drabužių deriniui 
tinkančią rankinę. Nors laisvalaikiui skirtas krepšys 
prie puošnios aprangos ir atrodo šokiruojančiai, tačiau 
parinkus šiek tiek už drabužius puošnesnę rankinę 
visai įmanoma pridėti formalumo ir paprastai juodai 
suknelei ar kostiumėliui. 


ŽIŪRĖTI: AKSBSUARAI 


se. 


RESTORANAI 


Daugelyje miestų yra dvi skirtingos restoranų katego- 
rijos: tokie, į kuriuos einame, kad būtume pastebėti, ir 

tokie, į kuriuos einame pasimėgauti nuostabiu mais- 
tu. Nėra reikalo kalbėti apie pastaruosius restoranus, 
į juos užsukame dažniausiai per pietus pavalgyti, ir 
paprastumas ten yra tiesiog privalomas. Tačiau visais 
kitais atvejais, išsiruošusi pavakarieniauti į restoraną 
elegantiška moteris turėtų persirengti. 

Žinoma, eidama vakarieniauti į elegantišką vietą ne- 
apsirengsite taip pat kaip į kaimynystėje esantį kuklų 
restoranėlį. Pirmojo tipo restorane, kuriame tikitės 
būti pastebėta, galite vilkėti prabangiausius savo dra- 
bužius, valgyti ikrus, gerti šampaną ir visiškai nesi- 
baiminti, kad pasirodysite vulgari, nes būtent tokiai 
prabangai ši vieta ir skirta. Tačiau antrojo tipo resto- 
rane, į kurį einate paskanauti išskirtinių patiekalų ar 
paprasčiausiai lėkštės puikiai pagamintų spagečių su 
mėsos kukuliukais, geriau taip puošniai nesirengti ir 
gerti įprastą raudoną vyną! 

Tarp šių dviejų priešingybių dar yra didžiulis pasi- 
rinkimas kitų restoranų, pradedant šiuo metu ypač 
madinga, dažniausiai gana vidutinišką maistą siūlan- 
čia užkandine, į kurią einant galima pasirinkti kokį 
nors rafinuotą derinį, pavyzdžiui, stilingą naujausio 
modelio aptemptą juodo krepo suknelę iš madingos 
autorinių drabužių parduotuvėlės. Ir baigiant seniai 
gyvuojančiu ir geru maistu garsėjančiu restoranu, 
kurio lankytojai yra nuoširdūs valgytojai — apkūnūs, 
provincialūs, pasiturintys, atsipalaidavę... ir tikrai ne 
per daug elegantiški. Eidama į pastarąjį, galite vilkėti 
banaliausius ir kasdieniškiausius savo drabužius — to- 
kiai vietai jie kuo puikiausiai tiks. 

Kitaip tariant, dar prieš išeinant iš namų, labai svar- 
bu žinoti, kur vakarieniausite, kad galėtumėte pasi- 
rinkti tinkamus drabužius. 


SAVAITGALIAI 


Po penkių dusimo mieste dienų vis daugiau miestie- 
čių savaitgalį bėga į užmiestį, kad nors keturiasdešimt 
aštuonias valandas pakvėpuotų grynu oru. Siekiant 
patenkinti kaimiškų pramogų išsiilgusių Žmonių po- 
reikius, buvo sukurta ištisa pramonės šaka ir parduota 
kaip niekada daug laisvalaikio drabužių. 

Tobula elegantiškos moters, išsiruošusios į užmiestį 
savaitgaliui su draugais, apranga: 

5 kostiumėlis, plokščiapadžiai batai (arba aulinukai žie- 

mą) ir daili kelioninė rankinė. 


Rudeniui, žiemai ir pavasariui skirtas kostiumėlis 
turėtų būti pasiūtas iš gana storo dvispalvio tvido ir 
dėvimas su derančiu megztinių, o ant viršaus tinka 
lietpaltis arba laisvalaikiui skirtas paltukas. Vasarą rei- 
kėtų rinktis iš ryškiaspalvio lino ar medvilnės pasiūtą 
kostiumėlį, derinamą su įliemenuotais marškinukais, 
sandalais ir šiaudine rankine. 
Kelioniniame krepšyje turėtų būti: 

$ paprastas chalatėlis, ne permatomas, bet ir nelabai sto- 
ras, dailus ir puikiai tinkantis pusryčiams, kuriuos vei- 
kiausiai visi kartu valgysite svetainėje; 

S pora kelnių, megztinis ir palaidinė, net ir vasarą; 

S maudymosi kostiumėlis ir paplūdimio suknelė; 

s vakarui: kostiumėlis su kelnėmis, kuris puikiai tiks va- 
karėliui neformalioje aplinkoje, namuose su draugais; 
arba: 

5 ilga vakarinė suknelė negilia iškirpte, jeigu vakaro šei- 
mininkė propaguoja labiau formalų gyvenimo būdą arba 
šeštadienio vakarą vyks kviestiniai pietūs; tačiau, jeigu į 
savaitgalio programą yra įtrauktas neformalus kokteilių 
ir švediško stalo tipo vakarėlis, labiau tiktų: 


6 žiemą — labai paprasta, balta, storos medvilnės suknelė 
su plačia, aukštai ties raktikauliu iškirpta ir iki pečių 
nusitęsusia iškirpte arba blyškios spalvos, berankovė, 
siaura ir aptempta suknelė iš vilnos; vasarą — tokio pat 
tipo iš raštuotos medvilnės ar lino pasiūta suknelė. 


Jeigu moteris yra pakviesta dalyvauti kokioje nors ak- 
tyvioje laisvalaikio veikloje, derėtų nepamiršti ir tam 
skirtų drabužių. Draugus savaitgaliui priėmusiai mo- 
teriai nėra nieko blogiau, nei klube pasirodyti su pras- 
tai apsirengusia drauge arba būti priverstai neapdairiai 
viešniai skolinti baltą teniso sijoną, jodinėjimo batus 
ar tiesiog porą patogių, pasivaikščiojimui skirtų bate- 
lių, nes vienintelė viešnios turima avalynė yra aukš- 
takulniai bateliai, su kuriais neįmanoma nueiti toliau 
negu iki lauko durų. 

Trumpai tariant, net jeigu giliai širdyje nesate lau- 
ko pramogų gerbėja, susiruošusi praleisti savaitgalį 
užmiestyje, turėtumėte bent jau apsirengti atitinka- 

mai ir, žinoma, savo dirbtines blakstienas galite pa- 
likti mieste. 


0-—- 


SEKSAS 


Gyvename pasaulyje, kuriame mokslinė fantastika jau 
tapo realybe. Mechanizmai gali atkartoti beveik visus 
mūsų judesius, maitinamės vis labiau apdorotu maistu 
ir lėtai, bet užtikrintai daromės panašūs į robotus. Ta- 
čiau yra viena sritis, kurios nepalietė mokslo progre- 
sas, veikla, kuri per amžius išlaikė tuos pačius ritualus, 
ir tai yra abipusė vyro ir moters pergalė. Nuo biblinių 
laikų, net tamsiaisiais viduramžiais, vyrai troško mo- 
ters meilės, o moterys buvo daugiau nei laimingos, ga- 
lėdamos jiems ją suteikti. 

Iki 1914 m. jaunų mergaičių švietimo pagrindinis 
tikslas buvo išmokyti jas užkariauti vyrą ir jo nepa- 
leisti. Pirmiausia buvo mokoma socialinių manierų — 
šokti ir bendravimo etiketo. O tada, kai jaunas vai- 
kinas įkliūdavo į beprotiškai mylinčios mamos kan- 
triai austą voratinklį, prasidėdavo maisto gaminimo ir 
namų ruošos pamokos, kad būtų išlaikyta išskirtinė 
teisė į jaunuolio prieraišumą ir jo pinigus. 

Pastarųjų dešimtmečių socialinė evoliucija išlais- 
vino moteris ir atvėrė joms karjeros galimybes, jos 
šiuo metu tokiomis pačiomis sąlygomis už tokį patį 
atlyginimą konkuruoja su vyrais. Tačiau net ši radi- 
kali naujovė nepanaikino amžinai tarp skirtingų lyčių 

egzistavusio potraukio. Moderni moteris gali būti šei- 
mos maitintoja, tačiau pagrindinis jos tikslas lieka tas 
pats — užkariauti vyrą. 

Kiekviena reklama, laikraščiai, žurnalai, kiekvienas 
televizijos kanalas ir radijo stotys kiaurą parą mums 
skelbia, kad, siekiant to tikslo, beveik kiekvienas da- 
lykas moters gyvenime yra potencialus ginklas. Su 
grožiu susiję produktai, tokie kaip šampūnas, dantų 
pasta, kosmetika ir kvepalai, yra pristatomi kaip nepa- 
keičiami mūsų sąjungininkai, o atsisakymas juos pirk- 
ti prilyginamas užsidarymui į vienuolyną. 

Sąmoningai ar ne, vyrai ir moterys pasitelkia įvai- 
riausias gudrybes, norėdami vieni kitus sužavėti, ir, 
reikia pripažinti, vyrai visada yra gerokai diskretiškes- 
ni už moteris. Iš tikrųjų, mėgindamos išnaudoti natū- 
ralius savo privalumus, jos dažniausiai užkerta kelią 
bet kokiai elegancijai. 

Vadinamasis seksualus stilius niekada nebuvo ele- 
gantiškas, jis pritinka tik viliokėms iš gangsterių fil- 
mų ir komiksų. Be to, jokie autoritetingi specialistai 
negali prisiimti atsakomybės už šį gerokai perspaustą 
stilių: nei mados dizaineriai, kurie visada renkasi pa- 
čias liekniausias plokščiakrūtes manekenes, nei masi- 
nių drabužių gamintojai, kuriems nėra nieko sudėtin- 
giau, nei sutalpinti didelį biustą į ką tik iš Paryžiaus 
atkeliavusią įliemenuotą suknelę taip, kad priekyje 
neliktų nė mažiausio ten esančios siūlės įrodymo! 
Ne, pagrindiniai veržlios krūtinės propaguotojai yra 
liemenėlių gamintojai, kurių kūriniai yra tvirti ir sti- 
prūs kaip dangoraižiai, todėl tos anatomijos ypatybės, 

kurios turėjo būti minkštos, natūralios pagalvėlės, 
buvo transformuotos į tikrų tikriausią šarvuotį. Vi- 
suotinis didelio biusto garbinimas ir įžymybių krū- 
tinės dydžiui rodomas dėmesys yra fenomenas, kuris 
galbūt vertas psichiatro ar gyvulių parodos vertinimo 
komisijos dėmesio, tačiau tikrai neturi nieko bendra 
nei su mada, nei su elegancija. 

Kita vertus, negalvokite, kad norėdama būti elegan- 
tiška privalote vilkėti tik asketiškus drabužius aukštu 
apvaliu kaklu arba segėti kojas slepiančius ilgus sijo- 
nus, tarsi būtumėte dievobaiminga Gelbėjimo armi- 
jos dama. Vakarinės pobūvių suknelės su labai gilia 
iškirpte beveik visada atrodo gražiai. Dailiai pasiūtos 
suknelės, kurios formuoja figūrą, tačiau tik švelniai 
užsimena apie tai, kokias formas iš tikrųjų slepia, o ne 
vulgariai jas išryškina, taip pat gali priversti atsisukti 
kiekvieno vyro galvą. Jeigu vis dėlto nesate visiškai ti- 
kra, kad turite tobulą figūrą, ypač jeigu ji linksta į šiek 
tiek putlesnę pusę, užuot ją pabrėžusi, verčiau priden- 
kite. Kalbant apie Wonderbra liemenėles, jos skirtos tik 
visiškai beviltiškoms situacijoms (netgi tada derėtų 
nepamiršti diskretiškumo). 

Visuomenėje gajūs mitai apie tai, kokia apranga la- 
biausiai patinka vyrams. Jaunos moterys jais vadovau- 
jasi ir sąmoningai rengiasi taip, kad patrauktų vyrų 
dėmesį, tačiau jų apranga vyrams dažniausiai sukelia 
tik nuostabą. Kad kartą ir visiems laikams atskirtumė- 
te faktus nuo pramanų, įsiminkite: 

TAI TIKRAI ŽAVI VYRUS: 


5 


5 


Nuo liemens laisvai krintantys sijonai, smulkus liemuo 
ir ilgos kojos. 

Madingi, tačiau ne ekstravagantiški drabužiai. Vyrai do- 
misi mada labiau, nei jums atrodo, net Wall Street Journal 
spausdina straipsnius apie madą. 

Beveik visi mėlynos spalvos atspalviai, balta, labai švie- 
siai arba tamsiai pilka. Kai kurie vyrai negali pakęsti, kai 
žmona apsirengia juodai, o kiti tai tiesiog dievina. 
Kvepalai. Tačiau šiuolaikiniams vyrams patinka lengves- 
ni kvepalai, subtilūs, šiek tiek rafinuoti mišiniai, nepre- 
tenzingi kvapai. 


Kostiumėliai ir paltai su apykaklėmis. 


VYRAI GALVOJA, KAD JIEMS PATINKA: 
(BET TIK EILMUOSE) 

labai atviri aptempti sijonai ir agresyviai išryškintas 
biustas; 


dirbtinės blakstienos; 

„fatališkos“ moters apatinis trikotažas; 
muskuso, rytietiški kvapai; 

smailūs kulniukai; 


metrai juodų kutų ir kilometrai raudono šifono rauki- 
nių. 


Trumpai tariant, vyrams malonu, kai jiems pavydi, ta- 


čiau jie nenori per daug dėmesio. Ir ypač jiems nepa- 


tinka, kai mylima moteris atrodo vulgariai. 


no 

SIJONAI 


Sijonas yra tikras biudžeto draugas ir vienas didžiau- 
sių gatavų drabužių pramonės laimėjimų. Jį ištisus 
metus, nors ir kasdien, galima vilkėti su megztiniu ar 
palaidinuke bet kur, na, išskyrus miesto gatves (ne- 
bent būtų pridengtas paltu). Kiekviena moteris turėtų 
įsigyti bent po vieną juodos vilnos, juodo tvido ir juo- 
dą lininį sijoną. 

Tiesūs sijonai. Dėvimi tik su ilgu švarkeliu, labiausiai 
tiks toms moterims, kurių klubai siauri, o šlaunys lie- 
knos. 

Platėjantys sijonai. Su jais puikiai atrodys bet kokios 
figūros moteris, ypač tos, kurių užpakaliukas riestas; 
derinkite su trumpu švarkeliu. 

Klostuoti sijonai. Judant gracingiausiai atrodo „saulės 
kliošo“ tipo sijonai, tačiau reikia turėti labai liekną lie- 
menį; mokyklinės uniformos stiliaus sijonas labiausiai 
storina klubus. 

Ties liemeniu suimti, platėjantys sijonai. Kuo lieknesnis 
liemuo, tuo žavingesnis efektas. Šie sijonai „nekenčia“ 
švarkelių, bet prašyte prašosi plataus, aptempto diržo. 

Sijonai su dideliu užmetimu priekyje. Lengva apsivilkti 
ir nesunku susipakuoti, tačiau vis dėlto nelabai prak- 
tiška. Šiuo metu išėję iš mados, tinka nebent su prie jo 
derančiu maudymosi kostiumėliu. 

Šortai-sijonas. Elegantiškai atrodo tik kaip medžio- 
klės ar boulingo aprangos dalis. 

Ilgi vakariniai sijonai. Pastaraisiais metais buvo pri- 
miršti, tačiau po truputį susigrąžina ketvirtame pra- 

ėjusio amžiaus dešimtmetyje turėtą populiarumą ir 
grįžta kaip puikus vakarinis apdaras namuose. 

Jeigu jau atradote labiausiai jums tinkantį sijono sti- 
lių, siūlau prie jo ir apsistoti, net jeigu tai reikštų, kad 
turėsite keletą to paties modelio, nors ir iš skirtingų 
medžiagų pasiūtų sijonų. 

Turėdama keletą sijonų, palaidinių, megztinių ir 
diržų, galite labai patraukliai rengtis ir netgi sudary- 
ti įspūdį, kad jūsų spintoje didelis drabužių pasirin- 
kimas, nors iš tiesų visiems šiems drabužiams būsite 
išleidusi palyginti nedidelę sumą pinigų. 

SKRAISTĖS, ŠALIKAI IR SKAROS 


Šie terminai iš tikrųjų yra sinonimiški ir įvardija ištisą 
audinio ar kailio atraižą, kurios ilgis didesnis už plotį. 
Skraistė dažniausiai būna tokio paties ilgio kaip ir dra- 
bužis, su kuriuo ji derinama, o šaliai ir skaros gali būti 
ir trumpesni. Visi trys aksesuarai kostiumėliui, paltui 
ar suknelei prideda šiek tiek elegancijos, o pagrindinė 
jų paskirtis — šildyti. 

Jie gali būti tokios pat spalvos ir iš tokio pat audi- 
nio kaip ir drabužis, prie kurio yra derinami, tačiau 
gali būti ir kontrastingos spalvos. Šiuos aksesuarus gali 
puošti kutai arba bumbuliukai (rizikingiau), arba jie 
gali būti visiškai paprasti, be papildomų detalių. 

Žemo ūgio moterys klysta, galvodamos, kad jos ne- 
gali nešioti skraisčių. Priešingai, skraistės vizualiai 

sukuriamas vertikalus efektas puikiai tinka jų figūroms, 
lygiai taip pat jos tinka stambesnėms moterims, kurių 
plotį jos tiesiogine to žodžio prasme padalija į dvi dalis. 

Skraistės gali atrodyti elegantiškai ir su visiškai kas- 
dieniais drabužiais, ir su formalia vakarine suknele, be 
to, jos labai praktiškos ir vasarą, ir žiemą. Priderinta 
skraistė dažniausiai yra tobula ilgos ar trumpos vaka- 
rinės suknelės palydovė, o kartais net neįmanoma iš- 
siversti be atskiros vakarinės pelerinos. 

Trumpai tariant, skraistės, šalikai ir skaros turi aibę 
gerųjų savybių ir nė vieno trūkumo. Kaip papildomą 
privalumą galima įvardyti tai, kad šie aksesuarai sutei- 
kia galimybę pademonstruoti pačius moteriškiausius 
gestus ir leidžia gracingai judėti pečiams, — romantiš- 
kai nusiteikusi moteris gali tuo pasinaudoti ir sulaukti 
nuostabių rezultatų. 


os 


SPALVA 


Gali visai pagrįstai pasirodyti, kad spalva yra nekintan- 
ti elegancijos dalis ir kai kurios spalvų kombinacijos 
yra pripažintos kaip gražios kartą ir visiems laikams. 
Vis dėlto spalva niekuo nesiskiria nuo kitų eleganci- 
jos dalių ir atspalvis ar spalvų derinys, kurie šiandien 
atrodo netinkami, rytoj, žiūrint, kaip jais sužaisi, gali 
nepaprastai sužavėti. Kas būtų pagalvojęs, kad pilkšvai 
smėlinė bus pritaikyta klasikiniams drabužiams, kad 
sodriai žalia ir mėlyna spalvos iš viduramžių vitražų 

bus perkeltos ant raštuotoms suknelėms siūti skirtų 
audinių arba, ačiū Dior, juodą derinsime su ruda, tam- 
siai mėlyna ar net samanine žalia? 

Realybėje moteris turi labai ribotas galimybes pritai- 
kyti savo nuožiūra parinktus spalvinius sprendimus. 
Kadangi neutralių spalvų odinės pirštinės, batai ir ran- 
kinės atrodo stilingiausiai, elegantiška moteris visada 
turi turėti neutralios spalvos aksesuarų derinius: juo- 
dą, rudą, tamsiai mėlyną ir natūralios spalvos šiaudinę 
rankines, o taip pat odinius juodos, rudos ir smėlinės 
spalvos batus. Na, o kalbant apie spalvas, moteriai te- 
reikia rūpintis, kokios spalvos galvos apdangalus, pa- 
laidines, megztukus, šalius ir papuošalus išsirinkti, 
kad jie tobulai derėtų su pagrindiniais jos garderobo 
drabužiais. Toms, kurios nepasitiki savo skoniu, siūlau 
kelis tikrai sėkmingus spalvų derinius: 


Šviesi pagrindinė spalva Antrinė spalva 


Balta Juoda, taip pat visi tamsūs ir 
ryškūs atspalviai 

Šviesiai smėlinė Juoda, ruda, raudona ir žalia 

Šviesiai pilka Ruda, tamsiai žalia, tamsiai pilka, 
raudona 

Žydra Ruda, tamsiai žalia, avietinė, 


violetinė, smėlinė, tamsiai pilka 


Rožinė Smėlinė, violetinė, tamsiai 
mėlyna, pilka 

Šviesiai geltona Juoda, tamsiai mėlyna, ruda, pilka 

Rausvai violetinė Slyvinė, ruda, tamsiai mėlyna 

Šviesiai žalia Tamsiai žalia, raudona 

Tamsi pagrindinė spalva 


Juoda 


Ruda 


Tamsiai pilka 


Tamsiai mėlyna 


Tamsiai žalia 


Slyvinė 


Tamsiai raudona 


Ryški pagrindinė spalva 
Mėlyna (su violetiniu 
atspalviu) 


Turkio (mėlyna su 
tamsiai mėlynu žalsvu 
atspalviu) 


Melsvai žalia 
Gelsvai žalia 
Auksinė 


Citrininė geltona 

Antrinė spalva 


Smėlinė, balta, pudros spalva; 
šviesūs, bet ne pasteliniai 
atspalviai, tokie kaip Žydra ar 
rožinė (išskyrus šviesiai geltoną 
kepurę prie juodų batų, rankinės 
ir pirštinių) 

Balta, smėlinė, juoda, rausvai 
oranžinė, oranžinė, tamsiai žalia 
Smėlinė, juoda, visos blankios ir 
ryškios spalvos 


Balta, citrininė geltona, turkio, 
avietinė, ryškiai žalia, rausvai 
violetinė 

Žydra, balta, smėlinė, ryškiai 
raudona, šviesiai geltona 


Žydra 


Juoda, žydra, smėlinė 


Antrinė spalva 
Juoda, balta, ryškiai žalia su 
melsvu atspalviu 


Balta, smėlinė, pudros spalva 


Tamsiai mėlyna, juoda, balta 
Smėlinė, balta, ruda 
Juoda, balta, ruda 


Juoda, balta, tamsiai mėlyna, 
tamsiai žalia, šviesiai rožinė, 
oranžinė 


Ryški pagrindinė spalva Antrinė spalva 


Oranžinė Balta, citrininė geltona, juoda, 
tamsiai žalia 

Avietinė Tamsiai mėlyna, balta 

Ryškiai raudona Ruda, balta 

Purpurinė Ruda, balta, žydra, rožinė, turkio 


Visi pasteliniai atspalviai gali būti gana sėkmingai tar- 
pusavyje derinami, tačiau jie tinkami tik vasaros vi- 
duryje ar labai puošniai vakarinei aprangai. Pastelinių 
spalvų aksesuarai su miestui skirta apranga dažnai at- 
rodo šiek tiek nuobodžiai. 

Labai sunku sukurti elegantišką ir harmoningą deri- 
nį iš trijų skirtingų spalvų, nebent dvi iš jų yra juoda 
ir balta. 

Kai kurios spalvos jums gali tikti labiau negu kitos, 
tai priklauso nuo veido ir plaukų spalvos, tačiau di- 
džiajai daliai moterų nėra jokių absoliučių ribojimų, 
renkantis spalvas, na, nebent esate liepsnojanti rau- 
donplaukė (tokiu atveju dažniausiai patariama vengti 
visų raudonos ir rožinės spalvos atspalvių). Be to, dau- 
guma moterų nuo vaikystės turi išankstinę nuomonę, 
kokių spalvų drabužiai joms tinka, o kurių geriau atsi- 
sakyti. Tokiu būdu jos iš savo aprangos išbraukia daug 
tikrai joms tinkančių atspalvių, nes tiesiog nesiryžta 
jų išmėginti. 

Jeigu esate labai įdegusi, reikėtų vengti juodos ir 
tamsiai mėlynos spalvų, o štai rudos spalvos drabu- 
žiai labai gražiai atrodo ant įdegusio kūno. Pastelinės 
spalvos irgi paprastai ne taip „apsunkina“ veidą kaip 

ryškūs atspalviai, todėl vyrėlesnės moterys dažniausiai 
atrodo daug gražiau su baltos, žydros, rožinės, šviesiai 
pilkos arba smėlinės spalvos drabužiais nei su juodais 
ar rudais. 

Raudona spalva beveik visada gražiai atrodo, be to, 
pakelia nuotaiką. Lygiai taip ir žydra spalva tinka vi- 
soms, nepaisant jūsų odos ir plaukų spalvos ar am- 
žiaus. 

Kai šviečia saulė, galite sau leisti rinktis daug ryš- 
kesnių spalvų drabužius nei tada, kai miestas nusidažo 
pilkomis spalvomis. Išskyrus violetinę spalvą, kurią 
ryški saulės šviesa ne taip palankiai veikia. Taip pat 
reikėtų vengti drabužių iš tamsiai mėlynos medvilnės, 
nes dažnai ji atrodo niūri ir išblukusi. 

Aš asmeniškai teikiu pirmenybę šioms spalvoms: 
oranžinei, citrininei, turkio ir baltai vasarą; juodoms, 
pilkoms, smėlinėms, tamsiai mėlynoms ir rudoms 
miesto suknelėms; ryškiems paltams ir kostiumė- 
liams; na, o baltą spalvą renkuosi vakaro aprangai. 

Tiesą sakant, norint atrodyti tikrai stilingai, ypač 
karjeros siekiančiai moteriai, miestui reikėtų rinktis 
neutralių spalvų sukneles net ir vasaros viduryje (ta- 
čiau iš ryškiaspalvės vilnos pasiūti paltai ir kostiumė- 
liai atrodo žymiai patraukliau). 

Derinant dienos aprangai skirtų drabužių spalvas, 
būtina jas įvertinti dienos šviesoje, o vakaro aprangos 
spalvas reikėtų rinktis dirbtinėje šviesoje. Kiekvieną 
kartą, bandant priderinti naują spalvą, patarčiau tu- 
rėti nedidelį to audinio pavyzdį. Rinkdamasi suknelę, 
jau turite būti apsisprendusi, kokios spalvos bus jūsų 

plaukai ir makiažas, o ne miglotai murmėti: „Tikiuo- 
si, taip pat gerai atrodysiu ir pakeitusi lūpdažio at- 
spalvį..“ 

Nors mados žurnalų ir prekybos centrų reklamuoja- 
mos naujos spalvų tendencijos iš pradžių gali atrodyti 
tikrai viliojančios, tačiau iš tikrųjų jos labai greitai at- 
sibosta. Bet kuriuo atveju būtų puiku pačiai susikurti 
jums tinkančių spalvų paletę, ir visai nebūtina savęs 
riboti vien mėlynais, rudais ar smėliniais atspalviais. 
Visgi, prieš įtraukdama visiškai naują atspalvį į savo 
garderobą, turite būti tikra, kad sugebėsite suderinti 
jį su turimais drabužiais, net jeigu tai tik pora naujų 
auskarų. 

Apibendrinant: elegantiška moteris kartkartėmis 
turi išdrįsti išmėginti neįprastą spalvą, tačiau prieš 
tai turi labai gerai viską įvertinti ir pasikliauti sveiku 
protu. 


nos 


STILIUS 


Kasdienio rafinuotumo esmė, kitaip tariant, stilius, 
yra šiek tiek mažiau išnagrinėta nei elegancija ir šiek 
tiek intelektualesnio pobūdžio. Kai kuriems žmonėms 
stiliaus pojūtis yra įgimtas, tačiau kartais jie patys to 
nežino. Stilių jaučia tik tie, kurie jau yra pasiekę tam 
tikrą kultūros lygį, turi laisvo laiko savo išvaizdai puo- 
selėti ir trokšta būti elito, kurį galima pavadinti „iš- 
vaizdos aristokratai“, dalimi. Stiliaus pojūtis yra Dievo 

dovana ir jis neturi jokio ryšio nei su grožiu, nei su 
turtais. Vienas kūdikis, dar gulėdamas vaikiškoje love- 
lėje, gali turėti stiliaus pojūtį, o kitas — ne. 
Lengviausia šią savybę apibūdinti konkrečiais pa- 
vyzdžiais: 
Kenedžiai buvo stilingi, Trumanai - ne. 
Princesė Diana turėjo stiliaus pojūtį, princesė Margaret - ne. 
Marlene Dietrich ir Greta Garbo buvo stilingos, tačiau Rita 


Hayworth ir Elizabeth Taylor, nepaisant jų grožio, praban- 
gių drabužių ir papuošalų, — ne. 


Norint išsiugdyti gerą stiliaus pojūtį (jeigu jo iš tikrų- 
jų trūksta), svarbiausia suvokti, kad jo neturite. Tada 
jau galite atsiduoti į patyrusių specialistų, kurie pakeis 
jūsų siluetą, šukuoseną, makiažą, manieras ir apran- 
gą, rankas. Žinokite, bent jau savo asmens tipą: esate 
kasdieniška ir paprasta ar lėliška ir rafinuota. Ištyri- 
nėkite visus mados žurnalus. Realiame gyvenime pa- 
bandykite surasti tokią moterį, kurios tipas būtų toks 
kaip jūsų, o stiliaus pojūtis — visuotinai pripažintas. 
Kruopščiai išanalizuokite jos aprangos stilių ir elgse- 
ną, kad suprastumėte, kuriuos dalykus galite kopijuo- 
ti. Galbūt tai nėra pati patikimiausia formulė, norint 
išsiugdyti stiliaus pojūtį, tačiau iš man žinomų - 
kol kas geriausia. 

Be to, jeigu suvokiate, kad jums trūksta stiliaus po- 
jūčio, pusė mūšio jau laimėta, nes blogiausias atvejis 
yra tada, kai moteris neturi nė menkiausio supratimo, 
kas yra stilinga. 


nes 

SUKNELĖS 


Dauguma sumanių moterų rytui renkasi kostiumėlius, 
nes iš mūsų drabužinių visiškai išnykusią popietės su- 
knelę pakeitė jaunatviškesnis ir ne toks pretenzingas 
dviejų dalių ansamblis, o kartais net megztuko ir sijo- 
no derinys. 

Tačiau po šeštos valandos vakaro suknelė sėkmin- 
gai grįžta kokteilių ar vakarinės suknelės pavidalu. Tai 
yra „mažos juodos suknelės“ triumfo akimirka. Su- 
knelė turėtų būti iš plonos vilnos ar šilkinio aksomo, 
su nedidele iškirpte, labai kruopščiai sumodeliuota ir 
pasiūta. Vėlesniam vakarui juodą geriau iškeisti į ryš- 
kesnę spalvą ir prabangesnį audinį, gal net siuvinėtą 
ar papuoštą karoliukais. Na ir galiausiai, iškilmingam 
renginiui galite pasirinkti pačią puošniausią ilgą po- 
būvių suknelę. Ją apsivilkusi turite patirti stebuklingą 
pasikeitimą — turite pasijusti kaip princesė. Nelabai 
išvaizdi moteris visada atrodo gražiau vilkėdama ilgą 
suknelę. Tarp kitko, tik vakare moteris turi teisę, o gal 
net ir pareigą, atkreipti į save dėmesį. Todėl ilga juoda 
pobūvio suknelė, kuri, be kita ko, turi ir labai praktiš- 
kos suknelės reputaciją, iš tikrųjų nėra jau toks labai 
sumanus pasirinkimas. 

Elegantiškai moteriai visiškai nebūtinas labai platus 
suknelių asortimentas, jai užtektų šių suknelių: 


BEVEIK VISADA TINKA: 
balta vilnonė suknelė (susitikimams pietų metu, popietėms 
ir neformaliems vakaro susitikimams); 

juoda aksominė suknelė (paprasta, bet labai stilinga, kok- 
teilių vakarėliams, vakarienėms ar į teatrą); 


ryški vakarinė suknelė, trumpa arba ilga, pasiūta iš praban- 
gesnės vilnos ar šilko. 


ŽIEMĄ (PAPILDOMAI): 
neutralios spalvos vilnonė suknelė, kuri sukurtų harmo- 
ningą derinį su žieminiu paltu. 


PAVASARĮ: 
šilkinė suknelė, kuri derėtų su pavasariniu paltuku; 


daili vakarinė suknelė, kuri gali būti ir trumpa, ir ilga, pa- 
siūta iš baltos ar kitos šviesios spalvos (citrininės, turkio, 
koralinės, žydros) lengvo audinio. 


VASARĄ: 
Moters veiklos pobūdis ir klimato juosta daugiausia lemia, 
kiek lengvai skalbiamų medvilninių ar lininių suknelių 
moteriai gali prireikti. 


0. 


ŠORTAI 


Sporto prekių pardavėjos turėtų reikalauti pirkėjos as- 
mens dokumento, kad neparduotų šortų moteriai, ku- 
riai yra per 40 metų ir kurios klubai platesni nei 96 cm. 

Jeigu nesate absoliučiai patenkinta savo kojų ilgiu ar 
kelių grožiu, geriau apsieiti be šortų. Iš visų šortų rū- 
šių sudėtingiausia priderinti ilgus šortus, nes „skautiš- 
ka“ išvaizda niekada nepasižymėjo elegancija. 

Labai trumpi šortai gali atrodyti tikrai patraukliai, 
tačiau tik tuo atveju, jeigu moteris gali pasigirti iš- 

ties gražiomis šlaunimis — ne per liesomis, ne per 
sunkiomis ir nesuglebusiomis. Trumpi šortai neturė- 
tų apnuoginti apatinės sėdmenų dalies ir būti pakan- 
kamai prigludę prie kojų, nes pernelyg laisvi trumpi 
šortai gali atrodyti nepadoriai. Bet kuriuo atveju po 
šortais turite mūvėti patogias, nepermatomas apati- 
nes kelnaites, geriausiai — tokios pat spalvos kaip ir 
šortai. 

Po šešiolikos metų bet kokio stiliaus šortus dera iš- 
sitraukti tik paplūdimyje, teniso aikštelėje ar laivo de- 
nyje. 


0. 


ŠVENTĖS 


Gyvenime būna daug įvairiausių progų, kai net pati 
nepretenzingiausia, mažiausiai dėmesio aprangai ski- 
rianti moteris suvokia, kad, žvelgiant iš socialinių 
perspektyvų, labai svarbu elegantiškai apsirengti. Stai- 
ga apimta panikos, kad bus dėmesio centre, ji užduoda 
sau tą keblų klausimą: „Ką reikės apsirengti?“ ir išlekia 
pirkti naujos suknelės. 

Nesvarbu, kokia tai proga: krikštynos, garbingam 
svečiui pagerbti skirtas banketas, labdaringas rengi- 
nys, apdovanojimų ceremonija, diplomo įteikimas 
jūsų vaikui ar gimtadienis, o gal tik kalėdinis vakarė- 
lis darbe ar panašaus pobūdžio renginys, kurio metu 
jūs ar jūsų vyras būsite dėmesio centre, — visada tu- 
rėtumėte prisiminti, kad paprastumas yra geriausias 

pasirinkimas, ir nesistengti radikaliai pakeisti savo 
išvaizdos. 

Pavyzdžiui, jeigu 364 dienas per metus renkatės pa- 
gal užsakymą pasiūtus kostiumėlius, plokščiapadžius 
batus ir akinius raginiais rėmeliais, nesugalvokite nei 
iš šio, nei iš to į plaukus įsisegti puošnų kaspiną ir 
apsirengti raudoną raukiniais ir nėriniais papuoštą 
suknelę. Ir atvirkščiai, jeigu visi įpratę matyti jus ryš- 
kiaspalviais drabužiais ir žėrinčiais papuošalais, ne- 
reikėtų į šventę apsirengti juodos spalvos drabužiais, 
lyg vyktumėte į laidotuves. Tokiu atveju visi tiesiog 
nustebtų, tačiau per tokias šventes geriau nesiekti sen- 
sacijų, o gražiai ir patraukliai apsirengti. 

Norėdama teisingai pasirinkti drabužius, turėtumė- 
te atkreipti dėmesį į paros metą, formalumo lygį ir 
aplinką, kurioje vyks ceremonija. 

Juoda spalva nelabai tinka vėlyvai ir ceremoningai 
šventei ar oficialiam vakaro renginiui, tiesą sakant, ji 
netgi draudžiama. Tačiau kol kas niekas dar neišrado 
nieko geresnio už prabangią, trumpą, berankovę va- 
karinę suknelę su šiokia tokia iškirpte, kuri labiausiai 
dera prie juodos spalvos vyriško kostiumo, ne tik prie 
juodos peteliškės. Ši prabangi juoda suknelė yra nepa- 
mainoma kiekvienos moters garderobo dalis ir tobu- 
lai tinka dalykinei vakarienei, kurios metu jūsų vyras 
viršininkui, kolegoms ar klientams išdidžiai pristato 
savo ne tik skoningai, bet ir elegantiškai pasipuošusią 
žmoną. 

Jeigu priimate svečius namuose, nesvarbu, kokie 
turtingi ar svarbūs jie būtų, nederėtų stengtis jų ap- 

stulbinti. Be to, būtų labai neprotinga užgožti savo 
viešnias, pasirinkus stulbinančią ar labai brangią va- 
karinę suknelę, nes tai sukeltų vien pavydą, o mes juk 
žinome, ką sugeba pavydi moteris! Pernelyg stengda- 
masi elegantiškai apsirengti ir linksminti svečius, gali- 
te pati to nenorėdama papiktinti būtent tuos žmones, 
kuriuos labiausiai norėjote sužavėti... 


o 


4 


TRŪKUMAI 


Yra moterų, kurios kompleksuoja dėl įvairių fizinių 
savybių, pavyzdžiui, dėl: 


$ didelio ūgio 


Šiais laikais turėtumėte būti milžinė, kad galėtumėte 
save vadinti pernelyg aukšta, nes aukštos moterys yra 
madingos, be to, visame pasaulyje jaunosios kartos at- 
stovai stiebiasi vis aukščiau. Manau, kad skyriuje apie 
figūrų tipus rasite daug paguodžiančių minčių. Išlais- 
vinkite sportišką, „laukinę“ savo prigimtį ir būkite 
tiesiog šauni. Visus pavergsite savo paprastumu. 


5 mažo ūgio 


Turėtumėte įsisąmoninti, kad egzistuoja daug vyrų, 
kurie tiesiog dievina lėliškos išvaizdos moteris, todėl 
turėtumėte pabrėžti šią savo žavią, „iš lizdo iškritusio 
mažo paukštelio“ savybę. Būkite subtili, itin kruopš- 
čiai rūpinkitės savo išvaizda, atrodykite lengvabūdiš- 
ka, švelni ir bejėgė. O sulaukusi senatvės, būkite ža- 

vinga maža poniutė, nuolat trinanti sau pečius, kad 
sušiltų. Vyrai visą gyvenimą norės jus globoti ir už- 
stoti, be to, galėsite išvengti varginančių namų ruošos 
darbų, kuriuos aukštosios jūsų seserys turės nudirbti 
pačios. 


S ugningų raudonų plaukų ir strazdanų 


Tiesą sakant, toks derinys ypač patrauklus, laikytinas 
veikiau pranašumu nei trūkumu. Vienintelis neigia- 
mas dalykas — negalėsite leisti sau kiek panorėjusi 
degintis saulėje ir dėvėti raudono ir rožinio atspalvio 
drabužių. Žinoma, jeigu savo plaukų spalvos tiesiog 
negalite pakęsti, visada galima juos nusidažyti kitu 
atspalviu. 


s didelės krūtinės 


Per didelė krūtinė iš tiesų gali būti nemaža kliūtis, no- 
rint dėvėti madingus drabužius. Jeigu jums nepatinka, 
kaip atrodote apsirengusi megztinį, ant viršaus visada 
galima užsimesti nesusagstytą švarkelį, tada krūtinė 
vizualiai nebeatrodys tokia plati. Tą patį efektą išgau- 
site apsigobusi šaliku ar skraiste. O jeigu manote, kad 
didelė krūtinė yra tikras košmaras, pasitaupykite pi- 
nigų plastinei operacijai. Jeigu man tektų rinktis, ką 
operuoti: nepatrauklią nosį ar per didelę krūtinę, net 
nemirktelėjusi pasirinkčiau pastarąjį variantą. 

Jeigu jūs turite dvynę seserį, dėl Dievo meilės, vos 
tik galėsite pati sau pirkti drabužius, niekada, pabrė- 
žiu — niekada, nebepirkite tokių pat drabužių kaip 
jos! 

Daug moterų kompleksuoja dėl trūkumų, kurie iš 
tiesų egzistuoja tik jų vaizduotėje. Kartais, kai ko- 
kia nors moteris, matuodamasi suknelę sako, kad jos 
klubai per siauri, gailiuosi, kad negaliu pasikeisti su 
ja vietomis. Ji greitai suprastų, kiek problemų sukelia 
platūs klubai! 

Net jeigu gamta ir pašykštėjo dailių kūno formų, 
nėra prasmės dejuoti dėl to, ko neturite. Vietoj to pa- 
brėžkite geriausius savo bruožus, o visa kita užmas- 
kuokite. 

Gera nuotaika ir optimizmas — taip pat neatskiria- 
ma elegancijos dalis. 


o 


TURTAI 


Kai daugelio šalių ekonominė gerovė dar nebuvo tokia 
jau fantastiška, sudaryti turtingo Žmogaus įspūdį buvo 
blogo skonio ženklas. Net žodžiai „turtingas“ ir „pa- 
siturintis“ buvo įgiję menkinamąjį atspalvį, nesvarbu, 
kad kartais jais apibūdinamos valgomojo dekoracijos 
ar moters kūno formos. Būdami glaudžiai susiję su 
puikavimusi, minėti žodžiai tapo „vulgaraus“ ir „ne- 
elegantiško“ sinonimais. 

Dideli turtai, kaip ir tikra prabanga, turi būti beveik 
nepastebimi. Na, išskyrus tuos kelis žinovus, kurie vos 
užmetę akį supranta, kad tas paprastas mėlynos spal- 
vos švarkelis iš tikrųjų yra originalus Balenciaga mode- 
lis, kainuojantis kaip geri kailiniai. 


SB 


UŽTRAUKTUKAI 


Užtrauktukus tikrai sukūrė koks nors pavargęs ir ne- 
kantrus vyras, kuriam atsibodo kas vakarą segioti ant 
žmonos suknelės per visą nugarą nusidriekusias ne- 
sibaigiančias eiles mažų sagučių! Tačiau visai nesvar- 
bu, kas įkvėpė juos sukurti, užtrauktukas — nuostabus 
išradimas, tik, deja, ne toks žavus iš estetinės pusės. 
Todėl užtrauktukai turi būti kuo mažiau pastebimi, 
nudažyti tokia spalva, kad derėtų prie rūbo, paslėp- 
ti plokščiame prarėže ir ne ilgesni, nei būtina, norint 
lengvai apsivilkti ir nusivilkti drabužį. 

Rimčiausias užtrauktukų trūkumas yra tas, kad 
jiems trūksta lankstumo. Jie puikiai tinka drabu- 
žiuose, kurie susegami tiesia linija, tačiau negali būti 
naudojami laisvoms ar klostuotoms suknelėms. Tokiu 
atveju geriau kaitalioti kabliukus su kilpele ir užspau- 
džiamus segtukus arba sagas ir kabliukus su kilpele. 
Sagomis susagstoma nugara atrodo nepaneigiamai sti- 
lingiau nei užtraukiama užtrauktuku, tačiau sukelia 
gerokai daugiau vargo. Dauguma dizainerių nemėgsta 

ir užtraukiamų ilgų rankovių, tačiau vėlgi — užtrauk- 
tukai daug praktiškiau! 

Atidūs dizaineriai stengiasi išvengti užtrauktukų 
ten, kur jie gali sukelti diskomfortą, pavyzdžiui, kur 
gali pasitaikyti ant jo atsisėsti, arba ten, kur užtrauk- 
tuko prarėžo pridedami keli milimetrai galėtų susto- 
rinti liemens arba klubų liniją. Todėl nugaros užtrauk- 
tukas labiausiai tinka suknelėms, priekio (visai kaip 
vyrams) — kelnėms, o du trumpi iš abiejų pusių įsiūti 
užtrauktukai — tiesaus silueto sijonams. 


o 


VAKARIENĖ 


Gavus kvietimą į vakarienę, visada reikėtų ne tik pa- 
klausti, kiek svečių dalyvaus, bet ir pasidomėti, ko- 
kia jos proga ir koks aprangos kodas. Paprastai, jeigu 
tai toks pasibuvimas, per kurį reikia vilkėti vakarinę 
aprangą, atsiųsto kvietimo kamputyje puikuosis nedi- 
delis užrašas black tie (liet. juodas kaklaraištis), taigi žino- 
site, kad vakaro šeimininkai tikisi išvysti jus su ilga ar 
trumpa vakarine suknele. 

Vakarinės suknelės nereikėtų painioti su pokylio su- 
knele, nes pastaroji turėtų būti gerokai prašmatnesnė. 
Elegantiškiausios vakarinės suknelės, be jokios abejo- 
nės, yra iš vilnos arba iš šilko, jos turėtų būti su ranko- 
vėmis, gilia iškirpte ir siekti žemę arba būti be ranko- 
vių ir aukštu kaklu. Trumpa vakarinė suknelė turėtų 
būti pasiūta iš prabangesnio audinio, gal net siuvinėta 
karoliukais. 

Kai vyrų prašoma vilkėti klasikinį tamsios spalvos 
kostiumą, jūs nedvejodama galite apsitempti juo- 
dą glamžyto audinio suknelę su gilesne iškirpte, nes 

galite būti tikra, kad visos kitos vakaro viešnios pa- 
sielgs lygiai taip pat. Jeigu ši perspektyva atrodo per- 
nelyg nuobodi (puikiai suprantu, kodėl), žiemą visai 
neblogai tiktų ryškios spalvos vakarinis kostiumėlis iš 
aksomo ar brokato, o vasarą — pastelinės spalvos nė- 
riniuotas ar blizgaus šilko kostiumėlis. Na, o aptemp- 
ta balta vilnonė ar aksominė suknelė gilia iškirpte — 
tobulas pasirinkimas bet kokiu metų laiku. 

Tiesą sakant, balta nuobodaus audinio ir labai pa- 
prasto dizaino suknelė yra vienas universaliausių ir 
naudingiausių drabužių pasaulyje. Metų metus laiky- 
site ją savo spintoje ir kas kartą, nuėmusi nuo paka- 
bos, pasveikinsite kaip tikrą draugą. Balta suknelė po 
žieminiu paltu atrodo lygiai taip pat patraukliai kaip ir 
tada, kai vilkima viena pavasarį ar vasarą. 


no 


VĖRINIAI 


Idealus, visoms tinkantis ir nepakeičiamas kiekvienos 
moters aksesuaras yra perlų juosta. Kiekviena mote- 
ris privalo turėti vienos juostos ir kitą trijų ar penkių 
juostų perlų vėrinius. Jeigu esate gerbiama ir vyresnio 
amžiaus dama, galite pasipuošti net septynių ar devy- 
nių perlų juostų vėriniu. Čia, kaip ir vazoje pamerktos 
rožės, — nelyginis skaičius atrodys elegantiškiau. 

Jūsų perlai gali būti dirbtinai išauginti, dirbtiniai, 
o jeigu esate viena iš nedaugelio laimingųjų, kurioms 
itin pasisekė, — tikri. Tačiau pastarosioms nereikėtų 

labai pavydėti, nes dažniausiai jos bijo net minties apie 
tokios brangios investicijos demonstravimą aplink 
savo kaklą, palieka perlus saugykloje ir dėl to sielvar- 
tauja, nes tikrus perlus reikia nešioti, kitaip, retai lies- 
damiesi su oda, jie pamažu praranda savo žvilgesį. 

Gražuolių perlų dydis ir atspalvis priklauso nuo in- 
dividualių moters veido bruožų ir odos spalvos tono. 
Paprastai ilgo ir plono kaklo savininkėms labiausiai 
tinka iš gana didelių, vienodo dydžio perlų suvertas 
prie kaklo prigludęs vėrinys, o platesnio kaklo mote- 
rys turėtų rinktis ilgesnį, kelių, pakopomis einančių 
juostų vėrinį. Nesvarbu, kurį vėrinį pasirinksite, sau- 
gumo dėlei perlai juostoje vienas nuo kito visada turi 
būti atskiriami mazgu, tačiau ne per dideliu, kad per- 
lai išliktų arti vienas kito ir galėtų skleisti visą savo 
žvilgesį. 

Užsegimas taip pat labai svarbu, nes dviejų ar dau- 
giau juostų vėrinį puošiantis gražus užsegimas gali 
būti nešiojamas ir priekyje ar šalia peties. Be to, su- 
sidarys įspūdis, kad pasipuošėte dviem ar trimis skir- 
tingais vėriniais. 

Auksinis vėrinys elegantiškai atrodo, tik jeigu jis yra 
nepriekaištingos kokybės, pavyzdžiui, antikinio dizai- 
no ar nusagstytas pusbrangiais akmenimis. Paprasta 
fabrikiniu būdu pagaminta aukso grandinėlė, kurios 
vertę labiau nusako svoris, o ne juvelyro meistrišku- 
mas, niekada nebus labai stilinga. 

Šiais laikais retai kada pamatysi neįkainojamų, brang- 
akmeniais nusagstytų vėrinių, kurie pereidavo iš kar- 
tos į kartą aristokratų šeimose. Nebent elegantiškame 

uždarame pokylyje ar per valstybines šventes. Tačiau 
net ir tokiu atveju dauguma Paryžiaus aukštuomenės 
damų kitą rytą po renginio skuba į Vendome grąžinti 
iš juvelyro vienam vakarui pasiskolintą smaragdų ar 
rubinų rinkinį. 

Na, o bižuterijos vėriniai, nors ir pasiekė naujas ma- 
“dos aukštumas, tačiau šiuo metu vis tiek nėra tokie 
mėgstami kaip sagės ar puošnūs segtukai. Prie dau- 
gelio drabužių: prie labai gilių iškirpčių, labai aukšto 
arba apvalaus kaklo kirpimo, prie suknelių be petne- 
šėlių, tikrai reikia vėrinio, norint, kad derinys atro- 
dytų harmoningai. Vieninteliai, ko reikėtų vengti, yra 
netikri deimantai, nes jie beveik visada yra nepavyku- 
si tikrų deimantų vėrinio imitacija, taigi, kaip ir bet 
kokia kita klastotė, laikomi neelegantiškumo viršūne. 
Tačiau netikri deimantai, derinami su kitokiais spal- 
votais akmenukais ar perlais, ypač jei papuošalas yra 
antikinio stiliaus, vakariniam ansambliui gali pridėti 
nemažai savitumo. 

Perlus ar auksinį vėrinį (pastarasis ne toks stilingas) 
galite segtis nuo pat ankstyvo ryto, o paprastą bižu- 
terijos ar iš pusbrangių akmenų, tokių kaip turkis ar 
koralai, sukurtą vėrinį reikėtų rinktis jau po pietų. 

Jeigu nepasitikite savo skoniu, turėtumėte žinoti, 
kad niekada nesuklysite ir atrodysite labai stilinga, 
jeigu pasirinksite: 

6 prie kostiumėlio arba megztinio: mieste — perlus, pro- 

vincijoje — perlus arba didelius spalvotus karolius; 


5 prie spalvotos suknelės: perlus arba kelias juostas spal- 
votų karolių, kurie sukurtų akiai malonų derinį, pa- 


174 


vyzdžiui, geltoni karoliai ir oranžinė suknelė, koralai 
ir šviesiai mėlyna suknelė, turkis ir smėliniai atspalviai 
arba nefrito karoliai ir tamsiai mėlyna suknelė; 

S prie juodos suknelės — tris juostas perlų; 

5 prie raštuotos suknelės — perlus arba spalvotus karolius, 
kurie atkartotų vieną iš rašte dominuojančių atspalvių. 


Juodojo gagato vėriniai prabangiai atrodo tik su baltos 
spalvos drabužių deriniais. Balti karoliai atrodo ele- 
gantiškai tik vasarą, išskyrus (ar bereikia dar kartoti?) 
perlus. 


ŽIŪRĖTI: PAPUOŠALAI 


ro. 


VESTUVĖS 


Būsima nuotaka tikrai nesvajoja ištekėti apsirengusi 
kasdieniais drabužiais, net jeigu ceremonija ir visiškai 
neformali. Jeigu taip jau susiklostė finansinės aplinky- 
bės ir nėra galimybės sau leisti vilkėti tradicinę baltą 
vestuvinę suknelę, nuotaka tikrai norėtų ta nuostabia 
proga bent jau apsirengti ką nors nauja. Tokiu atveju 
geriausias spendimas nusipirkti puošnų kostiumėlį ir 
labai gražią skrybėlę, kuri gali būti bet kokio stiliaus, 
išskyrus puoštą gėlėmis arba baltomis plunksnomis ir 
vualiu. 

Nėra nieko labiau apgailėtino, nei šeštadienio rytą 
prie bažnyčios durų stoviniuojanti jauna nuotaka, kuri 
gali sau leisti tik pusę vestuvinio ansamblio, nors pa- 
sirinkusi įprastą miestui skirtų drabužių derinį būtų 

atrodžiusi daug žavingiau, o ir jos biudžetas būtų paty- 
ręs mažiau nuostolių. Tas pats galioja ir vestuvių sve- 
čiams, kurie taip pat turėtų būti suinteresuoti vengti 
pastelinių atspalvių ir prašmatnių drabužių, kurių vė- 
liau neturės kur panaudoti. Manęs visai nežavi trum- 
pos laisvo stiliaus baltos vestuvinės suknelės, manau, 
kad, jeigu nėra noro ar galimybių investuoti į pilną 
drabužių derinį, geriau iš viso jo atsisakyti. 

Ilga formali vestuvinė suknelė atrodo elegantiškai 
tik tada, kai yra visiškai paprasta, net šiek tiek aske- 
tiška. Tačiau audinys, iš kurio ji pasiūta, turi būti pra- 
bangus — sunkūs nėriniai arba labai sunkus matinis at- 
lasas. Žinoma, pasirinkimą lemia ir sezonas, vestuvių 
svarba bei nuotakos asmeninės savybės. 

Aukštoms ir lieknoms nuotakoms labai naudinga 
pabrėžti savo skulptūros vertą grožį ir rinktis siaurą, 
aptemptą sunkaus audinio suknelę su manteau de cour 
(prie pečių prisiūtas į apsiaustą panašus daiktas), kuri 
suformuoja šleifą, taip pat patartina rinktis suknelę il- 
gomis rankovėmis, o į plaukus įsisegti paprastą diade- 
mą. Smulkios ir labai jaunos nuotakos atrodytų geriau, 
jeigu akcentuotų savo lėlišką žavesį ir rinktųsi iš tiulio, 
nėrinių ar tankaus muslino pasiūtą vestuvinę suknelę 
su labai pūstu sijonu, be šleifo, mažomis trumputėmis 
rankovėmis; prie jos derintų trumpas baltas pirštines 
ir tokį galvos apdangalą arba skrybėlaitę, kurie vizua- 
liai padidintų ūgį. 

Po ceremonijos fotografuojantis ant bažnyčios laiptų 
vualis tampa problema, nes, kol dengia veidą jis atrodo 
žavingai, tačiau atgal ant plaukų užmestas vualis taip 

gerai nebeatrodo ir suformuoja didelę ir dažnai šiek 
tiek į šoną pakrypusią aureolę. Paprastai aš nepritariu 
norui pasipuošti šeimos relikvija laikomu nėriniuotu 
vualiu, kurį šeimos moterys iš kartos į kartą perduoda 
savo dukroms. Manau, kad net pats brangiausias vua- 
lis ne tik neprideda jokio grožio moderniai vestuvinei 
suknelei, bet dažniausiai visiškai sugriauna bet kokias 
elegancijos užuomazgas. 

Reikėtų būti ypač atsargiai su sunkiu šleifu, kuriam 
užkliuvus už kilimo, jaunavedžių pora atrodo kaip po- 
relė grandines tempiančių nuteistųjų (labai nevykęs 
vaizdelis!). 

Ilgą formalią vestuvinę suknelę vilkinčią nuotaką 
lydintis jaunikis turi rinktis formalų vyrišką kiek il- 
gesnį kostiumą, kurio galas padalytas į dvi uodegas, 
puslankiu grįžtančias link juosmens linijos. Tokius 
pačius kostiumus turėtų pasirinkti ir kiti vestuvių va- 
karėlyje dalyvaujantys vyrai. Viešnios neturėtų rink- 
tis ilgų suknelių, nes jos šiuo metu nebemadingos. 
Na, o pats elegantiškiausias ir bet kokiam sezonui tin- 
kamas ansamblis, be abejo, yra šiek tiek ilgesnis šilki- 
nis švarkelis ir prie jo deranti suknelė. Ir net proprose- 
nelė tokia proga turėtų vengti juodos spalvos ir rinktis 
slyvinės, pilkos, smėlinės ar pilkšvai mėlynos spalvos 
drabužius. 

Jeigu nuotakos mama gali pasigirti puikia figūra 
(argi ne visos šiuolaikinės mamos atrodo nedaug ir 
vyresnės už savo dukras?), tai šilkinis kostiumėlis arba 
suknelės ir švarkelio ansamblis — puikus pasirinkimas. 
Visais atvejais reikėtų rinktis gana didelę skrybėlę: 

žiemą vilnonę arba atlasinę, o vasarą šiaudinę. Močiu- 
tėms bet kokiu metų laiku puikiai tinka nedidelė iš 
tiulio ar vualio sukurta skrybėlaitė, kuri suformuotų 
švelnią ir elegantišką spalvų gamą, jeigu jos atspalvis 
būtų suderintas su dominuojančia drabužių ansamblio 
spalva. 

Batelius ir pirštines taip pat galite priderinti prie 
aprangos ir pasiimti iš tokios pat medžiagos pasiūtą 
nedidelę plokščią rankinę, tačiau visi ansamblio ele- 
mentai neturėtų būti lygiai tokio paties atspalvio. 
O jeigu esate ypač rafinuota, į rankinę galite įsimesti 
atsarginę porą pirštinių, ypač jeigu išsirinkote baltos 
ar kitos šviesios spalvos, nes vargu ar jos bus tokios 
švarios po to, kai pasibaigus ceremonijai turės atlaiky- 
ti sveikintojų eilę. 

Pačiose elegantiškiausiose vestuvėse nuotakas prie 
altoriaus dažniausiai lydi maži vaikai. Mano mėgs- 
tamiausia formulė tokia: maži berniukai, apsirengę 
kaip bažnytinio choro choristai — ilgomis raudonomis 
mantijomis, raudonais bateliais ir baltomis liturginė- 
mis kamžomis. Tačiau šie apdarai skirti tik bažnytinei 
ceremonijai ir berniukai būtinai turi persirengti prieš 
svečių priėmimą. 

Lydinčios mažos mergaitės taip pat yra nepaprastai 
žavingos, be to, jos dažniausiai labai džiaugiasi ilga ro- 
mantiška suknele, vaikiška po kaklu surišama kepurai- 
te, trumputėmis pirštinaitėmis ir maža gėlių puokšte- 
le. Tokios suknelės turėtų būti pasiūtos iš labai papras- 
to audinio, pavyzdžiui, medvilnės. Na, o joms akom- 
panuoti gali ilgomis kelnėmis, rauktais marškiniais ir 

plačiais siuvinėtais atlaso kaspinais pasidabinę mažieji 
lordai Fauntleroy. Spalvos, be jokios abejonės, mergai- 
tėms ir berniukams turėtų būti vienodos. Geriausias 
variantas: mergaitėms balta suknelė su vienodos spal- 
vos kepuraite, kaspinu ir puokšte, o berniukams juodo 
aksomo arba balto atlaso kelnės, balti marškiniai, na, o 
kaspinai galėtų būti tokios pat spalvos kaip mergaičių. 

Prancūzijoje jaunavedžiai iš šventės stengiasi pra- 
dingti taip tyliai, kad niekas nepastebėtų. Anglosaksų 
šalyse visi vestuvių svečiai draugiškai išlydi jaunuosius 
į povestuvinę kelionę. Ir tai yra ta proga, kai galima 
pademonstruoti savo ypatingai elegantišką kelioninį 
ansamblį: vasarą — baltą lininį kostiumėlį, suderintą 
su tamsia palaidine ir tamsiomis pirštinėmis, skrybė- 
laite ir bateliais; žiemą — tvido kostiumėlį ar suknelę 
ir paltą. Nuotaka, išvykdama iš šventės, turėtų vilkėti 
šiuos drabužius, net jeigu medaus mėnesio išvyksta tik 
kitą dieną, o vos dingusi visiems iš akių ji pagaliau gali 
nusiimti skrybėlę, pirštines ir batus, kurie tą dieną yra 
didžiausi jos priešai. 

Šiais laikais moteriai tekėti daugiau nei vieną kartą 
nėra labai neįprasta. Kuo esate vyresnė, tuo siauresnis 
turėtų būti į vestuvių ceremoniją, kuri šiuo atveju yra 
tiesiog teisinio statuso pasikeitimą įteisinantis forma- 
lumas, kviečiamų svečių ratas. Elegantiškas ansamblis, 
toks, kokį vilkėtumėte eidama į dalykinius pietus, — 
kostiumėlis arba iš vilnos pasiūtas paltas ir suknelė — 
man atrodo tinkamiausias pasirinkimas. Galite rinktis 
bet kurią jums patinkančią spalvą, netgi juodą, tačiau 
jokiu būdu ne baltą. 

VIENODUMAS 


Aukštas pragyvenimo lygis ir ištobulinta masiniam 
vartojimui skirta vakarietiška mada sukuria įspūdį, 
dėl kurio neįgudusiam stebėtojui gali pasirodyti, kad 
visos moterys rengiasi vienodai. 

Nežinau, iš kur atsirado ši moderni kuklumo forma, 
kuri užvaldė moteriškąją populiaciją nuo San Fran- 
cisko iki Paryžiaus. Visos moterys nori būti panašios 
viena į kitą, nors tuo pat metu jos gali sau leisti dra- 
bužiams, kosmetikai ir kirpėjoms išleisti vis daugiau 
pinigų! Tačiau dėl vieno dalyko esu visiškai tikra: šis 
masinis polinkis į supanašėjimą anksčiau ar vėliau 
privers aukštosios mados dizainerius kurti masiniam 
vartojimui skirtus drabužius, ypač kai pagal užsakymą 
siuvamų drabužių kainos tokios aukštos. 

Prisipažinsiu, aš tikrai neturėčiau drąsos kovoti su 
populiariąja maža juoda suknele, kuri dažniausiai pasi- 
renkama einant į vakarėlius. Be to, puikiai suvokiu, ko- 
kia ji praktiška. Tačiau maža juoda suknelė turėtų būti 
laikoma tik vienu iš pagrindinių moters garderobo dra- 
bužių, kurį savo ruožtu galima papildyti puošnesniais 
ir ne tokiais stereotipiniais ansambliais. Bet kuriuo 
atveju elegantiška moteris visada stengsis ją pagyvinti 
ir rinksis įdomesnį dizainą ar neįprastus papuošalus. 

Tačiau jeigu jūs tikrai norite rengtis kaip visos, jūsų 
kelias bus rožėmis klotas. Vienodumas toks būdingas 
mūsų visuomenei, o kas žino, galbūt ateis tokia diena, 
kai individualumas bus laikomas nusikaltimu. 

Na, ir dar visada galima eiti į kariuomenę. 


eo 

VIEŠUMA 


Akinanti prožektorių šviesa ir fotografų blykstės da- 
bar jau yra ne tik aktorių ir kandidatuojančių politikų 
kasdienybė. Net pati santūriausia moteris vieną dieną 
gali suvokti, kad dėl pilietinės ar filantropinės veiklos 
visai netikėtai atsidūrė dėmesio centre. 

Drabužių pasirinkimas pirmiausia priklauso nuo 
konkretaus renginio vietos ir laiko. Kalbant apskritai, 
turėtumėte pasirinkti nepriekaištingo dizaino ansam- 
blį: paprastomis linijomis, dailiu siluetu, geriau pilkš- 
vą nei ryškų, pasiūtą iš tvirto, gerai formą laikančio 
audinio. Nepatartina rinktis drabužių iš prigludusio 
krepo, o tokie plevėsuojantys audiniai kaip šifonas 
gražiai atrodo judant, tačiau praranda nemažai žave- 
sio, kai turite nejudėdama stovėti. Juoda spalva nėra 
tobuliausias pasirinkimas, o raštuotų medžiagų išvis 
reikėtų vengti. Dieną vykstantiems renginiams reko- 
menduočiau rinktis vieną iš neutralių atspalvių, su- 
derintą su kruopščiai parinktais subtiliais aksesuarais. 
Vakarui rinkitės labiausiai jums tinkančią šviesią ir 
ryškią spalvą. Uždara, tik šiek tiek prie pagrindo įkirp- 
ta iškirptė prailgina veidą ir gražiai jį įrėmina. 

Prie vakarinių drabužių jūsų plaukai turi būti švarūs, 
blizgantys, kuo paprasčiau ir tvarkingiau sušukuoti. 

Jeigu žinote, kad nemažai laiko teks praleisti ant 
kojų, renkantis batus patarčiau pagalvoti ne tik apie 
eleganciją, bet ir apie komfortą. O jeigu reikės kalbėti 
per mikrofoną, žvangančią įvairiais pakabukais nu- 
karstytą apyrankę geriau palikti namie, nes ji tikrai 


skleis nepageidaujamus garsus. Blizgi bižuterija pro- 
žektorių šviesoje gali atrodyti labai efektingai, tačiau 
nuotraukose ji gražiai neatrodys. Jeigu yra fotografų, 
geriau pasirinkite diskretiškesnius papuošalus, ypač 
tinka perlai, kurie yra ne tik elegantiški, bet dar ir 
fotogeniški. 

Akiniai — dar vienas aksesuaras, kuris atspindi švie- 
są ir gali sugadinti nuotrauką. Pasistenkite akinius 
palikti rankinėje, nebent be jų jūs tikrąja to žodžio 
prasme nieko nematote. 

Sumanu būtų susiorganizuoti privačią drabužių 
peržiūrą ir, apžiūrėjus save visu ūgiu veidrodyje, įsi- 
tikinti, kad nepraleidote nė mažiausios smulkmenos. 
O tada jau galėsite pamiršti drabužius ir visą savo dė- 
mesį skirti auditorijai, kas ir yra vienas pagrindinių 
elegancijos principų privačioje ir viešoje aplinkoje. 
ŽIŪRĖTI: ŠVENTĖS 


0. 


VYRAI (IR SIMPATIJOS) 


Vyrus galima suskirstyti į tris rūšis: 


1. Vyras neregys, kuris sako: „Brangioji, ar šis kostiumėlis 
naujas?“, kai pagaliau pastebi derinį, kurį jūs vilkėjote 
pastaruosius dvejus metus. Iš tikrųjų nėra tikslo tokio 
net aptarinėti, taigi palikime jį ramybėje. Jis turi bent 
jau vieną privalumą — leidžia jums rengtis taip, kaip 
jums patinka. 

2. Idealus vyras. Jis viską pastebi, nuoširdžiai domisi jūsų 
drabužiais, pataria, supranta naujausias mados tenden- 

cijas, mėgsta apie jas diskutuoti, žino, kas jums geriau- 
siai tinka ir ko jums reikia, na, ir dievina jus labiau už 
viską pasaulyje. Jeigu jau sutikote tokį svajonių vyrą, 
nepaleiskite jo. Tai labai retas egzempliorius. 


3. Diktatorius. Jis daug geriau už jus žino, kas jums labiau- 
siai tinka, nusprendžia, ar naujausios mados geros ar 
blogos, į kokią parduotuvę ar kirpyklą jums geriau eiti. 
Tokio vyro mados suvokimas kartais žengia koją kojon 
su laiku, tačiau dažniausiai jis būna taip sužavėtas savo 
mamos aprangos stiliumi, kad jo skonis nuo dabartinių 
laikų atsilieka mažų mažiausiai dvidešimt metų. 


Aš ne psichologė, tačiau esu įsitikinusi, kad tokia pa- 
dėtis gali sukelti pražūtingus baimės ir nepasitikėjimo 
savimi kompleksus. Moterims išvaizdos puoselėjimas 
visgi yra vienas iš svarbiausių užsiėmimų, ir vyrai, ku- 
rie nori užvaldyti šią sritį ir lyg despotai joje kara- 
liauti, rizikuoja užgniaužti bet kokį savo žmonos norą 
rodyti iniciatyvą... net ir visai kitokiose sferose. 

Vis dėlto vyrų, kurie lydi savo žmonas į parduotuves 
ir padeda išsirinkti drabužius, yra daugiau, negu jūs ga- 
lite įsivaizduoti. Dažniausiai jie tiksliai žino, kas jiems 
patinka, yra gana konservatyvaus skonio ir turi labai 
aiškią nuomonę, ypač renkantis spalvas. Tačiau vyrai 
daug lengviau pasiduoda pardavėjos įkalbinėjimams ir 
galiausiai visada išleidžia daugiau pinigų negu moterys. 

Dažnai svarstau, ar jie aukoja savo brangų laiką tam, 
kad išvengtų brangių klaidų, ar nuoširdžiai rūpinasi 
žmonos elegancija. Žmonos dažniausiai jaučiasi pa- 
malonintos parodytu susidomėjimu ir skirtu dėmesiu, 
tačiau mane toks nepasitikėjimas mano skoniu labai 
erzintų. 


e 

VYRIŠKI DRABUŽIAI 


Vyrams išvaizda ne mažiau svarbu nei moterims. Įspū- 


dingi moksliniai laimėjimai ir svarbūs įsipareigojimai 


ne priežastis neturėti gero siuvėjo. Tik milijonieriai ir 


genijai gali sau leisti rengtis bet ką. 


Atsižvelgiant į tai, kad konservatyvumas — vyriškos 


elegancijos sinonimas, gerai apsirengęs vyras VISADA 
turėtų VENGTI: 


$ 
$ 
$ 

Ryškiai dryžuotų kostiumų. 
Rėksmingų spalvų marškinių. 


Papuošalų, įskaitant grandinėles ir net laikrodį su auk- 
sine apyranke (jį galima segtis tik dieną). 


Labai aptemptų kelnių (net jeigu siaurėjančios kelnės 
tuo metu ir labai madingos), kaip ir pernelyg plačių, kai 
mados tendencijų švytuoklė krypsta priešinga kryptimi. 
Tas pats principas galioja skrybėlėms, švarkų atlapams, 
paltų ilgiams ir t. t. 

Taškuoto kaklaraiščio su dryžuotu arba languotu kos- 
tiumu. 

Tiesiogine to žodžio prasme iš kišenės krintančios no- 
sinaitės. Arba tokios, kuri yra pasiūta iš lygiai tokio pat 
audinio kaip kaklaraištis. 

Zomšos batų arba drobinės kepurės mieste, nes šie akse- 
suarai skirti kaimui, kaip, beje, tvido [stora vilnonė medžia- 
ga. Vert.] švarkas ir velvetinės kelnės. 

Paplūdimyje: margų marškinių, labai trumpų šortų (tai 
galioja tada, jeigu vyriškiui jau seniai nebe dvidešimt), 
kojinių ir uždarų batų. Jūros pakrantė vienintelė vieta, 
kurioje džentelmenas gali avėti sandalus ar espadriles. 


Vyras, kaip ir moteris, turi rūpintis savo asmens hi- 
giena: prižiūrėti, kad jo nagai būtų trumpi ir žvilgan- 
tys (tik ne lakuoti), tiek kartų per dieną, kiek būti- 
na, skustis barzdą ir tik iš labai arti skaniai kvepėti. 
Plaukai ant sprando neturėtų būti per ilgi arba užkritę 
ant apykaklės; marškiniai turi būti nepriekaištingi, 
kelnės — gerai išlygintos, švarkas — nesusiglamžęs, 
o batai privalo blizgėti. Vyras neturėtų per garsiai kal- 
bėti viešoje vietoje, net jeigu yra labai pasiturintis, ir 
dar turėtų puikiai mokėti parodyti tą beveik nema- 
tomą, bet visame pasaulyje atpažįstamą gestą, kuriuo 
prašoma sąskaitos, o tada labai taktiškai ją apmokėti. 
Eidamas jis neturėtų barstyti pelenų nuo cigaretės, o 
stabtelėjęs gatvėje su kuo nors šnektelėti — visada ją 
išmesti. 

Britai ir italai yra gražiausiai besirengiantys vyrai 
pasaulyje, todėl kiekvienoje šalyje galima rasti pagal 
išankstinį užsakymą siuvamų arba prekybos centruo- 
se siūlomų drabužių, kuriuos įkvėpė būtent šie du sti- 
liai. 

Bet atsargiai! Pernelyg stilingai apsirengusi mote- 
ris kartais gali išnešti sausą kailį, tačiau vyrui atrody- 
ti taip, lyg būtų ką tik nužengęs nuo mados žurnalo 
viršelio, — tiesiog nedovanotina. Elegantiškas — taip. 
Dabita — ne! 

ŽIŪRĖTI: SEKSAS 


6. 

VUALIAI 


Nors šiuo metu nebemadingi (net neįsivaizduoju, ko- 
dėl), vualiai yra vieni gražiausių moteriškų papuošalų. 
Galbūt šiuo metu jie nebe tokie populiarūs, nes šiek 
tiek pabodo — vualiais tapo įprasta pakeisti skrybė- 
les: juos labai paprasta nešioti, jie nebrangūs, gražūs 
ir praktiški! Kita vertus, mada dažnai yra kaip krin- 
tančios žvaigždės — kuo ryškiau šviečia, tuo greičiau 
užgęsta. 

Vualis — labai puošnus aksesuaras, todėl su juo ne- 
derėtų rodytis iki 17 valandos. Ši taisyklė netaikoma 
pagyvenusioms damoms, kurios veidą po vualiu gali 
slėpti nuo ankstyvo ryto iki pat sutemų. Tinklelio dydį 
galima pasirinkti pagal savo asmenybės tipą: „fatališ- 
ka“ moteris savo gundantį paslaptingumą gali akcen- 
tuoti pasirinkdama gana stambų ir tankų vualį, o nai- 
vi moteriška būtybė savo žavesį dar labiau pabrėžtų 
pasipuošusi dailių ir šiek tiek miglotu vualiu iš retai 
išausto tiulio. Kalbant apie spalvą, nėra jokių apribo- 
jimų, tačiau juoda spalva beveik visada atrodo elegan- 
tiškiausiai. 

Tikėkimės, kad drabužių dizaineriai atgaivins madą 
nešioti ne tik akis, bet ir visą veidą dengiančius vu- 
alius, kurie net labai įprastiems veido bruožams su- 
teikia paslaptingumo ir savitumo. Su vualiu net pati 
nuobodžiausia namų šeimininkė gali sudaryti įspūdį, 
kad yra pakeliui į romantišką pasimatymą. 


—-e B 


ŽIEDAI 


Deimantu puoštas žiedelis yra vienintelis iš deimanti- 
nių papuošalų, kuriais galima puoštis iki pietų. Kadan- 
gi dažniausiai pasitaiko taip, kad vieninteliai žiedai su 
deimantais, kuriuos turi moteris, yra sužadėtuvių ir 
vestuvinis žiedai, tai tikrai verta pasistengti ir labai 
rūpestingai juos išsirinkti. Finansinė padėtis gerėja, 
skonis tobulėja, o ir mados keičiasi, taigi kartais reko- 
menduojama šiek tiek pakeisti pirminį žiedo dizainą, 
formą ar netgi pačius brangakmenius. 

Žiedas su deimantu gali būti auksinis arba platininis, 
abu vienodai elegantiški, o vestuvinis žiedas, žinoma, 
turėtų būti iš tokio paties metalo kaip ir sužadėtuvių. 
Deimantus galima nušlifuoti įvairiausiomis formomis. 
Apskritai kalbant, markizės (valties formos), smarag- 
do (kvadrato arba stačiakampio formos su nulygintais 
kraštais) ir kriaušės (arba ašaros) formos deimantai 1a- 
biau tinka trumpiems pirštams, nes vizualiai juos pa- 
ilgina ir plonina. Daugiabriaunių (tokiems reikia labai 
gero pagrindo) ir kvadratinių deimantų grožį labiau- 

siai išryškina ilgos ir grakščios rankos. Tačiau reikėtų 
nepamiršti ir to, kad žiedo dizainas ir forma dažnai 
gali sukurti stebuklingą optinę apgaulę, bandant pri- 
taikyti brangakmenį prie pirštų tipo. Be to, nedidelis 
brangakmenis kompozicijoje su kitais brangakmeniais 
ar briliantais visada atrodo elegantiškiau, nei kai be- 
viltiškai pūpso vienas. 

Žiedų mados keitėsi pagal tokias pačias tendencijas 
kaip ir kiti papuošalai. Labai madinga tarpusavyje de- 
rinti du ar netgi kelis brangakmenius, pavyzdžiui: sa- 
fyras, smaragdas ir deimantas, juodasis ir baltasis per- 
lai su baltais deimantais, rubinas, safyras ir deimantas 
arba — elegancijos ir prabangos viršūnė — skaisčiai gel- 
toni ir balti deimantai. 

Žiedas su atskirai įstatytu kitokiu nei deimantas 
brangakmeniu yra šiek tiek rizikingas sprendimas, 
nes, pavyzdžiui, didžiulis topazas ar akvamarinas re- 
tai atrodo tikrai elegantiškai, nors ir esu mačiusi labai 
madingų moterų su tokiais žiedais, o topazas apskritai 
yra vienas dailiausių brangakmenių. Kita vertus, dide- 
lis žvaigždžių safyras taip pat yra neapsakomai gražus 
ir elegantiškas brangakmenis. 

Nederėtų mūvėti daugiau nei vieną žiedą ant kiek- 
vienos rankos (sužadėtuvių ir vestuvinis žiedas skai- 
čiuojami kaip vienas). O dar labai svarbu suvokti, kad 
žiedas užsiteršia daug greičiau nei bet kuris kitas pa- 
puošalas ir net labai dažnas šveitimas dantų šepetėliu 
nepadės išvengti kasmetinio apsilankymo pas profe- 
sionalų juvelyrą, kuris jį nuvalys ir nublizgins. 

(ISBN 978-5-415-02402-5- 


| 


D 


